
UN TÂNĂR FUGEA ÎN 
NOAPTE PE BOSFOR... 


Vislele caicului tăiau fără zgomot undele linistite ale 
Bosforului. Înfăşurat într-o mantie neagră, omul care şedea 
în spatele vislaşilor părea o umbră care se topeşte în ceața 
deasă a nopţii. 

Barca atinse pontonul de birne şi omul în mantie neagră 
sări cu o sprinteneală ce dovedea destul de puţini ani şi 
destul de multă obişnuinţă a mestesugului scrimei, care dă 
piciorului tărie, braţului dibăcie, iar ochiului agerime. 

Un bărbat înalt se desprinse din umbră, îl tntimpina şi-i 
şopti cu glas prietenos: 

— lată-te! In sfirsit!... 

Apoi îşi trecu braţul pe sub braţul noului venit şi porniră 
să urce împreună treptele de marmură albă, care duceau 
de la țărm, printre chiparoşii şi boschetele acoperite cu 
glicină, către o clădire ce abia se ghicea în noapte. 

În casă, luminarile ce ardeau în candelabre de bronz 
aruncară lumină asupra chipului oaspetelui. Era un om ca 
de vreo treizeci de ani, cu o barbă mică, neagră, cu ochi 
strălucitori ce-ţi pătrundeau parcă în suflet, cu un suris în 
colţul buzelor, în care se amesteca ironia şi blindetea, dînd 
chipului un farmec cuceritor. Zvirlind, cu o mişcare 
gratioasa, mantia de pe umeri, îşi îmbrăţişă gazda şi spuse, 
cu aceeaşi căldură cu care fusese intimpinat: 

— Îţi mulţămesc, dragă prietene. 

Nu era prea înalt, dar în toată ţinuta sa, şi mai ales în 
felul cum îşi ridica fruntea, ca şi cum ar fi vrut să facă drum 
privirii sale cercetătoare, avea o stăpinire de sine şi o 
hotarire care îl făceau sa pară mai virstnic decit era în 
realitate. 

erau de o vioiciune care nu semana citusi de putin cu 
mlădierea înceată si molateca a orientalului. 

Gazda se desprinse din imbratisare, apropie un jilt de o 
masuta unde se afla samovarul de argint in care apa 
clocotea încetişor şi, cu un suris, isi îmbie oaspetele să se 
aşeze. Apoi turnă ceaiul în ceştile mari de porțelan, rinduite 
pe tavă. 

— Mă iartă, cneaze Dimitrie Constantinovici, că nu te pot 
cinsti cu ceva care să se apropie de băuturile aduse de 
domnia ta din Moldova, pentru a-ţi aminti de locurile unde 
te-ai născut. Am însă şi eu, după cum vezi, ceva care îmi 
aminteşte de patria mea: samovarul, ce nu lipseşte din 
casa nici unui rus adevărat. 

Din fericire, maiestatea sa ţarul Petru, cînd m-a trimis ca 
ambasador aici, la Constantinopol, nu mi-a poruncit: „Conte 
Petre Andreevici Tolstoi, lasa-ti samovarul acasă!” Daca ar 
fi făcut-o, cine ştie? Poate că aş fi îndrăznit să-i spun: 
„lertaţi-mă, maiestate, dar fără el nu pot pleca!” Cu toate 
că nu ştiu de fel ce s-ar fi întîmplat dacă m-aş fi împotrivit, 
măcar în glumă, voinţei sale... Dar fără acest samovar şi 
fără citeva ceşti cu ceai bun, rusesc, pe zi, aş fi murit de 
urit pe malurile atît de parfumate de chiparosi şi otravite de 
urzeli ale Bosforului. 

— Şi fiindcă băutura aceasta iţi dă curaj şi te încălzeşte, 
cred că o cană cu ceai este nimerită pentru domnia ta, în 
această împrejurare neobişnuită. Mai ales că noaptea a fost 
cam... răcoroasă. 

Dimitrie Cantemir îşi ascultă prietenul, gustă cu plăcere 
din ceaiul aromat şi surisul îi apăru din nou pe buze. Totuşi 
ultimele cuvinte ale contelui îl puseră o clipă pe gînduri şi o 
cuta adinca îşi făcu loc între sprincenele îmbinate. 

— Nu, prietene dragă, răspunse el, împrejurări ca 
acestea nu sînt neobişnuite pentru mine. Am mai fost silit şi 
în alte dati să fug ca o fiară hăituită, să mă ascund de 
uneltirile vrăjmaşilor. Uneltiri viclene, cu atît mai dureroase 


pentru mine, cu cît veneau de la fraţi, de la oameni din 
acelaşi neam. 

— Am înţeles, din cele ce mi-a spus spătarul Toma 
Cantacuzino, cînd mi-a vestit că vei veni în astă-seară să te 
refugiezi aci că marele vizir a plecat urechea la pirile 
domnului Moldovei, Mihail Racoviţă, şi mai ales la... 
galbenii domnului Munteniei, Constantin Brincoveanu. Dar 
n-am înţeles de ce te-au pirit? Ce rău le-ai făcut, principe? 
De ce se indirjesc astfel împotriva domniei tale? 

Spunind acestea, Tolstoi se aplecă să mai toarne o 
ceaşcă cu ceai oaspelui său, care rămăsese cu ochii duşi în 
depărtări nedesluşite. Dimitrie tresări, luă ceaşca, mulţumi 
cu o aplecare a capului, apoi oftă adînc: 

— Nu le-am făcut nimic, prietene. Le este teamă de ceea 
ce gîndesc ei că le-aş putea face. Am cusurul că am ştiut să 
văd toată jalea şi obida pe care au adus-o asupra Moldovei 
mele neincetatele schimbări, plătite cu bani grei, ale 
domnilor. Şi jaful fara friu al boierilor, care îl joacă pe domn 
după cum vor ei şi storc pînă şi măduva din oasele 
norodului. Şi mai am cusurul că nu m-am temut a le-o 
spune, şi că iubesc nespus de mult ţara pe care ei o pradă. 
Asta e toată pricina zavistiei dintre noi. 

— E destul, zise Tolstoi. Ei cunosc prieteniile pe care ai 
ştiut să ţi le faci printre marii dregători ai turcilor. Domnul 
Moldovei se teme să nu-l pirasti şi, dindu-se ascultare 
spuselor domniei tale, să nu fie mazilit. Dar ceea ce nu 
înţeleg e de ce îl sprijină domnul Munteniei, care iti e rudă? 

— Tocmai fiindcă îmi este rudă. Prin căsătoria mea cu 
fiica lui Şerban Cantacuzino, Casandra, vara lui, se teme că 
aş putea rivni la tronul Munteniei, cu aceeaşi indreptatire 
cu care aş putea cere sultanului scaunul Moldovei, ca 
urmaş al voievodului Constantin Cantemir, tatăl meu. 

N-au de unde sti cit de departe de mine e pofta de-a 
domni, ce m-ar îndepărta de buchiile la care ostenesc, de 
cercetările prin biblioteci care-mi sînt atît de dragi. 

— Te înţeleg, prietene, căci rodul acestor cercetări ţi-a 
statornicit o faimă de mare cărturar printre capetele cele 
mai luminate ale Răsăritului. Zilele trecute, vestitul geograf 


şi istoric Meletie îmi spunea că nici una dintre minţile de pe 
aici nu se pot asemui cu a domniei tale, fiindcă ai 
îmbrăţişat şi adincit deopotrivă toate ştiinţele: istoria, 
filozofia, geografia, medicina, arhitectura şi cîte altele. 

— Vorbele lui Meletie, care mi-a fost pe vremuri dascăl la 
Academia grecească de aci, sînt pentru mine o mare 
măgulire şi le preţuiesc cum se cuvine, răspunse Cantemir, 
cu o uşoară aplecare a capului. Dar tocmai de aceea cred 
că nu trebuie să-mi părăsesc cercetările, care pentru binele 
ştiinţei mai au de dat multe roade. 

Dimitrie se ridică din jilţul său, parcă n-ar fi putut rabda 
năduful ce-l înăbuşea, şi porni a umbla cu paşi mari prin 
încăpere. Tolstoi îl urmări un timp cu privirea, apoi spuse ca 
pentru sine: 

— Şi totuşi e păcat!... Dacă în Moldova ar fi domn un om 
de ispravă, ar putea face acolo ceea ce a făcut ţarul Petre 
Alexeevici în Rusia. Şi la noi boierii erau atotputernici, 
cneaze Dimitrie Constantinovici, dar ţarul le-a tăiat 
semetia, o data cu barbile! 

La cuvintele acestea, Dimitrie se opri în fata lui si îl privi 
lung. Parcă ar fi vrut să spună ceva şi parcă n-ar fi vrut. In 
cele din urmă, reluă firul vorbei de unde îl lăsase: 

— Sărăcia la care a adus Racoviţă Moldova a făcut pe 
ţărani să se răscoale. Oamenii s-au ridicat să-şi ocrotească 
hrana pe care le-o fură vătafii. Pe alocuri „stăpînii” au fost 
siliţi sa fugă în munţi. Acestea sînt fapte de care se tem 
boierii a nu fi aflate la Poartă şi ei în mine văd primejdia de 
a le face cunoscute. lată de ce mă urăsc şi îmi vor 
pierzarea. Brincoveanu l-a trimis aci pe Toma. 

Cantacuzino, cu pungi multe, să ceară vizirului 
surghiunirea mea. Dar Toma e un om cumpătat şi cu suflet. 
El şi-a dat seama că Racoviţă, oricît i-ar fi de credincios 
Brincoveanului, nu e vrednic de a fi domn si nu poate 
aduce decit neajunsuri aceluia care-i sprijină domnia. De 
aceea m-a vestit de toate josnicele uneltiri pornite 
împotriva mea, iar în seara aceasta, cînd bostangiii veneau 
să mă ia de acasă şi să mă azvirle în „închisoarea celor 


şapte 


turnuri”, 


trimis veste să fug către casa domniei tale, unde voi găsi 
un adăpost ferit şi multă prietenie. Acum îmi dau seama că 
n-a greşit. 

Dimitrie puse mina pe umărul lui Tolstoi şi adăugă: 

— În Tarigradul acesta, în care sînt silit să trăiesc de 
atitia ani, nu m-am simţit îmbărbătat decit de căldura 
sufletului domniei tale. lată, acum îmi dai adăpost aci, 
punindu-ti capul în joc, pentru a mi-l scăpa pe meu. Este un 
nou prilej să te cunosc şi să simt cit de indreptatita e 
prietenia ce îţi port. 

Tolstoi îi luă mîna şi i-o strînse bărbăteşte. 

— Tot atit de îndreptăţită cit şi a mea, principe. Am simţit 
că vom fi prieteni chiar din prima zi cînd ne-am cunoscut, la 
recepţia ambasadorului Franţei, domnul de Feriol. 

Dimitrie zimbi înseninat. 

— Cu cîtă plăcere îmi amintesc de ziua aceea! Am vorbit 
tot timpul despre muzică. 

— Eu am vorbit, dar domnia ta mi-ai dat de atitea ori 
prilejul să te şi ascult cîntînd. Ai un glas încîntător, Dimitrie. 
Ce seri minunate au fost acelea, cînd doina românească îmi 
aducea aminte de cîntecele poporului meu. Parcă mi se 
părea că mă aflu acasă la mine, în Rusia, şi parcă îmi mai 
alina dorul de patrie. 

— Te înţeleg, prietene. Cînd ingin o doină din acelea pe 
care le ascultam în copilărie, acolo la noi, în Silistenii din 
ţinutul Fălciului, parcă ar intra ţara toată în cămara mea. 

Si, închizînd ochii, Dimitrie adăuga încet, cu glas scăzut: 

— Doar aşa mai pot răbda dorul de tara. 

Tolstoi îi respectă în tăcere clipa de reculegere, apoi 
vorbi cu un glas mai vioi, pentru a sfişia vălul de tristeţe 
ce-i cuprinsese pe amindoi. 

— Vezi, cneaze Dimitrie, adineaori am pomenit numai 
cîteva dintre ştiinţele şi artele pe care le stapinesti, dar am 
uitat acel minunat tratat de muzică prețuit de sultan si în 
care ai însemnat notele cu litere arabe, pentru a le face pe 
înţelesul turcilor. Cît despre cîntecele pe care le alcătuieşti 
şi le cînţi din tambură, ele dau atita farmec ospetelor unde 


eşti poftit, încît nu e de mirare că ţi-ai făcut prietenii printre 
toţi marii dregători. Turcii te socot ca pe unul de-al lor... 

Dimitrie strînse putin buzele, apoi răspunse cu un zîmbet 
amar: 

— Da, aşa e! Am învăţat carte la ei şi stau aici de atitia 
ani încît toţi mă cred turcit. Dar se înşală!... Se înşală 
amarnic!... 

Glasul lui suna ca al cuiva căruia i s-ar fi atins o rană 
deschisă. 

— Într-adevăr, îi cunosc bine, chiar foarte bine, pe turci şi 
tocmai de aceea îi dispretuiesc. După cum iti vei fi dat 
seama, la ei totul se cumpără cu bani. În ţara asta, stăpîne 
sînt doar jaful, lăcomia şi strimbătatea! Şi apoi, cum le-aş 
putea fi prieten, cînd ţara mea suferă atit de pe urma lor? 

— Am fost întotdeauna impresionat de marea dragoste 
pe care ai păstrat-o pentru ţara domniei tale, cu toate că ai 
trăit departe de ea aproape douăzeci de ani, spuse Tolstoi. 

— Douăzeci de ani! repetă Dimitrie, înăbuşindu-şi un 
oftat, iar după un răstimp urmă: Cum aş fi putut s-o uit? 
Dacă ai şti?... Nu, nu poţi şti. Şi nici nu ţi-am povestit 
vreodată ce-a însemnat pentru mine, copilul de atunci, 
să-mi părăsesc pămîntul în care m-am născut. În seara 
aceasta, şi faţă de prietenia ce mi-ai dovedit, simt nevoia 
să-mi deschid sufletul în faţa domniei tale şi nu-ţi va fi greu 
sa înţelegi pentru ce inima mi-a rămas acolo, pentru 
totdeauna. 

Dimitrie îşi lăsă uşor bărbia în piept şi începu a-şi depăna 
firul aducerilor aminte cu un glas potolit, care ascundea o 
mare durere. Aşa precum unele ape, liniştite astăzi, ascund 
urmele naufragiilor de ieri. 

Umbrele celor doi prieteni, ce se destăinuiau în noapte la 
lumina piezişă a luminărilor din candelabre, jucau pe pereţi, 
în timp ce în mintea lui Dimitrie Cantemir se deşteptau 
umbrele trecutului. 


— Aveam doisprezece ani cînd l-au uns pe tata domn, îşi 
începu el povestirea. Mă aflam în căsuţa noastră din 
Silişteni, cu frate-miu Antioh, cu soru-mea Safta, cu un 


prieten din vecini pe nume Gheorghiţă Mitru, copil de răzeş, 
ca şi mine. Mai era acolo şi dascălul nostru, părintele 
leremia, om tare învăţat, de la care am prins a cunoaşte 
buchiile. Se pare că îndrăgisem de pe atunci cartea, iar el 
mă îndrăgise pe mine pentru tălmăcirile ce ştiam a face din 
limbile latină şi greacă, în timp ce fratele meu Antioh se 
îndeletnicea mai mult cu minuirea armelor si nu prea se 
omora cu învăţătura. Nici eu nu mă dam îndărăt de la 
luptele cu spada, ba chiar de multe ori îl întreceam, dar tot 
mai mult îmi plăcea să desluşesc slovele, să-i cetesc cu 
glas tare lui Gheorghiţă din cărţile groase aduse de 
părintele leremia, anume pentru mine, din biblioteca lui. 
Gheorghiţă Mitru mă asculta tinindu-si răsuflarea şi vedeam 
în ochii lui că e mindru de mine. Eu îl iubeam pentru că era 
cinstit şi fără ascunzişuri, şi astfel s-a legat între noi o 
prietenie trainică, pe viaţă. 

Maica murise de mult, tata era oştean şi mai totdeauna 
plecat la luptă. Grija căminului părintesc o purta dădaca 
loana. Ea ne crescuse pe toţi, iar pe mine mă alăptase şi 
mă iubea ca pe ochii ei din cap. Biata dădacă! Robotea de 
dimineaţă şi pînă seara tirziu şi nu mai prididea să le 
împlinească pe toate cite se cuveneau, fiindcă noi o tineam 
în loc cu hirjoanele noastre copilăreşti. Ba mie mi se mai 
năzărea să-mi spună şi poveşti din bătrîni, aşa cum numai 
ea ştia să le spună. Parcă mă văd pe prispa casei, culcat cu 
capul în poala ei, ascultindu-i graiul molcom şi înflorat. De 
cele mai multe ori adormeam adulmecind aerul înmiresmat 
al serii şi biata dădacă mă purta în braţe, cît eram de mare, 
pina la pat, călcînd încet, în vîrful picioarelor, să nu mă 
trezească. 

Astfel se scurgea viaţa noastră, tihnită, între îndatoririle 
şcolăreşti, jocurile copilăreşti şi alintările dădacei. 

Dar toate aveau să ia sfîrşit în ziua cînd tata descălecă la 
Silişteni, în drum spre laşi, să ne aducă vestea înscăunării 
sale ca domn al Moldovei. 

Ne aflam cu toţii în tinda casei, cînd navali între noi, ca o 
furtună, sora noastră mai mare, Safta, dojenindu-ne 
amarnic: 


— la mai taceti din gură, măi băieţi! Faceţi atita larmă de 
nici nu auziti ca vine tatuca! 

Întîi credeam că şăguieşte, cînd o văzui intrînd zorită şi 
pe loana, care mă luă de mina: 

— la, vin în grabă, Dumitraşcule! A sosit măria-sa! Chiar 
acu' descălecă la scară! zise ea către mine, căci numai pe 
mine mă vedea, sărmana. 

Fără a mai aştepta sa ne spună a doua oară, noi o 
zbughirăm cu toţii pe uşă afară, într-un iureş copilăresc. 
Într-adevăr, se auzeau pe aproape glasuri şi zgomote de 
copite. Glasurile se impleteau cu risetele şi chiotele noastre 
de bucurie, în timp ce dădaca alerga grăbită să deretice 
prin încăperi, iar părintele leremia ieşise în prag: 

— Straşnic călăreț, Constantin Vodă! se minuna el. la te 
uită cum se tine în şa, ca un flacau! 

Tata avea pe atunci saptezeci de ani. lute tn miscari, 
potrivit la stat, rumen la fata, avea barba alba şi ochii 
pătrunzători, fără pic de trufie. Era înţelept, deşi nestiutor 
de carte, deschis şi prietenos la vorbă. 

Părintele leremia se plecă adînc în fata lui şi îi ură bun 
venit. Ne înclinarăm şi noi, rostind, mai mult în şagă: 

— Să trăieşti, maria ta! 

Tata ne trase la el, rizind sugubat, si ne intreba daca nu 
cumva îl „firitisim” ca boierii, cu gind sa ne ia in seamă 
„pentru slujbele domniei”. 

Noi tocmai ne pornisem a ride şi mai tare, cînd o 
vazuram pe dădaca apropiindu-se si inclinindu-se cucernic 
in fata lui! in spatele ei mai sosira si alti oameni din curte, 
dornici să-l vadă pe Constantin vodă. 

Am tăcut, cu adevărat tulburati, si am privit cum se 
apropie cu sfiiciune de tata. 

— Măria ta, spuse ea, cu glasul muiat de înduioşare, 
îngăduie-ne să ne închinăm şi noi, cu cugetul curat, şi să-ţi 
zicem: Bine ai venit şi să-ţi fie într-un ceas bun! lar de-i fi 
ţării domn cu tot atita milă cit ne-ai fost nouă stapin, ţi-a fi 
de laudă şi de pomenire... 

Într-adevăr, de multă milă avea nevoie biata ţară a 
Moldovei, pustiită de războaie, arsă de pirjolul secetei, 


sărăcită de jaful vrăjmaşilor. Îşi plîngeau oamenii copiii 
morţi de foame şi multă alinare aşteptau de la domni, fără 
s-o afle. 

Tata îi răspunse, tulburat: 

— Iti multamesc, dădacă. Ai grăit din suflet... Şi cu tot 
sufletul voi căuta şi eu să plinesc nevoile ţării... 

Tata cunoştea amarul poporului şi-i plingea inima de 
jalea lui. Dar mult amar mai era acum şi în sufletul său... 
Ne cuprinse deodată şi ne strînse la piept, de parcă ar fi 
strîns în braţe tara toată. Neştiind ce-l framinta, soru-mea, 
răposata, îi sări de git, căutînd a-l înveseli. Dar tata ne 
stringea tot mai tare în braţe, şi ne privea lung, de parcă 
ne-ar fi văzut pentru cea din urmă oară. 

— Voi ştiţi, copii, zise el într-un tîrziu, că vin de la 
Țarigrad cu firman de întărire în scaunul Moldovei. 

— Da, tată, îl întrerupse fratele meu Antioh. Şi mult 
ne-am bucurat la gîndul că, dacă tu eşti domn, noi vom fi 
beizadele! 

Tata se încruntă puţin, dar căută a lega din noii firul 
vorbei întrerupte. 

— Nu te gîndi la mărire, feciorule, că nu ştii cit plăteşte. 

— Cit, tătucă? şăguii eu, dar tatii nu-i era de şagă şi îmi 
răspunse cu un oftat adînc. 

Aflarăm atunci că, pentru a-i da întărire la domnie, 
Poarta punea domnului, peste îndatoririle ţării, şi una a lui, 
mult mai grea decit toate. Căci Poarta, vrind să fie sigură 
de credinţa domnului, îi cerea zălog tot ce avea mai scump 
pe lume. Şi din felul cum mă stringea la piept pe mine, 
Safta ghici dintr-o dată despre ce era vorba şi strigă, 
izbucnind în plins: 

— Il cere pe Dumitraşcu! 

Un hohot de plins şi un „Doamne, apără-mi copilul!” 
scăpă de pe buzele loanei, care rămăsese încremenită în 
prag. 

Tata spuse cu glas sugrumat, abia stapinindu-si lacrimile, 
că trebuie să mă trimită zălog pe trei ani la Poartă. ŞI 
fiindcă domnul avea doi feciori, i se cerea să mergem pe 
rind cite trei ani fiecare... Ca inima domnului să fie mereu 


tintuita acolo, pe ţărmul Bosforului... Să sîngere mereu, cu 
dorul înfipt ca un cui, adînc, si de mila feciorului să nu-i vie 
gînd hain’ de înţelegere cu alte neamuri, împotriva turcului. 

Vedeam ca tata abia îşi putea tine lacrimile şi, 
înghiţindu-le pe ale mele, i-am spus, căutînd sa par voios: 

— Să nu-ți pară rau, tatuca! laca, eu nu pling. Si dacă 
trebuie... oi pleca! 

Tata mă sărută, putin mai inviorat, şi zise: 

— Să trăieşti, Dumitraşcule! Aşa se cade să se poarte un 
fecior de oştean. 

Apoi se întoarse către soru-mea, poruncindu-i să meargă 
să pregătească degrabă toate cele de trebuinta pentru 
drum. Căci în zori urma să plec cu el la laşi şi de acolo... la 
Țarigrad. 

Deodată o văzui pe loana cazind în genunchi în fata tatii, 
care întrebă, dindu-se cu un pas înapoi: 

— Ce e, dădacă? Grăieşte! 

— Să-mi fie cu iertare, că îndrăznesc, glăsui ea, dar pe 
feciorul măriei tale l-am crescut la pieptul meu şi îl port în 
inima mea, cum l-aş fi purtat pe copilul meu. 

Apoi, cu glasul plin de lacrimi, se rugă s-o lase să plece 
cu mine, să mă poată acoperi cînd oi dormi, să-mi descinte 
cînd oi fi bolnav, să-mi aşeze la căpătii cărţile care-mi erau 
dragi şi să-mi povestească despre vremile trecute, aşa cum 
le ştia ea din bătrîni. 

Tata fu atit de tulburat încît n-o mai putu asculta; îi 
întinse amindoua mîinile şi o ajută să se ridice, apoi îi 
spuse: 

— Nu vreau să-ţi tulbur sufletul, care a ostenit atît în 
grija copiilor mei... Să hotărască Dumitraşcu! 

Eu nu mai aşteptai să-mi spună a doua oară şi alergai la 
pieptul dădacei. Fruntea tatii se descreti, iar pe buze îi 
înflori un zîmbet. Se bucura în sinea lui că nu voi fi un suflet 
stingher, acolo, printre străini. 

loana ieşi împăcată, iar tata ne luă, pe mine şi pe Antioh, 
pe genunchi, mai usurat parcă. Imi culcai capul pe pieptul 
lui, aşa cum făceam cînd eram mic. Tata mi-l cuprinse şi 


1 Hain - trădător. (n.a.) 


mă sărută pe frunte. Atunci nu m-am mai putut stapini si 
izbucnii in plîns. El ma dezmierda pe păr şi-mi zise: 

— Aşa! Acum poţi plînge, băiatule! Descarca-ti sufletul... 
Dar cînd vei fi acolo, printre străini, să nu plingi. Auzi? Si 
mai ales ia sama, vei vorbi alta limbă, să n-o uiţi pe a ta! 
Vei trăi în ţară străină, nu te înstrăina! Prin orice locuri, în 
orice vremuri, să nu-ţi uiţi neamul! Să nu-ți uiţi graiul! Să 
nu-i uiţi pe ai tai! 

l-am răspuns, cu glas hotărît: 

— N-am să uit nimic, tată! 

El a adăugat: 

— Si, mai ales... Sa nu uiţi niciodată lacrimile acestea. Sa 
le răscumperi! M-auzi? Căci nu sînt numai lacrimile tale. 
Sînt o părticică din lacrimile cele multe... Sînt lacrimile ţării. 
să nu le uiţi niciodată! Niciodată! 


— ...Si nu le-am uitat, prietene, spuse Dimitrie, ridicind 
ochii către Tolstoi, cînd sfirsi lunga-i povestire. Nu le-am 
uitat nici o clipă, aşa cum n-am uitat cîntecul doinei, 
care-mi suna în urechi cînd am plecat în surghiun. Cum 
n-am uitat vaietele de jale ale poporului, de care vorbea 
tata. Acum înţelegi de ce nu-i iubesc pe turci? De ce nu 
doresc decît un singur lucru: să-mi văd tara scăpată din 
robia lor? Să se pună odată capăt jafului şi silniciei! 

— Te înţeleg, Dimitrie, răspunse Tolstoi, ridicîndu-se din 
jiltul său. Si mai înţeleg un lucru. De ce Toma Cantacuzino 
n-a putut să îndeplinească trista lui însărcinare, de ce s-a 
simţit apropiat şi prieten cu domnia ta. Fiindcă se vede că 
şi el nutreşte aceleaşi gînduri... 

— Ştiu, prietene, îi cunosc bine simtamintele. Şi cred că 
el a înţeles ca şi mine de unde putem nădăjdui scăparea. 
lată dovada. 

Şi Dimitrie întinse prietenului său o scrisoare, pe care o 
scosese din mineca largă a vesmintului. Tolstoi o desfăcu şi 
citi: 


„Sultanul de acum e lacom şi hraparet ca uliul, 
invidios, fricos, prost şi toți cei din jurul lui, începînd 


cu vizirul, nu se gindesc decit la jafuri. Minia cerului 
fie asupra lor! Toţi ne-am învoit a spune că împărăţia 
turcească se va duce de ripă în curind. Nădăjduim că 
puterea aceasta va pieri, de se va îndrepta asupra ei, 
nimicitor şi biruitor, «domnul nostru» Petru, îndată ce 
va isprăvi cu craiul sved”. 


— Şi eu văd, din felul cum se desfăşoară lucrurile, că 
steaua ţarului Petru urcă neîncetat, pe cînd aceea a turcilor 
a început să pogoare fără oprire, adăogă Dimitrie. De 
aceea am şi început a aduna temeiurile unei istorii a 
imperiului lor, pe care o voi numi, fără înconjur: „ISTORIA 
CREŞTERII ŞI DESCREŞTERII IMPERIULUI OTOMAN”. Dar 
această descreştere nădăjduiesc s-o văd cît mai curînd 
schimbată în prăbuşire! 

— Ai dreptate, cneaze Dimitrie. Ciocnirea dintre noi şi 
turci e de neînlăturat. Dar ţarul trebuie să sfirseasca mai 
întîi, biruitor, războiul cu suedezii, pentru a-şi întoarce toate 
puterile împotriva semilunei, care stă amenințătoare 
deasupra capetelor noastre... 

—...Din această ciocnire ar putea să sară scînteia 
libertăţii pentru ţările româneşti! exclamă voios Dimitrie şi, 
ridicîndu-se, puse amîndouă miinile pe umerii lui Tolstoi şi-l 
privi adînc, stăruitor. Pieptul i se umfla şi ochii îi străluceau, 
de parcă ar fi văzut cum răsar, la capătul unui drum lung, 
zorii dezrobirii... 


O ZI HOTARITOARE 


Cinci ani se scurseră din acea noapte a destainuirilor în 
jurul samovarului, din casa primitoare a contelui Tolstoi, si 
împrejurările care urmara intarira dreptatea celor gindite si 
împărtăşite atunci între cei doi prieteni... 

La Țarigrad, marii viziri se schimbau des. Si fiindcă la 
această înaltă dregătorie fusese ridicat Tebender Mehmed 
Paşa, un bun prieten al lui Dimitrie Cantemir, tînărul învăţat 
moldovean se bucură din nou de libertate. 

Doar după citeva luni de la noaptea aceea, cînd fusese 
silit să se furişeze în taină la trimisul moscovit, spre a scăpa 
de zidurile umede de la Edicule, cumplita închisoare a celor 
„Şapte turnuri”, marele vizir îl întări, pentru a doua oară, în 
scaunul domniei Moldovei pe Antioh, fratele mai mare al lui 
Dimitrie, în schimbul a două sute de pungi. 

Prin aceasta, nazuinta lui Cantemir către o linişte 
prielnică studiului păru să-şi afle împlinire. Se încumetă 
chiar să-şi dureze o casă pe ţărmul Bosforului, pe o înălţime 
de unde priveliştea cuprindea aproape toată cetatea, 
descoperind ochilor chiparosii înalţi şi cupolele Sfintei Sofia. 

Inaltimea aceasta purta numele de „Sangiakdar-lokuşi”, 
care în turceşte înseamnă „Colina stegarului”. Numele îi 
rămăsese de la o veche legendă, care spunea că după 
cucerirea Constantinopolului de către turci fusese găsit 
acolo trupul celui din urmă apărător al cetăţii, care căzuse 
în bătălie înfăşurat în cutele steagului său. 

In încăperile ei boltite, adusese nenumărate cărţi rare, în 
care se găseau întîmplări ale Bizanțului sau ale vechii 
Elade, cercetate de el cu priceperea unui bun cunoscător al 
istoriei, ca şi unele vechi obiecte de artă, dezgropate cu 
pasiune de arheolog din ruinele vechilor palate. Dintre ele, 


tinea chiar lîngă masa sa de lucru o bucată de porfir, pe 
care era gravat chipul unei femei, cu fruntea încununată de 
lauri, cu părul fluturînd în vînt, cu o ramură de măslin într-o 
mina, iar în cealaltă tinind cu străşnicie friul a patru cai 
tnhamati la carul ei ce înainta triumfal. Socotea că trebuie 
să fi fost chipul vreunei zeite a păcii, operă a unui meşter 
grec daltuita cu cel putin cinci veacuri înaintea erei 
noastre. Inconjurat de asemenea obiecte de artă, îi plăcea 
să-i primească pe vechii săi dascăli, pe care acum îi 
întrecuse în tainele ştiinţelor şi care se bucurau nespus că 
puteau intra în casa primitoare a principelui moldovean. 
Mai des veneau lon Cariofil, un batrin teolog, filozoful 
Spandoniu, Liciniu, un medic vestit care studiase la Padova, 
geograful şi istoricul Meletie de Arta, şi dascălul din 
copilărie al lui Dimitrie, Ieremia, care ascultindu-l adesea 
vorbind pe fostul său învățăcel, şi amintindu-şi de vremile 
petrecute la curtea tatălui său, spunea înduioşat: „Mă 
bucur că am putut fi plugarul care a ostenit la holda minţii 
tale!” 

Toţi aceşti înţelepţi, ce făceau fala Academiei greceşti 
din Constantinopol şi care la rindu-le se mindreau cu 
prietenia lui Cantemir, veneau bucuroşi în casa lui, nu 
numai pentru a gusta zaharicale pregătite de soţia sa 
Casandra, ci mai ales pentru a porni lungi discuţii în care 
cuvintele de spirit se încrucişau ca nişte spade bine 
ascuţite. Controversele acestea durau adesea pînă seara 
tîrziu, în liniştea întreruptă din cînd în cînd doar de cîntecul 
monoton al muezinului, ce se auzea venind din înălţimea 
sutelor de minarete ale moscheelor dimprejur. 

După ce plecau, Dimitrie, rămas singur, îşi urma truda lui 
sirguincioasa, stăruind deasupra filelor albe pe care le 
înnegrea cu scrisul său îngrijit şi frumos. 

Căci tot ce dăduse la iveala pina atunci îl nemultumea. 
Rivnea mereu spre mai bine. Trecuseră abia zece ani de 
cînd, aflat în pragul tinereţii, scosese din tiparnite prima sa 
lucrare „Divanul” sau „Gilceava înţeleptului cu viata”. De 
atunci scrisese o logică, o carte asupra teoriei muzicii şi o 
carte de metafizică. Dar, încetul cu încetul, mintea lui 


începuse să se dezbare de inriurirea gindurilor mistice, de 
care mai erau împovărate, sub influenţa călugărească a lui 
leremia, lucrările lui din tinereţe. Prin studiile lui minutioase 
cunoscuse adevărul ştiinţific al lucrurilor şi acum nu se mai 
putea împăca de fel cu explicaţiile pe care vechii filozofi şi 
cărţile sfinte le dădeau fenomenelor naturii. Îndrăznise 
chiar să proclame, într-o lucrare a sa, că tot adevărul vine 
de la simţuri, de la experienţă şi îşi amintea, cu un suris, de 
furtuna pe care o stirnise această afirmaţie îndrăzneață. 
Totuşi furtuna aceasta nu-l împiedicase să presare în 
paginile ultimei sale lucrări „Istoria ieroglifică” multe din 
aceste gînduri asupra ştiinţei... 

Se simţea atras tot mai mult spre cercetarea 
fenomenelor concrete, a istoriei, a geografiei, a arhitecturii. 
De aceea plănuia să scrie nu numai o istorie a imperiului 
otoman, aşa cum spusese în seara aceea de pomină în 
casa lui Tolstoi, dar şi o istorie a românilor, din timpurile 
cele mai vechi, şi o descriere a Moldovei lui iubite. 
Intr-acest fel încerca el să-şi ostoiască dorul şi dragostea de 
ţara îndepărtată, căreia îi erau hărăzite toate gîndurile şi 
strădaniile lui. 

Se bucură în sfîrşit că apele s-au liniştit şi că îşi va putea 
vedea de cercetările sale. Uitase o clipă că „Templul 
lăcomiei”, cum numea el stăpînirea otomană, avea nevoie 
mereu de jertfe noi. 

De la o vreme, Antioh nu mai putea face faţă cererilor de 
bani ale nenumaratilor dregători, mari şi mici, ai împărăției 
otomane! Fu mazilit numai după doi ani de domnie şi se 
întoarse din nou la Țarigrad, căci Racoviţă îşi cumpărase iar 
domnia. 

Cantemir ştia că tezaurul turcesc nu era altceva decit 
„haznaua vizirului”, în care se scurgeau tot aurul şi toate 
avutiile ţărilor tributare. Cînd auzi că nici Racoviţă nu se 
putuse statornici în scaun mai mult de doi ani, zimbi amar. 
li luase locul Nicolae Mavrocordat, căruia îi dăduse mina sa 
plătească 400 de pungi, căci preţul pentru scaunul 
domnesc se urcase şi creştea mereu! 


Bietul scaun domnesc, în care strălucise altădată Ştefan 
Vodă, cuceritorul ce îl infrinsese pe Mahomed, ajunsese să 
fie pus la mezat. Şi iată că tot ce îi spusese Dimitrie lui 
Petre Andreevici Tolstoi în noaptea aceea se adeverea. 
Puterea turcilor începu să scadă mereu, aşa cum prevăzuse 
Cantemir, în timp ce steaua ţarului Petru se înălța 
neîncetat. 

După ani şi ani de lupte grele, ţarul izbutise să-l înfrîngă 
pe Carol al XII-lea, craiul suedez, a cărui oaste fusese 
zdrobită în bătălia de la Poltava din 1709. Şi acum semetul 
rege de la miazănoapte, fugărit de oştile ruseşti, se 
adăpostise cu rămăşiţele oastei sale în cetatea Tighinei, 
sub paza unei paşale turceşti. 

De atunci trecuse mai bine de un an şi „Carol şvedul”, 
aciuat la hotarul lui Petru cel Mare, nu încetase să 
uneltească, căutînd să-i asmuta pe turci împotriva 
moscovitilor, în nădejdea că astfel îşi va redobindi regatul. 

Privind împrejurările cu ochiul omului învăţat să judece 
desfăşurarea istoriei, Dimitrie îşi dădea seama ca, sub 
liniştea vremelnică, mocnea ceva. Tratatul care chezăşuia 
pacea dintre Poartă şi moscoviți fusese de curînd reînnoit, 
iar sultanul îi trimisese ţarului o scrisoare scrisă chiar cu 
mîna lui, lucru nemaipomenit în istoria turcilor. Dar Carol, 
regele pribeag, şi August al Poloniei nu încetau cu uneltirile 
la „Poartă”. Printre altele spuneau că Petru voia să 
cuprindă ţara Moldovei, pentru a ajunge să-i lovească pe 
turci, şi astfel sultanul putea pretinde că ţarul era acela 
care călcase tratatul dintre ei. In dorinţa lor de-a stăpini 
lumea, turcii se temeau de puterea crescîndă a ţarului, care 
izbutise a cuceri Azovul cu o mina de oameni. lată de ce 
voiau să-i pună stavilă. O ciocnire intre cele două puteri 
putea stîrni o furtună naprasnica, zguduind statele mici din 
temelii sau chiar inghitindu-le. 


În după-amiaza unei zile din anul 1710, pe cînd sta pe 
terasa casei cugetind la neincetata prefacere a lucrurilor 
din ultima vreme, Dimitrie Cantemir auzi un zgomot uşor şi 
ridică ochii. Zgomotul era produs de paşii lui lani, omul lui 
de încredere, care venea, ca de obicei, să-i aducă ultimele 
noutăţi, culese de pe ulițele Ţarigradului, din forfota 
pestriță a iscoadelor. 

— Stapine, astăzi aduc veşti de seamă, şopti el, făcînd o 
plecăciune adinca. In oraş miroase a praf de puşcă! adăugă 
apoi, abia trăgîndu-şi răsuflarea. De azi dimineaţă, se ţine 
în taină sfat la marele vizir, Baltagi Mehmet Paşa! 
Astă-noapte a sosit şi hanul tătar, Devlet Ghirai, chemat în 
grabă. L-am văzut intrind la Sfat, împreună cu prietenul 
domniei tale Capuchehaia Daul Ismail Effendi. 

Dimitrie tresări. lani avea dreptate. Într-adevăr, vestile 
ce i le aducea erau „de seamă”. Îşi privi slujitorul în tăcere, 
apoi îi mulţumi aplecînd uşor capul. Aşadar, ceea ce 
prevăzuse se adeverea. 

li cunoştea dragostea şi credinţa. Bietul lani ştia ce 
înseamnă un nou război, purtat pe meleagurile Moldovei. În 
ochii lui trişti, Dimitrie îşi citi propriile gînduri. Se întunecă 
la faţă. | se părea că vede pirjolul satelor pustiite, arse de 
cotropitori, oraşele prădate. | se părea că aude vaietele 
părinţilor, jalea nevestelor ce-şi pling soţii, a mamelor ce-şi 
pling copiii... De se va porni un război, ce se va alege din 
toată strădania lui pentru învăţătură? Din cercetările lui de 
zi şi de noapte? Putea-va, în clipe grele, să-şi închine viaţa 
numai studiilor sale? Toate acestea îi trecură dintr-o dată 
prin minte. 

Din încăperea alăturată se auzeau glasurile limpezi ale 
copiilor săi, Maria şi Antioh, îngemănate cu vocea caldă şi 
blîndă a Casandrei, mama lor. Mina îi alunecă, fără de voie, 
pe teancul de pergamente de pe masa de lucru. Atingerea 
lor îl făcu să tresară. Erau acolo însemnări pentru „Istoria 
Imperiului Otoman”, pe care se pregătea s-o scrie şi din 
care avea a se vadi, fără tagada, că pofta de cotropire a 


împărăției lui Osman nu îngăduia o pace îndelungată. Ea 
dura doar atît cît să-i îngăduie a lovi pe neaşteptate în acei 
pe care tindea să-i asuprească... 

Se ridică îngîndurat. Îşi simţea sufletul plin de îndoieli. 

În anii petrecuţi în surghiun, la Țarigrad, îşi dăruise toate 
puterile minţii pentru a aduna tot ceea ce învăţătura vremii 
avea mai de seamă. Inteleptii Academiei greceşti, unde îşi 
urmase studiile, îi erau toţi prieteni, îl pretuiau. Fără 
îndoială, cinstirea ce i se aducea se revărsa şi asupra ţării 
sale şi asta îl făcea să se bucure. Era, într-un fel, o 
răscumpărare a atitor umilinte. Rivnise, să-şi ducă mai 
departe învăţătura şi prin lucrările sale să adaoge faimă 
nouă numelui legat de ţara sa, dar acum îşi da seama că se 
înşelase!... Nu-şi va putea desavirsi lucrările în oraşul plin 
de iscoade, în care, pentru un cuvînt scăpat la întîmplare, 
iti puteai pierde viata. De bună seamă că istoria imperiului 
otoman, din care avea să se cunoască adevărul asupra 
acestei imparatii - fără a fi folosite simboluri, aşa cum 
folosise el în „Istoria ieroglifică” - nu va putea vedea 
lumina zilei atîta vreme cit el va trăi în această tara. 

In zbuciumul său lăuntric, Dimitrie s-ar fi lăsat cuprins de 
mihnire, dacă nu şi-ar fi amintit de cuvintele pline de tilc 
ale lui Tolstoi, din noaptea aceea de neuitat: „Dacă în 
Moldova ar fi domn un om de ispravă”... 

Nu mai încăpea nici o îndoială ca la el se gindise 
ambasadorul moscovit în clipa aceea. Într-adevăr, Cantemir 
se simţea în stare a fi „domnul pe care îl aştepta tara”. El 
ar fi ştiut ce trebuie sa facă pentru mintuirea ei. Mai întîi, ar 
fi retezat puterea dezmatata a boierilor asupra norodului. 
Apoi ar fi stăvilit despărţirea lor în tabere, ce se pirau la 
poartă una pe alta, numai pentru a putea aduce în scaun 
pe acela care le slujea mai bine interesele. Drept şi 
clarvăzător, el s-ar fi folosit de împrejurări pentru a-l sprijini 
pe ţar în clipa în care ar fi pornit războiul între el şi 
duşmanii lui dintotdeauna, turcii. Întreaga aşezare de acum 
a lucrurilor s-ar fi schimbat, căci biruinţa ţarului ar fi adus şi 
ţărilor române dezrobirea de sub jugul turcesc. 


Toate acestea s-ar fi împlinit dacă ar fi fost el domnul 
Moldovei. Dar din păcate nu era, şi nici nu avea vreo 
nădejde să ajungă în scaunul care fusese al tatălui său. 
Scaunul acesta se plătea cu pungi tot mai multe şi mai 
grele, iar el era sărac. Tatăl său fusese un oştean viteaz şi 
un domn cinstit, dar nu se gindise niciodată să adune averi. 
Şi nici el, Dimitrie, nu ştiuse să adune altceva decit multă 
ştiinţă de carte şi cîteva prietenii, printre marii dregători 
turci, care se întreceau între ei să-l poftească la ospete, 
pentru darul său de a povesti, pentru cîntecele sale din 
tambură şi pentru glasul său frumos. Dar toate acestea nu 
îi puteau ajuta să-şi slobozească ţara din robie. 

Dimitrie oftă şi îşi trecu mîna peste frunte, ca pentru a-şi 
alunga năvala de gînduri ce-l năpădeau. 

— De ce oftezi, Dumitraşcule? Ce te apasă? Haide, 
spune-i dădacei tot ce ai pe suflet. Nu te sfii! 

Dimitrie întoarse capul şi privi înduioşat la bătrîna lui 
dădacă loana, care se strecurase pe nesimţite lîngă el, cu 
paşi domoli, cum îi era obiceiul, poate şi mai domoli din 
pricina anilor pe care îi ducea în spinare. Batrina se 
încovoiase de tot, dar ochii îi rămăseseră la fel de vii şi 
priveau acum, pe omul învăţat şi matur, tot aşa cum îl 
priveau pe vremuri pe baietanul din Silişteni, cu toate ca 
trecuse un sfert de veac de cînd îl urmase în surghiun. 

— Ei, ce să fie, dădacă? la, m-au furat şi pe mine 
gîndurile, răspunse Cantemir, privind-o cu drag. 

loana se aplecă şi îi spuse la ureche, pe şoptite, de parcă 
ar fi fost cine ştie ce taină: 

— A sosit prietenul acela de vine mereu pe aici. Turcul 
acela gras... 

Dimitrie ghici despre cine era vorba: 

— Daul Ismail?  Capuchehaia hanului tătar? Asa-i, 
dădacă? 

— Aşa o fi! Ce ştiu eu? răspunse loana, neintelegind 
ultimele cuvinte. 

Dimitrie zimbi pe sub mustață. După atita vreme 
petrecută la turci, loana nu izbutise a le rosti numele. De 


cite ori o îndemnase să-l înveţe, dadaca se împotrivise cu 
încăpăţinare: 

— Ba, cit mi-o mai fi dat să trăiesc n-oi grăi nici o 
vorbulita pe limba duşmanilor. 

Cantemir se porni să rida de-a binelea. Dar risul îi pieri 
dintr-o dată. În minte i se strecură o bănuială. De ce venea 
la el puternicul vistiernic al Porții, omul de încredere al 
hanului Devlet Ghirai, fără a-i da de ştire? Într-adevăr, erau 
prieteni şi Daul Ismail îl vizita adesea. li plăcea să-l asculte 
cintind din tambură, căutase chiar să înveţe de la el 
meşteşugul notelor, iar cînd erau între patru ochi nu 
pregeta să mai uite de poruncile Coranului şi să guste, pe 
furiş, cite o cupă de Cotnar, dar îşi vestea întotdeauna 
sosirea. Şi apoi... Parcă îi spusese lani că Daul avea sa ia 
parte la sfatul ţinut în taină de marele vizir. Ce să se fi 
întîmplat? De ce venea pe neaşteptate? In Țarigrad te 
puteai aştepta la orice. O pira, o nimica toată iti putea pune 
viaţa în primejdie. 

— Pofteşte-l să intre, dădacă! Pofteşte-l degrabă, zise el, 
smulgindu-se anevoie din gînduri şi indreptindu-se către 
uşă, pentru a-şi întîmpina oaspele. 

Daul Ismail sufla greu, căci pîntecul lui rotunjor îi era o 
piedică supărătoare la urcarea treptelor, chiar dacă nu se 
aflau prea multe. Se opri în pragul casei lui Dimitrie, făcînd 
o sfortare pentru a se pleca adînc înaintea lui. Apoi duse 
mina dreaptă la inimă, la frunte şi din nou la inimă, după 
obiceiul ţării, şi rosti gifiind: 

— Pace tie, beizade Dimitrie! 

— Fii binevenit în casa mea, Daul Ismail Effendi, îi 
răspunse Dimitrie, înclinîndu-se şi el. 

Apoi, după ce îl pofti să se aşeze pe divan, în faţa unei 
masute joase, batu de citeva ori din palme. 

O slujitoare intră, aducînd pe o tipsie de aramă cafele, 
ciubuce, zaharicale şi o carafă cu vin. Dimitrie turnă vinul în 
cupele colorate şi frumos şlefuite ce se aflau pe tipsie, apoi 
îi întinse una oaspelui, îmbiindu-l: 

— Fă-mi plăcerea şi gusta, rogu-te, o sorbitura de Cotnar 
de-al nostru, Ismail Effendi! 


Ismail prinse a se codi şi îşi acoperi ochii cu mineca largă 
a vesmintului, ferindu-se ca de vinturi rele. 

— Multamesc, beizade Dimitrie. Nu mă ispiti, rogu-te. Ştii 
bine că nouă nu ne îngăduie Coranul să bem... grăi el, 
aruncind priviri lacome spre cupă şi umezindu-şi buzele cu 
limba. 

— Cum nu vă îngăduie? se prefăcu mirat Dimitrie. Nu ştii 
că tot în Coran scrie: „Şi binele, şi răul ne vin de la Alah”? 
lar dacă domnia ta faci vreun rău gustind din vinul acesta, 
înseamnă că răul a venit de la el... 

— Aşa e! Aşa e! Ai dreptate! Cit de bine ştii domnia ta sa 
talmacesti versetele Coranului, Dimitrie! se grăbi a 
răspunde Ismail, luînd repede cupa şi sorbind din ea cu 
vădită lăcomie. Eram tare nerăbdător să te văd în seara 
aceasta, beizade Dimitrie, zise el, după ce mai goli o cupă. 

— De ce tocmai „în seara aceasta”, Ismail Effendi? 
întrebă, cu nestapinita curiozitate, Dimitrie. 

Ismail îşi umflă cu îngiîmfare pieptul, se aplecă putin 
către urechea lui, ca şi cum s-ar fi ferit să nu-l audă cineva, 
şi-i şopti: 

— E fierbere mare în oraş, Dimitrie! Vin chiar acum de la 
marele vizir. Acolo s-a ţinut în taină sfat. 

Dimitrie socoti că e mai bine să nu arate că aflase despre 
aceasta şi întrebă: 

— S-a ţinut sfat la marele vizir? Şi pentru ce anume? 

— Pentru că... Pe sufletul curat al Profetului! Nu mai e 
vreme de stat cu mîinile in sin! Faptele Moscului îi dau pe 
fata gindurile. Ţarul Moscului vrea să-şi întindă stăpînirea 
asupra lumii întregi! Dar n-avea teamă, Alah îl va pedepsi 
crunt pentru că a îndrăznit să înfrunte puterea sultanului!... 

Prefacindu-se mirat de ceea ce auzea, Cantemir 
răspunse: 

— Ai dreptate, Ismail Effendi, mare îndrăzneală! Cînd te 
gindesti că şi-a întins puterea pina la Azov!... şi dădu 
repede peste cap cupa cu vin, pentru a-şi ascunde zimbetul 
de mulţumire ce i se ivise nepoftit în colţul gurii. 

Ismail nu băgă de seamă nimic şi vorbi mai departe: 


— Dar hanul Devlet Ghirai, prea iubitul meu stapin, a 
jurat că-l va nimici. A sosit astă-noapte, în taină, să fie de 
faţă la sfatul marelui vizir. 

Şi rostind numele stapinului său, Ismail făcu o plecăciune 
adincă, astfel că nu băgă de seamă curiozitatea care se 
putea citi pe chipul gazdei. 

— Un sfat de mare însemnătate, după cit pricep, 
întrerupse Dimitrie. 

— Vezi bine, răspunse Ismail. De foarte mare 
însemnătate, şi mai cu osebire pentru domnia ta, Dimitrie. 

— Pentru mine? De ce tocmai pentru mine? 

Ismail se aplecă din nou către urechea lui. 

— Trebuie să punem friu pornirii nesăţioase a ţarului! 
zise el aproape în şoaptă. Să ne batem! Auzi? Să ne batem! 
Ne-au vestit iscoadele noastre şi ne-a vestit şi Carol, regele 
suedez, că ţarul se pregăteşte a cotropi Moldova, pentru a 
se întinde pina la noi. Trebuie să i-o luăm înainte şi să-l 
lovim noi mai întîi. Asta înseamnă că bătălia se va da în 
hotarele ţărilor voastre. Acolo vor trebui ridicate poduri 
peste ape, va trebui hrană pentru oaste şi ajutoare de tot 
felul. lar pentru toate acestea e nevoie să avem acolo un 
om de mare încredere!... 

Dimitrie îşi simţi inima batind mai tare, dar, ca şi cînd 
spusele lui nu l-ar fi tulburat de fel, se aplecă şi-l ajută pe 
Ismail să-şi aprindă din nou ciubucul, care se stinsese şi din 
care turcul începu să tragă cu indirjire. 

După o tăcere de citeva clipe, Cantemir îşi regăsi sîngele 
rece. 

— Om de mare încredere, vezi bine! Aşa cum este de 
pildă domnul Nicolae Mavrocordat, de la laşi, răspunse el, 
căutînd să pară liniştit. 

Ismail rise gros. Şi risul acesta făcu să-i salte pintecul. 

— Alah să te ocrotească, beizade Dimitrie! Dar şăgalnic 
mai eşti! Bietul vodă Nicolae n-a ţinut de cînd este o sabie 
în mina. Si, vezi dumneata, acum... e mare nevoie de 
sabie... Am fost la sfat, beizade Dimitrie, şi am venit anume 
să-ţi spun ce s-a vorbit acolo. Ştii bine că eu ţin la domnia 
ta ca la un frate. Ai crescut aici, cu noi, ai învăţat carte la 


noi, cunoşti limba şi obiceiurile noastre şi sultanul 
pretuieste peste măsură înţelepciunea domniei tale... 

Spunind acestea, turcul clipi şiret din ochi şi făcu iar o 
plecăciune, la numele sultanului. 

Dimitrie începu să se simtă cam stinjenit si chiar putin 
îngrijorat de aceste „nemăsurate” dovezi de prietenie. Ce 
gînduri ascundeau oare? De cînd trăia la turci, îi cunoştea 
bine. Cînd erau linguşitori, o făceau pentru a te lovi mai 
tare şi pe nesimţite. Tulburat din cale-afară, nu răspunse 
imediat. 

După un răstimp, Ismail reluă firul vorbei, de acolo de 
unde îl lăsase: 

— Cine are înţelepciune, are şi dibăcie, zise el. Ehe! Eu 
am socotit de mult, în mintea mea, că numai domnia ta eşti 
vrednic să domneşti în Moldova! 

Cantemir tresări. 

— Iti multamesc, Effendi, pentru gîndul cel bun, răspunse 
el, din ce în ce mai tulburat, dar ştii bine că domnia se 
cumpără cu bani mulţi... 

— Ştiu, şi mai ştiu că domnia ta n-ai cu ce s-o cumperi! îi 
luă vorba din gură Ismail. Dar eu am găsit ceasul potrivit 
pentru a arăta hanului cîtă trebuinţă avem de domnia ta 
acolo, în Moldova. Si stapinul meu a adus vorba în Divan. 
„Este nevoie a schimba pe domnul Moldovei cu un om de 
mai multă încredere şi cu pricepere în ale războiului”, a 
spus el. A arătat apoi că domnia ta ai luat parte la bătălia 
de la Zenta şi că eşti omul cel mai nimerit. 

Dar pe măsură ce îl asculta, Dimitrie se întuneca la faţă, 
căci tot nu înţelegea ce gînduri se ascundeau sub vorbele 
meşteşugite ale lui Ismail. 

— Sultanul a mai hotărît să nu-ţi ceară nici un fel de 
pesches pentru domnie. „Pungile altora fac mai putin decît 
dibăcia şi înţelepciunea lui!” a spus el. 

Şi Ismail rise din nou, cu risul lui gros. 

— Să-l fi văzut pe vizir, Dimitrie, cum a îngălbenit. 
Vedea, hapsinul, că îi zboară de sub nas pungile cu galbeni. 
Ha! Ha! Ha! Dar voia sultanului e mai tare decit lăcomia 


vizirului, iar domnia ta vei fi domn în Moldova! şi adăogă, 
cu glasul scăzut: Numai... să faci ceea ce ţi se cere... 

Dimitrie se schimbă deodată la fata. Aşa cum banuise, 
dulceata vorbelor lui tot ascundea ceva. „Oare ce vor să-mi 
ceară?” gîndi el şi se înfioră. Îşi aminti de ceea ce i se 
ceruse tatălui său, atunci cînd fusese uns domn. Avea şi el 
copii!... Nu cumva?... 

Nu se mai putu opri, şi întrebă grăbit, cu glasul puţin 
sugrumat: 

— Aş vrea să ştiu, nu-ţi fie cu supărare, Ismail Effendi, 
dacă nu mi se cer pungi, atunci... ce mi se cere? 

— Nu te trece cu firea, Dimitrie! Vei afla îndată, îl potoli 
Ismail. lată despre ce este vorba. Nouă ne trebuieşte domn 
de credinţă nu numai în Moldova, ci şi în Valahia. Nu ca 
Brincoveanu, care a primit trei sute de pungi pentru a da 
hrană oastei Moscului! Şti că ţarul i-a dat şi ordinul Sfîntului 
Andrei? Asemenea om fără credinţă către Poartă nu ne 
trebuieşte! Vrem a-l schimba numaidecit. Dar asta nu 
putem s-o facem decit prin vicleşug... 

Dimitrie asculta, din ce în ce mai încordat. Ismail se opri, 
mai trase o dată cu năduf din ciubuc, stătu o clipă în 
cumpănă, apoi, cautindu-si cuvintele, rosti cu multă 
dulceaţă în glas, şi uitindu-se la Cantemir pe sub pleoapele 
pe jumătate închise: 

— Ascultă, beizade Dimitri, domnia ta ştii să vrăjeşti şi 
şerpii cu vorba-ti iscusită, cu gindul domniei tale istet. Nu-ţi 
va fi greu să-l prinzi în capcană pe hain şi să-l aduci aici, la 
picioarele sultanului. Dar ia seama, numai viu! „Hainul” mai 
are pungi multe, şi războiul e scump!... Trebuie să punem 
întîi mîna pe ele, şi pe urmă... Ha! ha!... Ultimele lui cuvinte 
se înecară într-un hohot de ris, care făcu să-i salte din nou 
pîntecul. 

Dimitrie îngălbenise şi sta gata să izbucnească, dar se 
stapini. Se ridică în picioare şi îşi întoarse fata, pentru a 
nu-i îngădui turcului să vadă toată sila ce-l cuprinsese şi 
care i se citea în ochi. Risul gros al lui Ismail îi suna în 
urechi ca o batjocură. | se părea că fiecare hohot e o palmă 
dată pe obrazul lui. Aşadar, asta aştepta Poarta de la el? De 


aceea îl voia domn? Să facă din el unealta unei mirsavii? 
Să-l ademeneasca pe Brincoveanu, să-l prindă şi să-l dea 
pe mina turcilor, ca să-l supună la chinuri grele şi să-i taie 
apoi capul? întrebă fără a-şi întoarce faţa către Ismail: 

— Mă crede sultanul bun pentru asemenea faptă? 

Turcul se prefăcu a nu pricepe rostul întrebării! 

— Cum? Să nu te creadă bun pentru domnie? 

— Nu la domnie mă gindeam, izbucni Dimitrie, scos din 
fire. 

— Dar la ce alt te mai poţi gîndi? Nu cumva te codeşti 
să-l dai prins pe omul care ţi-a fost întotdeauna duşman? 
Uiti cit rău ţi-a facut tie, fratelui şi chiar tatălui tau? Adu-ti 
aminte că din prima clipă cînd ai sosit zălog la Poartă a 
căutat să-l înşele pe sultan, spunînd că nu eşti adevăratul 
fiu al lui Constantin, ci alt copil, dat în loc. Dar nu l-a putut, 
păcăli pe trimisul lui Alah pe pămînt. Cum te-a văzut, 
sultanul a spus: Acesta nu poate fi decit fiul lui vodă 
Constantin! 

Glasul lui Ismail se schimbase. În mintea lui părea că se 
strecurase ceva, ca o bănuială. Dimitrie îşi dădu seama că 
nu trebuie să-şi dea pe fata gîndurile, şi-şi puse friu miniei. 
Era cit p-aci să-şi arate simtamintele adevărate. În minte i 
se încrucişară mii de gînduri... 

Da, avea dreptate turcul, Brincoveanu îl duşmănea. Se 
temea să nu rivnească la domnia lui şi să-l pirasca la 
Poartă. Se mai simţea şi cu musca pe căciulă. Un obraz îi 
era întors către turci, iar altul către moscoviți. Totuşi, 
josnica trădare pe care i-o cerea sultanul îl umplu de silă. 
Niciodată n-ar fi putut face aşa ceva, şi mai cu seamă într-o 
clipă cînd socotea că domnii celor două ţări ar trebui să-şi 
dea mina si să lupte laolaltă, împotriva turcilor, pentru 
dezrobire. Ar însemna să trădeze de două ori, o dată pe 
domnul muntean şi a doua oară ţara. 

Totuşi nu trebuia să lase domnia Moldovei pe mina 
altcuiva. Dacă n-ar primi-o el, turcii ar putea trimite la laşi 
tot vreo slugă plecată de a Porții. Şi ar pierde unicul prilej 
de a scăpa Moldova de sub jugul turcesc cu sprijinul oştilor 
lui Petru cel Mare. 


Se gîndi că trebuie să-i răspundă ceva lui Ismail, să nu-şi 
prelungească tăcerea, pentru a nu-i trezi bănuieli. Să spună 
orice, numai pentru a cîştiga timp. 

— Nu mă codesc, Ismail Effendi, răspunse el, într-un 
tîrziu. Dar vezi, n-aş vrea să iau o hotarire pripită... Trebuie 
să mai chibzuiesc! 

lar în gînd îşi spunea: „Trebuie să caut a cîştiga timp! Si 
nu numai în clipa aceasta, dar şi în ceasurile, zilele şi lunile 
ce vor urma”... Căci îşi dădea seama ca în tainitele 
sufletului său hotărîrea fusese luată. Avea să primească 
domnia, lăsîndu-i pe turci să creadă că e gata a face orice 
pentru a-i sluji. Dar el nu va face decit ceea ce îi va porunci 
glasul datoriei sale de domn moldovean. Si tot ce va face, 
nu va fi decit pentru binele ţării lui şi pentru scăparea ei din 
nevoil... 

— Ascultă, Dimitrie, nu înţelegi că avem nevoie de 
domnia ta în scaunul de la laşi? auzi din nou glasul lui 
Ismail, care-l îmboldea: Haide, grăbeşte-te! Nu mai e timp 
de pierdut. Nu mai sta în cumpănă! Ci hotărăşte-te odată! 

„O, Doamne, gîndi Cantemir, ce cumpănă grea!” Cum să 
destăinuiască turcului ceea ce îl făcea să sovaie? Simtea ca 
trebuia totuşi să vorbească, să spună ceva, iute... cît mai 
iute... 

— Nu pot lua aceasta hotarire, rosti el, fiindcă singura 
mea dorinţă e să-mi petrec timpul printre cărţile mele. Să 
rămîn, înainte de toate, un om al ştiinţei. Cred ca si în felul 
acesta pot aduce foloase împărăției! 

Se miră singur de prefăcuta smerenie cu care vorbea de 
împărăţia pe care o ura din tot sufletul. Ce-i drept, nu 
minţise vorbind de dorinţa lui de a sluji ştiinţa. Primea 
domnia Moldovei din nevoia de a slobozi ţara, dar îl durea 
în suflet că va trebui să se lipsească de aplecarea lui de zile 
şi de nopţi peste filele cărţilor. Ştia că de aci încolo bucuria 
de a scrie va lua sfîrşit, căci va fi silit să schimbe pana în 
spadă şi să se-azvirle în viitoarea luptelor. Acolo, la laşi, îl 
vor înconjura boierii, cu urzelile lor mărunte şi-l vor hartui 
turcii cu banuielile lor de hăinire?. Se va izbi de duşmănia 


2 Hăinire - Trădare. 


turcilor şi de lăcomia boierilor ori de cite ori va voi să facă 
vreun bine poporului său urgisit. Nu va afla răgaz să-şi 
vadă prea des soţia şi nici să-şi dezmierde copiii. 

Glasul aproape minios al lui Ismail îl smulse din gînduri: 

— Ei, nu! Pe barba Profetului! Crezi că poţi aduce folos 
împărăției cu bucoavne? Dimitrie, acuma nu îi poţi fi de 
folos decit în scaunul de la laşi şi în bătălia dintre noi şi 
moscoviți, care va începe în curînd. Am si dat poruncă. 
Chiar în noaptea aceasta, iscoada lui Petru va fi azvirlita în 
închisoare... 

Dimitrie tresări fără să vrea, dar se regăsi repede şi 
întrebă cu glasul în aparenţă liniştit: 

— Ce spui, Effendi? E vorba de contele Petre Andreevici 
Tolstoi? 

— Da, de el, vezi bine. A uneltit împotriva noastră! 
Ciinele! O să-i putrezească oasele la Edicule! Ei, şi acuma 
înţelegi că nu mai e vreme de pierdut? Noi ne-am gindit la 
domnia ta pentru că am socotit că în clipele grele prin care 
trece împărăţia este nevoie să avem acolo un prieten 
credincios. Sultanul îţi dăruieşte domnia pe viaţă şi fără 
tribut, iar domnia ta te dai în lături? Unde ţi-e prietenia? 
Tatăl domniei tale a fost domn în Moldova şi domnia ta nu 
vrei să-l urmezi? Dacă ar trăi, ce ar zice el de asemenea 
ispravă? 

Dimitrie se simţi zguduit pina în adincul sufletului. Ce 
gînd vrăjmaş turcilor îl îndemnase pe Ismail să-i amintească 
tocmai în clipa aceasta de tatăl său? Toate păreau, în 
această zi, parcă făcute într-adins spre a-i grăbi hotărîrea... 
| se păru ca aude în urechi cuvintele pe care i le spusese 
Constantin vodă atunci, la despărţire: „Să nu-ți uiţi graiul, 
Dumitraşcule!... Să nu uiţi lacrimile acestea! Să le 
rascumperi!... Sînt lacrimile ţării!” 

Da. Acum ştia ce avea de făcut... Trebuia cu orice preţ să 
răscumpere lacrimile copilăriei sale! 

Se întoarse către Ismail... cu o lucire nouă în ochii pînă 
atunci intunecati. 

— Ai dreptate, Ismail Effendi... Este mare nevoie de mine 
acolo, în Moldova. Ştiu. Voi primi domnia! 


— Îţi mulţămesc, Dimitrie, zise turcul, gudurindu-se pe 
lîngă el, ca un căţel. Ştiam că în ceasul acesta greu vei fi 
alăturea de noi. Chiar miine vei pleca la laşi. E grabă mare! 
... Şi acum mă duc. Trebuie să vină dintr-o clipă, într-alta, 
Marele Cancelar al împărăției, Reiss Effendi, să-ţi vestească 
numirea la domnie. Să te prefaci a nu şti ce s-a hotărit, 
adăogă el inchizind siret dintr-un ochi... Nu trebuie să se 
afle ceea ce am făcut eu... din prietenie pentru domnia ta... 

Şi după ce-şi mai săltă o dată pintecul, cutremurat de 
acelaşi ris gros, Ismail se plecă adînc şi se zori să iasă. 
Dimitrie îl petrecu pînă în pragul uşii, apoi se întoarse către 
soţia sa, Casandra, pe care o zărise intrind. 

În încăpere începuse să se lase înserarea. Casandra nu 
era pentru el numai o soţie, ea era cea mai bună şi mai 
apropiată prietenă a lui. Nu era gind să nu i-l 
împărtăşească. În înţelepciunea şi blindetea ei Dimitrie afla 
de cele mai multe ori linişte şi îmbărbătare. Ea îl ajuta să 
vadă mai limpede lucrurile ori de cite ori era în cumpănă. 

Îi vorbi şi de astă dată în cuvinte puţine, de neaşteptata 
întoarcere a soartei lui, petrecută într-o clipă. Casandra îl 
privi îndelung, îl îmbrăţişă şi-şi şterse pe furiş o lacrimă. 

— Bine-ai făcut, Dimitrie, că ai primit domnia, zise ea, şi 
tnaltindu-se parcă din toată fiinţa, adăogă: Ar fi fost păcat 
să pierzi prilejul acesta. Moldova avea mare nevoie de un 
domn cinstit, cu dragoste de popor, ca tine. 

— Îţi mulţămesc, buna mea Casandra. Cuvintele tale îmi 
vor lumina, ca întotdeauna, calea. De îndată ce voi ajunge 
la laşi, voi trimite aci om de încredere să te aducă lîngă 
mine. Fii gata de călătorie şi pregăteşte copiii. Sărmanii 
noştri copii, nu şi-au cunoscut încă ţara. 

Deodată, se opri. In înduioşarea de o clipă, uitase ceva. 
Se desprinse din imbratisare şi, tndreptindu-se în grabă 
spre masa de scris, întocmi un răvaş, apoi bătu din palme 
şi mina o slujitoare să-l cheme pe lani, care se afla 
întotdeauna în preajma casei. 

— Să duci răvaşul acesta, ca vintul şi în mare taină, 
contelui Tolstoi, îi porunci el. Dacă intimpini vreo primejdie 
în drum, îl rupi şi îi spui din gură că în noaptea aceasta 


ienicerii vor veni să-l ducă la închisoare din porunca 
sultanului. Trebuie cu orice preţ să ajungă la el vestea 
aceasta din vreme, pentru a se putea pregăti... Spune-i că-i 
vei aduce ştiri de la mine cînd va fi acolo, pe orice cale şi 
cu orice preţ. Mai spune-i că am primit domnia Moldovei şi 
că... dar nu, nu este nevoie să-i spui nimic mai mult. Ştie el 
ce am în suflet... Eu voi pleca miine la laşi, tu vei rămîne la 
Țarigrad, ca reprezentant al meu, Capuchehaia?. 

— Îți mulţămesc, maria ta! murmură tulburat lani si, 
cazind în genunchi, îi sărută pulpana hainei. Te voi sluji cu 
credinţă pînă în ceasul meu din urmă! mai zise şi ieşi grăbit 
să-i îndeplinească porunca. 


În timp ce lani părăsea seraiul, ieşind printr-o usita 
tainică, să îndeplinească porunca, din stradă se auzeau 
sunetele unei muzici zgomotoase care se apropia. Era 
tabulhanaua* împărătească. Il întovărăşea pe Cancelarul 
împărăției, Reiss Effendi, care venea cu tot alaiul să-i 
vestească lui Cantemir înscăunarea. 

Deodată, în tulburarea şi iureşul ce se făcuse împrejur, 
Dimitrie o zari pe dădacă facindu-si loc cu greu printre 
slujitorii adunaţi să vadă ce se intimplase. Abia tragindu-si 
răsuflarea, se opri în prag, întocmai ca atunci, la Silişteni... 

— Măria ta - grăi ea, şi glasul i se înecă în lacrimi. A venit 
şi pentru tine ziua cea mare! Vezi, pînă acum nu ştiam 
pentru ce mai trăiesc. laca, pentru ziua aceasta am trăit! şi, 
cazindu-i la picioare, i le cuprinse şi le sărută. 

Dimitrie o ridică, tulburat, şi o imbratisa, dar loana se 
desprinse din imbratisare şi, înclinîndu-se adînc, vorbi 
întocmai ca atunci: 

— Să fii domn milostiv şi bun, aşa cum ţi-e sufletul, şi să 
trăieşti ani mulţi de-aci înainte, Dimitrie Voievod!... 

Cantemir o văzu prin pînza lacrimilor, şi i se păru că vede 
în ea întreg poporul, care l-a chemat să-i aducă libertate şi 
ocrotire... Indoielile îl părăsiră dintr-o dată, şi ieşi împăcat 


3 Capuchehaia - Reprezentant sau agent diplomatic al domnitorilor români 
la Poarta otomană. 
* Tabulhana - Fanfară militară turcească, în care predominau tobele. 


să intimpine alaiul lui Reiss Effendi, Cancelarul împărăției, 
care se apropia. 


DRUMUL SPRE ŢARĂ 


Tropotul cailor suna voios pe drumurile Moldovei. Fulgi 
uşori de nea pluteau împrejur. Se roteau lin şi apoi se 
aşterneau pe cimpia troienită. Zborul lor îi părea lui 
Dimitrie ca un joc de zine din basmele pe care i le povestea 
loana în copilărie. Citi ani au trecut de cînd nu mai văzuse 
priveliştea alba a iernii? Şi cîtă linişte îi aducea acum. 
Parcă-i trecuseră dintr-o dată toate suferințele 
surghiunului. Se simţea uşor ca un fulg. Pe aici îşi purtase 
pe vremuri coroana prea grea pentru capul lui de copil... 

Îşi opri calul înspumat, sări sprinten din şa şi alergă sub 
pomii grei de chiciură, ce strajuiau marginile drumului. 
Întinse mîinile, apucă o creangă şi o scutură de zăpadă, cu 
o bucurie care îl făcu să izbucnească într-un ris de care se 
miră singur... 

Şi cît de limpede suna risul acesta! De cînd nu mai risese 
astfel? îşi roti ochii împrejur, să cuprindă dintr-o dată toată 
priveliştea. Era adevărat? Se afla iar în Moldova? Parcă nu-i 
venea să-şi creadă ochilor. Da, era în Moldova. Moldova lui! 
Călca din nou pe pămîntul ei, şi, cu fiecare pas pe care îl 
făcea, simţea crescind în el, aprigă, o nazuinta, aceea de a 
săvirşi fapte mari... de a duce mai departe un gînd - gîndul 
dezrobirii şi al înălţării patriei iubite. 


De cînd trecuse Dunărea izbutea cu greu să-şi tina în friu 
neastimparul. N-ar fi voit să-l lase pe bătrînul turc, care-l 
însoțea cu firmanul de înscăunare, să ghicească tot clocotul 
ce-i năvălise în suflet. Şi nici vîrsta trimisului împărătesc 
nu-i îngăduia să meargă mai repede... lată pricina pentru 
care Capugi-başa, plecat - cam în acelaşi timp cu Dimitrie - 


spre a duce porunca de mazilire a lui Nicolae Mavrocordat, 
ajunse la laşi cu cîteva zile înaintea lui. 

Turcul sosise pe neaşteptate la curte, însoţit de un om de 
mare încredere al Cantemirilor, Dumitru Saraciul, care 
purta cu el cele dintîi porunci ale noului domn. 

In timp ce vechiul domn sta în divan şi judeca pricinile, 
nebănuind nimic, Capugi-başa descălecă de-a dreptul la 
intrarea din faţă a palatului domnesc, iar Dumitru Saraciul 
alergă sub scara dinspre cămările doamnei, unde ştia că se 
află închis într-un beci, din porunca domnului Mavrocordat, 
fostul mare vornic, lordache Russet. Dimitrie Cantemir 
hotărise să fie slobozit şi, fiindcă era cel mai batrin dintre 
boieri, să fie ales caimacam, pina la sosirea lui în cetatea 
de scaun. 

Saraciul lovi zdravăn cu baltagul în lacătul beciului, care 
sări cît colo, şi îl scoase la lumină pe vornicul lordache. 
Vazind aceasta, cîţiva boiernaşi, ce se aflau în cerdac, 
alergară în Divan să-i dea de ştire lui Nicolae vodă de ceea 
ce se petrece. Vodă se sculă inspaimintat şi dădu să iasă în 
curte, dar n-apucă să străbată spătăria şi se lovi de 
Capugi-başa, care făcu o scurtă plecăciune şi îi întinse, fără 
nici o vorbă, firmanul de mazilire. 

Vestea se raspindi ca fulgerul în tot oraşul şi porni hat 
departe, purtată de soli călare către cei care fugiseră în 
pribegie, la leşi, şi pe care domnul Nicolae îi năpăstuise, să 
le dea de ştire că se puteau întoarce acasă. Între timp, cei 
tncovoiati sub strimbatatile fără de număr ale domnului se 
şi pregăteau să-i plătească după purtare. Adică, aşa cum se 
numea în graiul celor glumeti, „a-i face calabalicul” 
domnului mazil! Numai că gîndurile lor n-apucară a se 
preface în faptă, fiindcă Dumitru  Saraciul vesti 
caimacamului cea de a doua hotarire a noului domn, care 
suna: 

„Orice ar fi făcut vodă Niculae, să nu se atingă nimeni de 
cinstea sa, ci ca pe un Domn să-l pornească la Poartă, 
lăsîndu-l să ia cu sine tot ce era al lui.” 

Adevărul era că nu „domnul” Cantemir se gindise să-l 
ferească pe Mavrocordat de minia celor loviți crunt de 


rautatile lui, ci „cărturarul” Dimitrie Cantemir se simtise 
dator a cruța pe un alt cărturar de umilinte şi a-i apăra mai 
cu osebire un „anumit bun”. Nicolae Mavrocordat adunase 
cu sirg cele mai rare volume în biblioteca lui. Şi era aceasta 
bibliotecă una dintre cele mai preţioase din cite au fost pe 
vremurile acelea. De dragul ei îi iertase „învăţatului” 
Nicolae Mavrocordat toate rautatile ce le făcuse „domnul 
Mavrocordat” în tot timpul domniei sale. 

Astfel, din porunca lui, fu lăsat slobod să plece a doua zi 
spre Țarigrad, în linişte şi pace, aşa cum nu mai plecase 
niciodată un domn mazilit din Ţara Moldovenească. 

Povestită din om în om, această mărinimie dintii a lui 
Dimitrie şi desferecarea închisorii în care fusese aruncat cel 
mai bătrîn dintre sfetnicii divanului fu intimpinata ca un 
semn bun la început de domnie. Domnul ce se afla pe drum 
către cetatea de scaun nu trimitea înaintea lui solie de 
izbelişte, ci se dovedea a avea o inimă deschisă şi dreaptă. 

Nicolae Mavrocordat, cînd ajunse la Galaţi şi află că 
Dimitrie era acolo din ajun, se gîndi că era bine să-i 
mulţumească pentru îndurarea sa şi se duse să i se închine, 
şi să-i aducă la cunoştinţă cele petrecute la laşi. Apoi îl 
încredinţă că nu-l va piri, în nici un fel, la Poartă, pentru a-şi 
recîştiga domnia. Îl rugase, de asemeni, să nu dea 
ascultare nici el la ceea ce-i vor spune boierii pe socoteala 
lui. 

Cantemir îi făgădui, fără a fi prea încredinţat că 
Mavrocordat îşi va tine cuvîntul. Ştia prea bine ce înseamnă 
lupta pentru domnie şi cit pret avea buna credinţă în Fanar. 
Dar îi plăcea să-şi înceapă domnia în acest chip neobişnuit. 
Căci era pentru prima dată cînd un domn mazil se intilnea 
şi vorbea, în bună pace, cu domnul care îi lua locul, fără 
a-şi scoate unul altuia ochii. Şi Cantemir îşi urmă drumul 
spre laşi cu cugetul împăcat, calcind din nou pe pămîntul 
ţării unde se născuse şi de unde plecase copil... 


Dimitrie dădu drumul crengii pe care o tinuse în mina şi 
lemnul se dezdoi cu un şuierat prelung, ca o coardă întinsă 
într-un arc. Sunetul acesta îi păru un răspuns al gindurilor 


sale. Simtea că, de-ar striga cu glas tare, i-ar răspunde şi 
arborii, şi vîntul, şi păsările, şi văile, fiecare cu glasul lor, ca 
un ecou al simtirii lui... 

Se avinta pe cal şi porunci ceausilor care înconjurau 
butca turcului să pornească mai departe, fără el. Voia să 
bată drumurile singur, să vadă şi să asculte toate, 
netulburat de nimeni, să se întîlnească iar cu tara si cu 
oamenii ei. Pe turcul cu firmanul îl va aştepta în satul său 
de baştină, la Silişteni, unde hotărise să facă popas... 

Acum îşi ducea calul de dirlogi, prin satele pustii, cu case 
mici şi strimbe, cu drumuri desfundate, pline de bălți 
statute, sub podete surpate. Era iarnă. Pe drum nu se 
vedea tipenie de om. Abia ici, colo cite un firicel de fum, 
iesind dintr-un hogeac, dovedea ca traiesc aci fiinte 
omeneşti. Era linişte. Nu se auzea de nicăieri un cîntat de 
Cocoş, un muget de vită, un nechezat de cal. Unde se vor fi 
ascunzind oare oamenii? Era vreme de iarnă. Nu puteau fi 
duşi la muncă. Ar fi vrut să vadă oameni. În copilăria lui, 
parcă tot mai vedea un om, doi pe drum. Prin curţi se mai 
ivea cite o femeie, dînd graunte orătăniilor, sau cîţiva copii 
întrecîndu-se la săniuş. Acum nimeni nu-i atinea calea. 
Nimeni, nimeni, nimeni! 

Se cutremura. De acolo, de departe, de la Țarigrad, prin 
paienjenisul de amintiri, vedea altfel satul moldovenesc. 
Anii poleiseră imaginile dragi. Nu mai păstrase în minte 
decit cămările răcoroase ale casei batrinesti, cu miros de 
busuioc şi de sulfină, poveştile dădacei şi doinele cîntate 
din caval de păstori idilici. lată, acum se afla pe pămîntul 
pe care l-a dorit atît, şi acest pămînt arăta altfel decit îl 
întrezărise în visele lui... Parcă peste toate locurile apăsa o 
jale nesfirsita, care se lăsă şi pe inima lui. Dar Dimitrie se 
scutură repede de gindurile cenuşii ce stăteau să-l 
cuprindă. Nu, nu mai era timp de întristare şi nici de visare. 
Venise aici ca „domn” al ţării şi ceea ce văzuse nu îi arăta 
drumul pe care avea să meargă pentru a schimba faţa 
lucrurilor. lată de ce voia să vadă, cu orice preţ, feţele 
oamenilor. Să-i audă vorbind. Să afle de la ei ce gindesc, 
cum trăiesc, ce năzuiesc... 


Se opri, îşi priponi calul în faţa unei case, unde văzu un 
batrin în straie ponosite, care se uita la el putin speriat si 
oarecum mirat. 

— Bună vremea, moşule! rosti Cantemir şi obrajii i se 
îmbujorară de fericire că se putea face înţeles în limba ţării 
lui. Bucuros de oaspeţi? 

— Bună să-ţi fie inima, răspunse batrinul si îl privi drept 
în ochi. 

Apoi dădu în lături, cu un zimbet larg, portita joasă şi 
strimta a casei. Şi fiindcă Dimitrie rămăsese pe loc, îl 
îndemnă: 

— Apăi poftim şi-i îmbuca la noi cite ceva, că bag sama 
vii de la drum lung şi-i fi flamind... 

În ochii drumetului se ivi, nepoftită, o lacrimă... Pentru 
drumul cel lung pe care îl străbătuse, pina a ajunge la 
inima cea caldă si bună a batrinului, şi pentru dulceata 
limbii care îl făcea să se simtă dintr-o dată acasă, în locurile 
unde rivnise să ajungă de atita amar de vreme... 

Intră în ograda pustie a batrinului, pe care auzise că îl 
strigase femeia „Gavrilă”. 

— Nu-ţi fie cu supărare, Moş Gavrilă, vorbi Dimitrie, după 
un darab de vreme. Aş cuteza să-ţi pun o întrebare. 

— Nu te sfii! Grăieşte! răspunse, cu voie buna, batrinul. 

— Aş vrea să ştiu dacă ai copii. 

— Cum să nu. Am un fecior, da amu-i dus la boier... să-l 
roage să ne mai adaste cu o datorie, că e vreme de iarnă... 
ş-om plăti-o la vară. 

— Aşa? Mă miram că nu văd nici o vită în bătătură. Acu 
înţeleg: s-o dus pesemne cu carul şi cu boii... 

Bătrînul dădu din cap, a pagubă, ofta de gindeai că i se 
rup baierile inimii şi răspunse: 

— Se vede treaba că nu eşti de prin partea locului, 
boierule! Ori... iti rizi de mine? 

Cantemir îşi dădu seama că omul nu ştia cu cine 
vorbeşte şi răspunse cu glasul cel mai blind din lume: 

— Se poate, Moş Gavrilă? Dumneata mă îmbii cu vorbă 
bună şi eu sa rid? N-ar fi păcat? E drept că vin de tare 
departe, dar m-am născut pe meleagurile acestea şi nu-s 


boier. Mă trag doar dintr-un neam de răzeşi de prin ţinutul 
Fălciului. 

Lui Moş Gavrilă i se îmbujorară deodată obrajii şi parcă îi 
mai veni inima la loc. 

— Dar ia pofteşte! Pofteşte in casa! Să ciocnim o ulcica 
de rachiu şi să îmbucăm ceva, ce s-o găsi, că de, mare 
lucru n-avem. Da’ o leaca de urdă dulce cu mamaliguta s-a 
găsi... ei, ca la oamenii nevoiaşi... 

Cantemir se apleca să poată intra prin usita scundă în 
tinda lipită proaspăt cu lut galben, cu pereţii putin 
coscoviti, dar varuiti în alb, cu briu lat tras cu albastru, în 
partea de jos, cu tavanul întocmit din grinzi nedate la 
rindea, mirosind încă a brad. Pe vatră, într-un ceaun de 
tuci, colcăiau cîteva fire de mălai, să se găsească... de-o 
mamaliguta şi o fiertură de corcoduse sau teci. Mirosul 
lutului proaspăt, al varului şi clocotitul mămăligii îi răscoliră 
amintiri vechi, dar nu voia să se lase copleşit de ele. 
Trebuia să fie numai urechi, să audă din gura acestui batrin 
cumsecade, şi a altora ca el, cum merg treburile în ţara ale 
căror frine avea să le ia în miinile lui de cărturar, care pina 
atunci se dovedise a şti să minuiasca pana. Fi-vor ele în 
stare să ţină, la nevoie, şi spada? 

După ce se aşeză pe lavita, îmbiindu-l pe Gavrilă să stea 
alături de el şi primi să ciocnească o ulcică de rachiu fiert 
cu boabe de piper şi... „o leacă de zahar” - cum spunea 
baba Gavriloaia, îndemnindu-l să-l guste - îi dădu iar 
moşului ghes la vorbă. 

— Şi de ce spuneai că-mi rid de dumneata, cînd veni 
vorba de boi, mosule? îl atita Cantemir. 

— Apăi nu-i de ris? De unde boi? S-ar multami ghietu 
palmas şi cu o capră, dar si pe aceea ne-o ia zlotasii... 

— Ne ia si oul de sub closca, maiculita, se amesteca in 
vorbă femeia, ducind basmaua la gură, gata sa plinga. 

— Cum vine asta? lan mai spune, Mos Gavrila. Cine va 
prada? Ca eu is plecat tare de mult si nu mai stiu cum merg 
treburile pe aici. 


— De vreme ce eşti megieş de-al nostru, cum s-ar zice, 
ti-oi spune şi eu din cite am văzut şi petrecut, n-aş mai fi 
trăit să le petrec şi să le văd... zise batrinul oftînd cu naduf. 

— Spune, moşule! Dezleaga-ti nodul de la inimă! Si de... 
mai ştii, poate că voi putea fi şi eu de vreun ajutor... au cu 
vorba, au cu fapta... 

— Asta nu-mi prea vine a crede, fătul meu, că e tare 
greu, zise zimbind cu îndoială Moş Gavrilă. De povestit, ti-oi 
povesti eu cite ceva, măcar să-mi uşurez sufletul. Dar ia! 
Mai ia, rogu-te, o gură de rachiu, şi oi lua şi eu, să mai prind 
„coraj”, că tare îs amarit. 

— la zi, moşule, ce te apasă? îl îndemnă, plin de blindete 
în glas, Dimitrie. 

— Apăi ce să zic? Că domn nemilos ca Necolae-vodă n-a 
mai avut ţara Moldovei, dragul moşului. Numai sufletul 
nostru ştie ce pătimeşte de doi ani, de cînd s-o abătut cu 
urgia pe noi. De cum o descălecat atunci la Galati, şi l-a 
intimpinat dupa datină boierimea, şi-o şi dat arama pe fata. 
Pasămite, domnul cel vechi plecase cu vistieria şi-i stricase 
lui Necolae-vodă socotelile, de nu mai avea cu ce-şi plăti 
domnia! Şi atunci s-o pornit să stoarcă bani şi din piatră 
seacă. l-o pus pe boieri la scară şi i-o bătut cu două sute de 
toiege la... spate, să scoată bani de unde or şti, de unde 
n-or şti. D-apăi pe ghetu' Gheorghiţă Mitru, mare vistiernic, 
îl şi... 

Cantemir tresări, îl întrerupse şi-l întrebă foarte tulburat: 

— Care Gheorghiţă Mitru? Nu cumva cel din Silişteni? 

— Chiar aşa! Fecior de răzeşi de treabă din Silişteni. 
Oamenii de pe acolo spun că ar hi fostă tovaras de gioacă 
cu beizadelele lui vodă Constantin. 

Dimitrie abia se putu stapini să nu se dea pe fata, în 
framintarea ce-l cuprinsese. 

— Şi spune, rogu-te degrabă, îl îmboldi el pe Moş Gavrilă, 
ce i-au făcut lui Gheorghiţă? L-au tăiat cumva? 

— Nu, l-o ferit Sfîntul! Dar rău l-o mai urgisit vodă. Au 
pus slujitorii să-l lege şi să-l lovească cu puştile cele mari, 
apoi l-au azvirlit în temniţă la Simeni şi l-au mai ingreuiat şi 
cu banii steagului, că ziceau dumnealor că prea ţine cu 


prostimea. Cu greu s-au fost slobozit şi cu multe pungi. Şi-a 
vîndut tatine-sau tot ce o mai avut în bătătură, sărmanul! 

— Şi acum? Acum unde se află Gheorghiţă? 

— Apăi au fugit, după cum au făcut şi alţii, de urgiile şi 
strimbatatile lui vodă. lar boierii cei rămaşi au început a ne 
îngreuia pe noi, ca să-şi scoată banii daţi lui vodă. Nouă nu 
ne e la indemina a fugi... Aci ne-am născut, aci murim!... 
Nădejdea ne-o rămas doar la împăratul Moscului. Poate s-a 
îndura de noi să ne scape, că aşa se aude... Cică stă să se 
bată cu turcul... 

Cuvintele din urmă Moş Gavrilă i le spusese lui Dimitrie 
în şoaptă, ca pe o taină, aplecîndu-se spre urechea lui, să 
nu-l audă cineva. lată de ce nu putu să vadă licărul de 
bucurie din ochii celui care-l asculta, licăr din care ar fi 
putut uşor pricepe preţul pe care îl aveau pentru el aceste 
cuvinte. 

Dar în timp ce sporovăiau aşa, uşa tindei se deschise şi 
intră pe nesimţite în odaie un flăcău înalt, bine legat la 
trup, dar tot atît de prost îmbrăcat ca şi gazdele. Işi scoase 
căciula cam roasă pe alocuri, o scutură şi se apropie de 
vatră, să-şi încălzească miinile. 

— laca, aista mi-i ficiorul, zise cu mîndrie Moş Gavrilă. 

Băiatul aruncă o privire piezişă către străinul în straie 
frumoase, ce sta la cot cu tatine-su pe lavita, si pe fata lui, 
înăsprită de soare si de vint, trecu o umbră de sfiiciune, 
amestecată cu îndoială. 

Cantemir se ridică şi îi întinse mina. Tînărul îşi şterse 
dosul palmei de suman şi i-o întinse cu stingacie. 

— E un megieş de-al nostru, îl îmbărbătă batrinul, de prin 
partea locului, merge către Silişteni. A umblat prin lume şi 
amu s-o înturnat acasă... 

— Mă cheamă Dimitrie! spuse Cantemir privind drept în 
ochii cu ape limpezi ai băiatului. 

— Şi mie... îmi zice Mihai! 

— Noi îl strigăm Miluţă, se amestecă în vorbă baba 
Gavriloaia, învăluindu-şi feciorul într-o privire, ca o 
imbratisare. 


Miluta mai prinse putin curaj, îşi luă un scăunaş dintre 
acelea joase, care abia se ţin pe cele trei picioare ca nişte 
fuse, şi vru să se aşeze, dar Cantemir îl îmbie să stea lîngă 
dinsul, pe lavita. 

— As sta bucuros, raspunse Mihai, dar vinjos cum sint ma 
tem... că de... lavita-i cam subreda si s-a surpa sub noi, 
zise el, zimbind si aratindu-si dintii ca de lup tinar. 

— Nu te lega, ma rog tie, de lavita! se rasti la el, 
sugubat, Mos Gavrila. E lada de zestre a mumai tale... Si 
inca ce mai zestre! adauga el zimbind sub mustata, 
turnindu-i si baiatului un strop de rachiu din bardaca. la si 
tu, fătul tatii! Be pentru călătorul strain, care ne-o cinstit 
casa. 

Lui Cantemir îi venea să-i stringa în braţe şi sa le spună: 
„Nu! Nu sînt străin. Eu sînt al vostru, căci pentru voi am 
venit. Dar fi-veti si voi ai mei?” 

Cu acest gind porni a le încerca simtamintele: 

— la spune-mi, voinice, se întoarse el către feciorul 
gazdelor. Fosta-i pînă acum la oaste? 

— Fost! 

— Luptat-ai cu duşmanii? 

— Nu, ca n-am apucat... 

— Dar daca ai fi chemat la steaguri, ti-ar placea sa lupti? 

— Uliu! Abia astept sa ma bat! Am eu o socoteala cu 
cineva. 

— Cu cine, mai Miluta? Cu boierii? Cu voda? Te poti tu 
masura cu ei, mai baiete? intra in vorba Gavrila. 

Băiatul statu putin în cumpănă, se uită cu coada ochiului 
la străin, apoi slobozi o sudalmă, scăpată cam fără de voie, 
de pe buze. 

— Cu cine? răspunse el. Cu ăi de ne apasă cu biruri şi 
peşcheş, tătucă! Cu ei ne-om bate... că se aude că ostile îs 
la hotar şi împăratul Moscului îi tare, tătucă! O luat cetăţile 
Svedului ca pe nimică, de umblă riga lor pribeag pe aici pe 
la noi. Dar tot nu s-astimpără şi scrie cărţi la Poartă să 
strice pacea cu ţarul Moscului. 


— Şi o stricat-o? întrebă Cantemir, care asculta încordat 
spusa flăcăului. 

— Eh! răspunse el cu naduf. Pina la urmă tot o strica-o, 
dacă n-a fi şi stricat-o!... 

— Da multe mai ştii tu, măi băiete! zise mosneagul, 
tragind cu ochiul către Cantemir, să vadă ce gindeste de 
aşa mindrete de băiat. 

Dimitrie nu mai avea ce zice, îşi pierduse aproape 
graiul... Văzuse şi auzise mai mult decit se aşteptase în 
scurtul timp petrecut în casa lui Moş Gavrilă. 

„Dacă aş avea mulţi flăcăi cu mintea limpede şi cu inima 
fierbinte ca băiatul acesta, gindi el, ştiu că m-aş putea 
încumeta să pornesc împotriva duşmanilor ţării mele fără 
teamă.” 

Uşa se dădu în lături, ca bătută de vînt şi deodată tinda 
se umplu de oameni, împrăştiindu-i gîndurile. Cînd dădură 
cu ochii de Cantemir, sătenii făcură cîţiva paşi înapoi, dar 
Moş Gavrilă îi îmbie: 

— Intraţi, intraţi, oameni buni! Da' ce s-o întîmplat de aţi 
năvălit cu toţii? Ce vînt v-o adus? 

— laca... am venit şi noi numai aşa, zise, prinzind inimă, 
unul dintre ei. 

Baba Gavriloaia se dădu jos de pe cuptor şi îi îndemnă: 

— Poftiti de sedeti! Daca ati venit. 

Oamenii se îngrămădiră cum putură pe pat, pe lavita, 
unii dintre ei ramasera în picioare pe lîngă usa. Catau în jos 
învîrtindu-şi căciulile in miini. Ar fi avut ceva de spus si se 
vedea că prezenţa lui Cantemir îi stînjenea. 

— Apăi eu n-am să va mai stingheresc mult, zise 
Dimitrie, ridicîndu-se de pe lavita. Vad că aveţi oaspeţi... 

Dar bătrînii nici nu vrură să audă. 

— Şăzi ghinisor, că noi n-avem taine fata de ai nostri... şi 
întorcîndu-se către oameni se grăbi să-i lămurească: Graiti 
cu inima deschisă, că nu graiti către un strain. E un megies 
de al nostru, de prin părţile Fălciului. Merge la Silişteni... 

— Să trăiască! rostiră oamenii, aproape într-un glas. 

— Ei, acum spuneţi, care-i nevoia, că n-aţi năvălit voi la 
mine aşa de-a surda, glumi unchiaşul. 


— Ba chiar aşa! spuse cu jumătate de glas unul dintre 
oameni. 

Mosul dădu neincrezator din cap: 

— Te pomenesti ca-ti fi venit in petit? Dar de, sinteti cam 
multi... Rachiu-i putin... Ş-apăi... eu n-am fata de măritat, 
am flăcău, zise el, scărpinîndu-se dupa ceafă. 

— Ce mai încolo, ce mai încoace, grăiesc drept, zise unul 
din ei mai îndrăzneţ. Eu i-am adunat pe tati şi i-am adus 
încoace. Am zărit în poartă un cal şi mai departe doi ceauşi 
de strajă, şi în-am temut în mintea me şea proastă că te-o 
fi lovit vreo năpastă. 

— Că atitea rale-s pe capul ghetilor oameni, de nu mai 
ştiu cum s-o scoată la capăt, îi luă vorba un altul. 

— Ne-am gindit că daca om hi mai mulţi, te-om ajuta mai 
ghine. Da acu videm că-i linişte şi om putea pleca în pace! 

— Linişte şi pace nu-i şi nu va fi! sări Miluta, pîn-ce n-a 
veni împăratul Moscului să ne scape de stăpînirea 
turcească. 

— Asta aşa e! încuviinţară oamenii şi, încălzindu-se, 
începură a vorbi cu toţii atît de tare, de nu se mai auzea om 
pe om. 

Numai Moş Gavrilă tăcea şi privea la Cantemir cu alţi 
ochi. Căzuse puţin pe gînduri, auzind că afară nu era numai 
un cal, dar şi doi ceauşi. De ce nu-i spusese oare călătorul 
că era însoţit? Şi cine erau turcii de afară? Cu inima lui 
deschisă îl primise în casă, îl ospătase, feciorul... vorbise 
cam multe... Cine ştie ce o mai cădea pe capul lor!... 

In timpul acesta, Cantemir se pregătea de plecare. 
Văzuse şi auzise destule. Oamenii erau buni şi plini de 
nădejde în viitor, cu toată obida lor. Săritori la nevoie, gata 
să se ajute unii pe alţii, să lupte pentru dezrobirea ţării. 
Intelese că nu şi-a lăsat în zadar la o parte uneltele de 
cărturar, pentru a lua spada în mînă. 

— Ramineti cu bine, oameni dragi! spuse el voios. Eu ma 
duc în drumul meu, dar să mă ţineţi minte. Nici eu nu va 
voi uita niciodată! Apoi adăogă, punind mina pe umărul lui 
Miluta: lar tu să ştii ca-ti vei împlini dorul. Vei lupta să-ţi 
scapi ţara! Să te duci cînd te-a chema! Rămii sănătos şi-ţi 


multamesc de găzduire, zise stringind mina lui Moş Gavrilă, 
şi întorcîndu-se către oameni adăogă: lar voi sa ramineti tot 
aşa, uniţi laolaltă şi... va fi bine! Că despre mine... veţi mai 
auzi vorbind. 

Cantemir ieşi grăbit, fără ca oamenii să-l mai poată 
întreba ceva. Ramasesera în urma lui ca împietriţi, neştiind 
ce să creadă. Ce voiau să spună vorbele lui? Şi cine era 
oare? De unde venea? încotro se ducea? Nu ştia nimeni. 

Toate întrebările rămaseră fără răspuns, căci străinul 
încălecase grăbit şi se mistuise în depărtări, ca o nălucă... 


Dimitrie tinuse cu orice pret ca în drum spre laşi să se 
oprească măcar o clipă în satul lui de baştină. Să se aplece 
pe mormîntul mamei, pe care o pierduse pe cînd era foarte 
mic, şi al surorei sale Safta, care îl crescuse. Să rătăcească 
prin încăperile casei batrinesti, intirziind mai mult în chiliuta 
unde deprinsese cele dintii buchii, ajutat de părintele 
leremia. 


lată-l deci din nou în pridvorul casei părinteşti de unde se 
zăreau dealurile pina hat departe. Cantemir le mîngiie cu 
privirea coama molatecă, apoi cobori în curtea casei, acolo 
unde tatăl său îşi strunea pe vremuri calul... 

Proptit lingă scară, un bărbat înalt, voinic stătea si îl 
privea tăcut. Era cam de o vîrstă cu el. | se paru că tine 
ceva in mina. Se apropie de capul scării să-l vadă mai bine 
şi deodată rosti plin de bucurie: 

— Bună ziua, Toadere! Tu eşti? Toader al Rusandrei. 
Aşa-i? 

Chipul omului se lumină într-un zîmbet. O zbughi în sus 
pe scări şi nu se opri decit în faţa lui Dimitrie, zicînd cu 
glasul sugrumat de emoție: 

— Bine te-ai întors la noi, Măria ta!... Îţi mulţămesc că 
ţi-ai amintit de mine! 

— Cum să nu-mi amintesc, mai Toadere? Nu esti tu 
băiatul rotarului? Cel care te întreceai cu noi la fugă şi ne-o 
luai mereu înainte? 


Risera amindoi, cu un ris ce părea că sună la fel. Dar 
Toader îşi aduse aminte că Dumitraşcu era os de domn, că 
se cădea să se poarte altfel cu dinsul si risul i se opri pe 
buze. Se zăpăci şi se aplecă, dînd să-i apuce poala 
caftanului şi s-o sărute. 

Aşadar, vestea înălţării mele în scaunul Moldovei sosise 
pînă aci, îşi spunea în acest timp Dimitrie, deşi nu o 
cunoşteau încă sătenii întîlniţi în cale; poate fiindcă aci era 
mai aproape de cetatea de scaun. Şi gindind astfel, îl opri 
pe Toader cu un gest scurt: 

— Nu aşa, Toadere! Dă mina ca pe vremuri, că tare mult 
mă bucur să te vad! 

Toader duse la frunte mina ce i se întinse, apoi o sărută. 

— Ce te-aduce la mine, Toadere? îl întrebă Dimitrie. Ai 
cumva vreo jalba? 

— Nu, Măria ta, n-am nici o jalbă! Am aflat că ai venit la 
noi în sat, după atita amar de vreme, şi parcă mi s-a 
înseninat sufletul. N-am putut răbda să nu te văd şi să te 
întîmpin cu mina plină. 

Şi, zicînd acestea, scoase la iveală o ploscă cu vin, pe 
care-o aşeză pe masă şi o piine mare, rotundă. 

— Aşa e datina să-i întîmpini pe călători... Că tare mult ai 
mai umblat, Măria ta, de cînd ai plecat de pe la noi. 

— Adevărat, Toadere. Am stat mult departe. Dar mă 
bucur că nu m-ati uitat, că v-aţi mai gindit citeodata la 
mine, aşa cum mă gindeam si eu la voi. 

— Cum să nu ne gindim, Măria ta? Cînd ne loveau 
necazurile, ne gindeam: „Ei, de-ar fi aci Dumitraşcu să ne 
ajute!” Şi cînd ne înghesuiau vătafii stăpinirii, oftam: 
„De-am avea un domn bun ca el, n-am avea atitea 
necazuri... Că sînt multe necazurile, la ce să le mai înşir, că 
le-i fi ştiind pe toate... îngăduie doar să te întreb, dacă mai 
stai mult şi ce te-a adus pe la noi? 

Dimitrie îl ascultase, aci încordat, aci tulburat de 
suferinţele oamenilor, ce se desprindeau şi din cuvintele 
lui. Dar întrebarea din urmă îl făcu să înţeleagă că Toader 
nu ştia nici el că era noul domn al ţării. li spusese „Măria 
ta” fiindcă era os domnesc, ca fiu al lui Constantin vodă. Se 


gîndi că tocmai de aceea îi vorbise cu inima deschisă şi îl 
făcu să mai vorbească. Voia sa vadă dacă spusele lui se 
apropie de cele auzite în satul vecin. 

— Ba, rogu-te, spune-mi-le, Toadere, că tare aş vrea să 
aflu ce mai e prin sat la noi. Ştiu că aveţi necazuri multe. 

Toader oftă din greu şi dădu din cap: 

— Multe, Măria ta! S-au îndesat dările, de ne încovoaie şi 
nu le mai prididim. Cere turcul mereu, tot mai mult, şi 
domnul îi dă. Cată să-şi plătească domnia! Pofteşte boierul 
tot mai mult, şi ţăranul asudă şi-i dă, să-i sature pofta! 
Mare jaf şi mare prăpăd pe capul nostru!... Amu s-aude că 
stă să înceapă iar război, şi tot pe meleagurile noastre. Aşa 
să fie, Măria ta? 

— S-ar putea, Toadere. Că turcii, vor să se ferească de 
primejdia ce le vine de la ţarul Moscului. 

— Of, doamne! Dar pe noi cine ne-a izbăvi odată de jaful 
turcului? 

— La cine trageti voi nădejde, Toadere? 

— Apăi, Măria ta, atit cit ma duce pe mine capul, dacă 
le-ar veni de hac turcilor împăratul Moscului, eu zic că am 
scăpa de ei! 

— Ei, dacă le-ar veni de hac! Dar eşti sigur că i-a bate? 

— De ce să nu-i bată? se încălzi Toader, vorbindu-i ca pe 
vremea copilăriei lor. Oamenii gîndesc ca dacă l-om ajuta şi 
noi, cu toţii, a putea să-i bată. Eu, unul, socot că toată 
suflarea s-a alătura de acela care ar veni să sloboadă ţara 
din robie. 

— Se poate, Toadere. Da-s mulţi aceia care gîndesc ca 
tine? 

— Mulţi, Măria ta! vorbi Toader îndesat. Şi acela care n-ar 
gîndi aşa, apăi acela nu-i moldovean! 

Dimitrie răsuflă adînc. Ochii-i străluceau de mulţumire. 
Cuvintele lui Toader erau aidoma cu ale lui Miluta şi ale 
celorlalţi oameni, pe care-i cercetase. Ele îi arătară că îşi 
alesese bine calea pe care avea să meargă. Acum îşi 
simţea cugetul uşor şi braţul mai puternic. Ştia cît de grea 
şi de spinoasă era calea aceasta, totuşi spuse ca pentru 
sine: 


— Îţi mulţămesc, Toadere. Mare nevoie aveam să cunosc 
gîndul vostru, gîndul ţării! 

Toader îl privi fără să înţeleagă tilcul cuvintelor lui. 

— Acum se cuvine să cunoşti şi tu gindul meu, vorbi 
Dimitrie. Voiai să afli ce m-a adus din nou acasă? laca ti-oi 
spune. Sint în drum spre laşi, către scaunul domniei. 

Pe chipul lui Toader se aşternu o mare lumină. Şi înainte 
ca Dimitrie să-l poată opri, se aruncă în genunchi, şi-i 
sărută cu smerenie pulpana hainei. Cantemir îl ridică. 

— Aş vrea să o ştii şi tu, şi toţi ceilalţi, glăsui el, că n-am 
rivnit la domnie nici din poftă de înavuţire, nici pentru 
măriri deşarte. Am primit domnia aceasta pentru a face tot 
ce-oi putea să vă scap de robie, şi n-oi găsi hodină pina n-oi 
afla calea cea bună. Căci socot că omul e făcut să fie 
stapinul lumii, prin cugetul său luminat, iar nu rob al 
întunericului şi al asupririi. 

— Adinc ai grăit, Măria ta! E semn că-i pleca urechea la 
glasurile care se văietă prin cătune şi sate, unde tot săracul 
trage nădejde să afle odată drumul cel bun care duce spre 
slobozenie şi dreptate. 

— Drumul cel bun trebuie să fie luminat, de vrei să poţi 
călca pe el, zise oftind Dimitrie. Dar dreptate am să vă fac, 
Toadere, atita cit voi fi eu în scaun, mai zise, şi în ochii lui 
se citea o dirza hotarire. 

— Aşa să faci, Măria ta, şi tot omul se va ridica să-ţi vie 
în ajutor. 

Dimitrie îi strînse cu putere mîna şi se priviră un timp în 
tăcere. Avusese dreptate cînd se gindise să se abată pe 
acasă, în drumul lui spre cetatea de scaun. Se oprise chiar 
în inima țarinei, pe care voia s-o ocrotească. Auzise glasul 
oamenilor... glasul ţării. Era un glas adevărat şi plin de 
nădejde. Şi Cantemir simţi că oamenii aceştia au pus pe 
fruntea lui harul domniei, că ei l-au ales domn. 


TRUFIA SI LĂCOMIA BOIERILOR 


În cetatea de scaun a Iaşilor, în acea zi de 11 decembrie 
1711, boierii adunaţi îl aşteptau pe noul Voievod, în sala 
cea mare a Divanului din Palatul domnesc. Acolo trebuia să 
primească hatişeriful” de înscăunare, iar apoi, după obicei, 
să facă întăriri în marile dregătorii şi în slujbele domniei. Şi 
erau de faţă boieri mai vechi şi mai noi, ce vorbeau între ei, 
imprastiati pînă pe sub treptele tronului, stingher. Unii, 
boieri bătrîni şi de vază, cu moşii întinse, alţii boieri mai 
tineri şi mai noi, ca prietenii din copilărie ai lui Dumitraşcu, 
loan Neculce şi Gheorghiţă Mitru, cărora li se alăturaseră şi 
alţi boiernaşi, ce se trăgeau din neamuri de răzeşi, abia 
întorşi din pribegia unde fugiseră de urgia lui Mavrocordat. 
Unul dintre aceştia era şi Ştefan Luca, cumnatul lui lon 
Neculce. Acesta îl intimpina cu o imbratisare. 

— Cînd ai sosit, hoinarule? Sint voios că te văd iar acasă. 
Ştii că nu te-ai schimbat de fel în pribegie. 

— Apăi tocmai de aceea am pribegit, pentru anu mă 
schimba! răspunse, cu un zimbet plin de înţelesuri, Luca. 
Sint abia cîteva ceasuri de cînd am descălecat la laşi, 
grăbind din poştă în poştă, de la Lvov şi pînă aici, de cum 
am fost vestit de mazilire. 

— Slava domnului! A sosit în sfirşit ceasul să ni se 
întoarcă feciorii surghiuniti de minia lui fără de margini, îi 
răspunse bucuros Neculce. Parcă mai răsuflă ţara! 

Cei doi se imbratisara din nou îndelung, în timp ce în 
jurul lor se stringeau tot mai multi din acei întorşi din 
pribegie. 

Ceva mai la o parte, mitropolitul Ghedeon se aplecă şi-i 
şopti lui Antioh Jora cu glasul scăzut, ca un răspuns la 
ultimele cuvinte ale lui Neculce: 

— Numai să apuce a răsufla bine că domnul cel nou a 
trăit la Țarigrad! S-o fi turcit de tot, şi-a face tot ce-a putea 
numai să-i fie pe plac vizirului! 

Ai dreptate, îi răspunse tot in soapta, Jora. 

— Cred că n-ar strica să-i mai trimitem o carte ţarului. 
l-om scrie că Dimitrie e ca şi un turc. Să n-aibă încredere în 
el... Lasă să ştie încaltea, cînd o pogori cu oastea să-i 
lovească pe turci, că aici nu are alţi prieteni decit pe noi. 

— Aşa vom face, că, de, nu se ştie care din ei va birui... 

In alt colt al încăperii, bătrînul Iordache Russet sporovăia 
cu fraţii Lupu şi Constantin Costache şi cu Nicolae Costin. 

Privind către aceia care se bucurau de întoarcerea 
pribegilor, Lupu grăi cu un zîmbet batjocoritor: 

— la te uită, ce se mai firitisesc! Vorba cîntecului: „Dă-mi 
doamne, ce n-am gindit, să mă mir ce m-a găsit!” Că de 
cînd s-a auzit de sosirea domnului cel nou, s-a umplut 
Divanul cu răzeşi de-ai lui! 

— Ei! zise ridicind din umeri Russet. Nu sînt de o teapa 
cu el? Ce-a fost tătîne-său? la, un sarantoc! 

— Lasă că s-a îmbogăţi el din domnie, nu te teme! rise 
Nicolae Costin. 

— D'apăi aiasta n-aş crede-o că nu-i e firea lacomă! Dar 
ce ne facem cu un „învăţat”, îi întoarse vorba Russet. Tara 
are nevoie de un „domn”, nu de un „înţelept”... Mie unul 
îmi e teamă, drept să-ţi spun, de prea multe şi prea grăbite 
înnoiri... 

— Ei, aşteaptă, aibi răbdare să-l vedem la faptă! sări 
deodată Costin. 

— Asta aşa e, urmă Russet, faptele să i le vedem! Trag 
nădejde că n-a mai fi iute la minie ca pe vremuri... că-i 
mergea vorba de iabraş, nevoie mare! 

Ce-i drept, spuse cu o prefăcută bunăvoință Lupu 
Costache. li ieşise pe atunci numele de om rau, dar mie 
parcă nu mi-ar veni a crede, vel-vornice lordache... 


lon Neculce, care se apropiase de locul unde se aflau 
boierii bătrîni, şi ascultase fără de voie spusele lor, simţi 
cum i se urcă sîngele în obraji de minie, şi nu se putu opri 
de a-i înfrunta: 

— Toate-or fi precum le spui, vel-vornice Russet, dar mă 
prinde mirarea cum de nu te-au supărat mai de mult 
păcatele lui Dumitraşcu? Că ai fost, pare-mi-se, în fruntea 
celor care l-au ridicat în scaunul Moldovei, la moartea lui 
tătîne-său... 

— Apăi să-ţi spun eu de ce nu l-au supărat, se amestecă 
şi Gheorghiţă Mitru, care se apropiase. Fiindcă pe atunci 
Dumitraşcu era atit de tînăr, încît vel-vornicul socotea să-l 
poată purta de dirlogi, după voia domniei-sale... 

Vornicul Russet fierbea de atita îndrăzneală, dar căută a 
se stapini: 

— Spus-am eu că era om rău? Doamne fereşte! ziceam 
doar că aşa umbla vorba pe vremea aceea... 

— Mă întreb, vel-vornice, adause Neculce, de ce ţi-e 
vorba atît de cătrănită? Doar Dumitraşcu n-a pregetat să te 
scoată din beciul în care te azvirlise vodă Nicolae si să te 
cheme la Căimăcămie. 

Russet sări ca ars la amintirea îndatoririi sale de 
recunoştinţă fata de Dimitrie şi răspunse intepat: 

— Batrinetele mele au ostenit îndeajuns pentru nevoile 
ţării. Nu-mi mai trebuiau cinstiri noi! 

— Ai ostenit, ce-i drept, dar mai mult pentru nevoile 
domniei tale! spuse, tăios, Gheorghiţă Mitru. 

— Eşti încă prea tînăr să mă poţi judeca, şi ţi-e vorba 
cam pripită! se întoarse furios Russet către el. 

— Se poate! Eu nu-s de neam, să ştiu a întocmi cuvinte 
iscusite, care să-mi ascundă gîndurile! Cit despre tinereţea 
mea... E însetată de fapte care să fie de folos ţării şi nu am 
a mă ruşina de dinsa. V-o spun de-a dreptul: noi toţi acei 
care rivnim la fapte mari ne punem nădejdea în domnia ce 
nouă! răspunse înflăcărat Gheorghiţă. 

— lar noi, cei ce-am pribegit pe meleaguri străine, cu 
acelaşi gînd ne-am înturnat, se alătură şi Luca. 


Vorbele cădeau atît de grele şi înverşunate, în aşteptarea 
domnului, încît Mitropolitul se crezu dator să încerce o 
împăciuire între tabere. De aceea se apropie smerit şi le 
vorbi: 

— Fraţilor! Nu vă invrajbiti! Să aşteptăm în linişte si să 
tragem nădejde că harul domnului va cobori asupra lui 
Dimitrie vodă şi îi va lumina gîndurile. 

Mai mult decît cuvintele lui, auzul trompetelor si 
timpanelor, care vesteau sosirea domnului, potoliră dintr-o 
dată gilceava. 

Neculce spuse totuşi destul de tare pentru a fi auzit: 

— Dee domnul să li se mai lumineze mintea boierilor! Să 
lase deoparte trufia şi să mai cugete şi la nevoile tarii!... 

Tocmai atunci uşile din fundul sălii se dădură în lături şi 
marele postelnic vesti cu glas tare, solemn: 

— Maria sa, Dimitrie voievod! 

În sala Divanului se făcu deodată tăcere. Dimitrie 
Cantemir intră cu pasul rar, cu fruntea sus, în port 
voievodal, urmat de Silahtar aga si de cîțiva slujitori ai 
Porții, în veşminte bogate, brodate cu aur şi argint. 

Boierii se orînduiră degrabă în cuprinsul sălii, fiecare 
după rangul său. Dimitrie se opri lîngă treptele tronului, 
avindu-| la stînga sa pe Silahtar aga, care sta cu braţele 
întinse tinind in mina hatiseriful imperial. 

Cînd muzica, ce răsunase zgomotos, se opri, Silahtar aga 
înălţă hatiseriful pînă la frunte, apoi îl cobori, îl sărută şi-l 
trecu pe amindoi obrajii ca pentru a-l curati de praful ce 
s-ar fi putut aşeza pe el, apoi înclinîndu-se adînc, i-l întinse 
marelui postelnic. Acesta desfăşura încet pergamentul şi îi 
dădu citire cu glas limpede şi ceremonios. 

Boierii ascultau cu smerenie şi cu capetele plecate. 
Numai Dimitrie, la auzul vorbelor înflorate ale hatişerifului, 
nu se putu împiedica de a cugeta la toate josniciile de care 
erau în stare înalții slujitori ai împărăției otomane, şi la 
toate păcatele lor. Simtea cum razbateau din cuvintele 
rostite de agă îngimfarea, lăcomia şi cruzimea celor care 
ajunseseră a fi stapinii unei jumătăţi a lumii!... Cit de bine 


ştiau să-şi ascundă toate acestea sub cuvintele dulcege 
care urmează: 


„Eu, al preacinstitelor şi blagoslovitelor cetăți şi a 
sfintelor locuri unde tot norodul se închină, a cinstitei 
Mecca, a Medinei şi a sfintei cetăți a Ierusalimului, 
slujitor şi stăpin; monarh al poftitelor trei mari cetăți 
ale Jarigradului, Udriului si  Brusiei, poruncitor 
Vavilonului şi Damascului, Egiptului, Arabiei, Alepului, 
Antiohiei, Haldeii, Persiei, Mesopotamiei şi altor părți 
de tara, precum Scitia, Gruzia, Mitilene, Etiopia, 
Algeria, Tripoli şi ostroavelor Rodos, Cipru şi Candia, 
al Mărilor celei Negre şi celei Albe, al țării Rumeliei şi 
al țărilor tataresti, al Bosniei, Timişoarei si 
Belgradului, al Ţării Muntenesti, al Moldovei si al 
multor slavite, laudate şi vrednice de arătare locuri si 
cetăți, împărat peste împărății, cel mai milostiv şi mai 
puternic sultan Ahmet Han, fiul sultanului Mehmet 
Han, nepotul sultanului Ibraim Han. 

Prin gratia mea prea înaltă, după ce 
binecuvintărilor mele pecetluite cu ambră şi salutului 
meu inmiresmat cu narcise şi purces din bunăvoința 
mea imperială le veți fi dat cinstirea cuvenită, vă fac 
de ştire şi cunoscut cele ce urmează: 

Auzind Maiestatea mea de credința principelui 
Dimitrie Cantemir, îi dăruiesc drept răsplată, din 
grația mea, principatul Moldovei. 

Datoria lui este de a nu lipsi nici pe viitor de la 
credința şi serviciile sale. El are să apere şi sa 
proteguiasca ţările de sub domnia sa, şi să păzească 
bine a nu face nimic împotriva, sau peste această 
împuternicire a mea, căreia voi cu toții să-i dati 
crezamint!” 


Trompetele răsunară din nou. Postelnicul se înclină si 
tnapoie hatiseriful lui Silahtar aga. Acesta îl sărută cu 
acelasi ceremonial. Apoi lua din mina unui slujitor ,,caftanul 
împărătesc” si îl puse pe umerii lui Dimitrie, pe care, 


luîndu-l de mîna dreaptă, îl purtă pînă la tronul înalt, ce-şi 
aştepta „domnul”. 

Dimitrie se aşeză în scaunul domnesc, în vreme ce de 
afară se auzeau bubuiturile tunurilor. Apoi, la un semn al 
său, boierii incepura să înainteze, după rang, sarutindu-i pe 
rind mina şi poala caftanului. 

— Şi iacătă că se întări în scaun şi a doua saminta a lui 
Cantemir razesul, vel-vornice Costine. Văzuşi cu cîtă 
pompă? zise printre dinţi Lupu Costache. 

— Nu îi este dat omului să pătrundă tainele domnului, 
răspunse Nicolae Costin, iar Constantin Costache mirii: 

— Pentru mine e lămurit că pina în şase luni Nicolae vodă 
este iarăşi domn! Nu se poate, frate. E sprijinit de 
dragomanul Porții! 

Boierii îşi sfirsira, între timp, înclinarea si, la un semn al 
lui Dimitrie, un slujitor îi aduse un caftan căptuşit cu 
hermină, pe care îl puse el însuşi pe umerii lui Silahtar aga. 

Bătrînul se plecă adînc, duse mina la frunte, la piept şi 
iar la frunte şi mulţumi, dar deodată îşi aminti ceea ce 
fagaduise vizirului şi inaltind capul spuse, cu umbra unui 
suris mieros pe buze: 

— Sint sigur că domnul Moldovei va face curînd dovada 
credinţei sale către înalta Poartă. Oştile marelui vizir au şi 
pornit către Dunăre pentru a pune stavilă poftelor 
hraparete ale Moscului si că va veni în ajutor craiului 
Svediei. Marele vizir nu cere alt peşcheş decit sprijinul 
domnului Moldovei pentru a tocmi pod peste Dunăre şi a 
înlesni trecerea oştilor. Mai aşteaptă să adune zaherea® 
pentru oaste şi să aibă grijă de nevoile craiului şved dînd 
piine şi cele de trebuinta oamenilor lui. 

Lui Dimitrie îi trecură prin minte amăgitoarele fagaduieli 
ale lui Ismail şi îşi muşcă înciudat buzele, multumindu-se să 
se încline în tăcere, ca şi cum ar fi fost înţeles cu toate 
cererile turcilor. Dar în mintea sa măsura graba cu care 
împuternicitul marelui vizir îşi dezvăluise fatarnicia cu 
graba pe care avea s-o pună el în a-i merge împotrivă. 


€ Zaherea - Hrană. (n.a.) 


La Constantinopol, sultanul făgăduise să nu-i ceară nici 
bir, nici peşcheş pentru domnie. lar acum, abia înscăunat, i 
se  vesteau de îndată îndatoriri multe, grele si 
împovărătoare pentru biata ţară. 

— Vazusi, şopti în acest timp mitropolitul Ghedeon către 
Antioh Jora. Padişahul i-a dăruit lui vodă un caftan de paşă 
cu trei tuiuri, ca semn de preţuire deosebită. Nu ţi-am spus 
eu că e omul turcilor?!! 

— Acum văd că aveai dreptate. Prea multe plecăciuni îi 
făcea agăi, răspunse Antioh. Aiasta nu-i lucru bun! Ehei, 
vere, ne-aşteaptă biruri noi şi grele! 

Ceremonia luă sfîrşit în soaptele boierilor cîrtitori şi aga 
se retrase, după multe plecăciuni, urmat de alaiul său. 

Dimitrie se sculă în picioare şi-l petrecu o vreme cu 
privirea, apoi se aşeză din nou în scaun şi făcu semn 
marelui postelnic să cheme boierii, pe care hotărise să-i 
ridice la dregatoriile Divanului. Toţi aşteptaseră cu 
înfrigurare clipa aceasta, fără a o mărturisi. In vorbele lor 
de mai înainte, dulcege sau înveninate, se rasfringeau pe 
de o parte nădejdile de a fi chemaţi în slujbe, pe de alta 
temerile de a nu fi lăsaţi pe dinafară. Dar iată clipa mult 
aşteptată sosise si un freamăt strabatu de la un capăt la 
altul sala Divanului. 


Inciudarea ca şi bucuria se destrămară o dată cu noile 
numiri. Unele din ele aduseseră mihnire, altele, bucurie. 
Astfel, bătrînul vornic lordache Russet, cu toate că fusese 
caimacamul domnului, nu se mai văzu chemat în nici un fel 
de slujba. Drept răsplată pentru slujbele trecute vodă îi 
dărui un caftan de preţ. 

— Bietul vornic! Parca ar fi presimtit ceva, cînd a spus ca 
nu-i mai trebuiesc cinstiri noi! glumi Gheorghiţă, privindu-l 
cu coada ochiului pe Russet cum stătea, vinat la fata si 
îmbufnat ca un curcan. 

Cînd auziră că fu chemat Antioh Jora pentru a primi 
semnele dregătoriei de Hatman peste oastea ţării, boierii 
care făceau parte dintre slugile plecate ale turcilor, în 
frunte cu Lupu Costache, fură peste măsură de mirati, căci 


se ştia că Antioh înclina către puterea moscovită. Cel mai 
mirat fu însuşi Jora, care îl socotise pe Dimitrie turcit. 

Cînd îi veni rîndul lui Lupu Costache să primească 
dregătoria de mare vornic al Ţării de Jos, tabăra prietenilor 
semilunei rasufla uşurată; domnul era tot credincios Porții! 
Dar cînd lon Neculce îşi primi însemnele de spătar şi 
Gheorghiţă Mitru pe cele de paharnic, limbile ascuţite se 
porniră din nou a cîrti că domnul îşi căpătuieşte în Divan 
prietenii din copilărie. Şi parcă ai fi socotit că au dreptate, 
daca ai fi judecat după privirea de frateasca dragoste pe 
care cei doi o schimbară cu vodă, în acea clipă, şi felul cum 
se aplecă domnul către ei şi le întinse mina să i-o sărute. 

Adevărul era că vodă cumpănise îndelung la ceea ce 
avea de făcut. În cele două zile, de cînd sosise la laşi, 
avusese timp să vadă şi să înţeleagă multe. Şi toate îl 
întăriseră în vechea lui credinţă: nefericirea ţării venea de 
la atotputernicia, îndărătnicia şi lăcomia marilor boieri. Nu 
se schimbaseră de-a lungul anilor. Gîndul le era numai la 
îndestularea lor, iar nesatiul de mărire si de îmbogăţire îi 
orbea într-atit, încît nu-i supăra nici robia turcului, nici greul 
în care se zbătea norodul ţinut sub calciiul lor şi jupuit fara 
de milă. 

Găsise boierimea împărţită în tabere. Războiul bătea la 
uşă. Unii ţineau cu turcii, iar alţii se gindeau la putinţa de a 
merge alături de ruşi. Dar şi unii şi alţii nu se gindeau decit 
la folosul pe care îl puteau trage unii de pe urma biruintei 
ruşilor, alţii în urma biruintei turcilor. Nici unul nu tinea 
socoteală de urmările pe care le-ar putea avea pentru ţară 
războiul cel crunt. 

Cantemir înţelese că nu se va putea bizui pe nici una 
dintre aceste tabere, dar că trebuia să se teamă de 
amindoua. Singurii pe care se putea sprijini erau citiva 
dintre boierii tineri, plini de dragoste de tara, dintre oare 
nici unul nu avea mosii mari de aparat si iobagi de jupuit. 
Printre aceştia erau Neculce, Mitru, Luca şi alti cîţiva. 

Alesese deci în aşa fel pe acei pe care îi chemă în Divan, 
încît să nu i se poată ghici gîndurile. „Trebuia să cîştige 
timp”, aşa cum hotarise încă de la Țarigrad, şi să facă astfel 


încît o dată cu dezrobirea de turci să scape ţara şi de 
atotputernicia boierilor. Da, aceştia erau duşmanii ce 
trebuiau biruiti mai întîi... 


Împărţirea dregătoriilor se sfirsise şi fiecare îşi rumega în 
tăcere bucuria sau necazul, dar toţi aşteptau, după datină, 
cuvîntul domnului. 

Dimitrie îşi plimbă o privire cercetătoare peste capetele 
boierilor, apoi rosti rar şi apăsat: 

— Boieri dumneavoastră, în ceasul acesta de început de 
domnie se cade a vă spune cuvintul nostru domnesc. El 
izvorăşte dintr-un suflet şi un cuget curat şi mă leg a-l întări 
prin fapte. 

Voia mea dintii e ca în aceste ceasuri grele să fiţi cu toţii 
uniţi întru dragoste. De aceea va poftesc, pre cei bătrîni ca 
pre nişte părinţi, pre cei în vîrstă ca pre nişte fraţi, pre cei 
mai tineri ca pre nişte fii, să uitaţi ce este ura şi ce este 
pîra. În locul dezbinării dintre boieri şi a neintelegerii dintre 
boieri şi domn, care numai spre stricăciune au fost ţării 
întotdeauna, să fie, de acum, între toţi cei de faţă, cinstită 
şi bună înţelegere. 

Tăcură cu toţii. Tăcu şi Cantemir, asteptind să vadă cum 
răspund boierii la chemarea lui. Cel dintii vorbi lon Neculce: 

— Grăirea măriei taie izvorăşte într-adevăr din cuget 
înţelept şi din inimă curată. De aceea vom şti şi noi a-i 
răspunde cu credinţă! zise el şi făcu o plecăciune adinca. 

După ce aşteptă o clipă şi cuvintul celorlalţi boieri, care 
tăceau cu tncapatinare, domnul urmă netulburat: 

— Găsit-am ţara Moldovei, precum ştiţi, în grea cumpănă 
şi adinca durere. Crunte războaie bintuie de atitia ani, 
napastuind poporul, ostile invrajbite s-au napustit asupra 
plaiurilor noastre ca lacustele. lar peste aceste amarnice 
încercări a mai venit şi an fără rod, încît piinea e de lipsă pe 
masa săracului. Mi-e sufletul cernit privind aceste stări şi, 
întru aceia, spre ajutorarea celor mulţi şi greu încercaţi, 
hotărit-am a scădea la un sfert banii steagului şi la 
jumătate toate dările mazililor, iar acelea cuvenite pe 
albine şi pe vii nu se vor mai da în nici un chip! 


Printre boierii răzeşi se auziră murmure de mulţumire 
pentru marinimia domnului. Lupu vorbi cu prefăcută 
smerenie: 

— Bine te-ai gîndit şi bine a grăit, maria ta! Dar mai 
avea-vom cu ce umple vistieria, acum cînd bate războiul la 
uşă? 

— Războiul nu e al nostru, vornice, zise domnul apăsat, 
dar nevoile la care m-am gindit sînt ale noastre! Prea multe 
biruri apasă norodul. Nu uitaţi că pungile cu banii din care 
se plăteşte peschesul sînt strînse din sudoarea săracilor. Se 
cuvine a căuta binele ţăranilor şi nu năpăstuirea lor. 

Russet prinse şi el curaj şi mormăi în barbă! 

— Cu binele nu se face ascultată legea, măria ta! 

— Acolo unde legea se sprijină pe silă nu se capătă 
ascultare! îi tăie vodă vorba. Ramine precum am hotărît! 
Osebit de aceasta, voi slobozi din închisoare pe toţi aceia 
pe care Nicolae vodă i-a asuprit cu osinda. 

Auzind aceasta, Russet se urni din loc şi zise cu glas tare: 

— Măria ta, îngăduie batrinetelor mele să nu-ţi poată 
pătrunde gindul. Doar sînt printre aceia mulţi care s-au 
hainit, arătînd dragoste către ţara Moscului. Crede măria 
ta, că-i bine a-i avea slobozi, acum cînd e nevoie să ajutăm 
oştile turceşti? 

Boierii din jurul lui Lupu Costache incuviintara prin 
semne spusele lui Russet, în vreme ce mitropolitul Jora şi ai 
lui se întunecară la faţă. Dar ochii pătrunzători ai lui 
Cantemir văzură şi judecară. Le răspunse deci, netulburat 
şi hotarit: 

— Voi dărui libertate la toţi cei asupriti, fără osebire, 
vornice lordache. Socot că gîndul nu se poate pune la 
închisoare! Nu ţi-am deschis şi domniei tale porţile 
temnitei, fără a te întreba ce ginduri ai? 

lordache rosi de ruşine că domnul îi aminteşte mila ce i-a 
arătat, mai ales că îşi dăduse gîndurile pe faţă, dar Dimitrie 
urmă, răspicat: 

— Imi voi începe domnia prin fapte de iertare. Aceasta 
este voia mea si nu ingadui nici o clintire de la cele hotarite 
de mine. Cele hotărite rămîn hotărite! 


Boierii îşi plecară capetele în tăcere, intelegind că nu era 
de şagă şi că trebuiau să se supună. 

Dimitrie se ridică, drept semn că a sfirşit Divanul, dar 
spuse postelnicului să cheme pe boierii divaniti la cel dintii 
sfat al lor, în micul Divan. 


Cînd se adunară cu toţii, Dimitrie luă cel dintii firul 
vorbei: 

— Boieri dumneavoastră, zise el. V-am chemat aci, la cel 
dintii sfat al domniei, pentru a vă cunoaşte gîndurile. 

— Multamita celui de sus, zise Lupu slugarnic, ne-a fost 
hărăzit domn deopotrivă de milostiv pe cit şi vestit prin 
înţelepciune. De aceea aşteptăm noi, cei dintii, să 
cunoaştem vrerea măriei tale. 

— Aci nu este vorba de vrerea mea, ci de nevoia 
vremurilor ce ne încearcă. Ne-am adunat să chibzuim 
împreună, răspunse Dimitrie, privind lung la boierii care 
stăteau tot cu capetele plecate şi se codeau să răspundă. 
Aţi auzit cu toţii nevoile ce ne aşteaptă. Vizirul îşi îndreaptă 
oastea către Dunăre. Ne-a poftit să gătim zaherea pentru 
hrana oastei şi să tocmim pod. 

— Într-acolo pogoară şi moscalii lui Şeremetiev, vorbi 
Neculce. Şi sînt mulţi de tot, tare mulţi, măria ta. 

— De ce să pomenim aci de oştile moschicesti? Doar ele 
nu se pot măsura cu ale vizirului, îi tăie vorba Lupu, la care 
Gheorghiţă, avintat ca de obicei, răspunse: 

— Despre acestea, să-l întrebăm pe craiul şved care 
pribegeşte pe meleagurile noastre, cu ce i-a mai rămas din 
oaste, după ce l-au bătut zdravăn moscalii. 

Dimitrie socoti clipa potrivită pentru a căta să pătrundă 
mai adînc în gindul fiecăruia: 

— Chiar de el avem a vorbi, spuse domol. Vizirul ne cere 
să pregătim cele de trebuinta pentru iernatul ostii lui Carol 
Şvedul. Mai are craiul lipsă de piine pentru oamenii lui. Ce 
zice logofătul Nicolae Costin? Se poate să-i dăm? 

— Să trimitem ceva griu din părţile Galatilor, răspunse 
Nicolae Costin. 

— Şi ce spune vornicul Ţării de Jos? 


— Mai avem grîu păstrat în hambare, pentru lunile de 
primăvară, se grăbi să-l incredinteze Lupu. 

— Să fie oare de ajuns? întrebă iar vodă. 

— De ajuns pentru nevoile craiului şved! 

— Dar pentru ale noastre? apăsă cu înţeles, pe cuvinte, 
Dimitrie. 

Lupu păru a se poticni o clipă, apoi răspunse, ridicînd din 
umeri: 

— E voia vizirului, maria ta. Ginditi-va, ce s-ar alege de 
noi dacă nu ne-am pleca voii sale? 

— Drept ai grăit, vornice. Nu e bine să-l miniem pe vizir! 
Dar e bine să ne gindim şi la nevoile ţării... Vistiernicul 
nostru ţi-a număra opt sute de galbeni, cu care să cumperi 
grîu de, la Birlad, să-l tii la loc uscat. Să fie la nevoie. 

Auzind porunca, Antioh se plecă spre urechea 
mitropolitului Ghedeon şi-i şopti: 

— Ce-ţi spuneam eu? Nu-i stă gindul decit la nevoile 
turcului! 

În clipa aceea, parcă i-ar fi citit în gînduri, Dimitrie 
întrebă: 

— Dar Înalt Preasfintia-Sa ce spune? E bine cum am 
chibzuit? 

— Ce putem face alt, măria ta, decit să ascultăm de 
poruncile vizirului? Bine ati chibzuit şi bine ati hotarit! 

Pentru a cunoaşte părerea hatmanului, de care auzise că 
e duşman turcilor, Dimitrie întrebă din nou: 

— Ne îndeamnă şi hatmanul Jora la ascultarea poruncilor 
vizirului? 

— Da, maria ta, zise ascunzindu-si gîndul, Antioh Jora. 

Auzindu-i cum mint, Gheorghiţă începu a fierbe şi vru să 
vorbească: 

— Măria ta, rogu-te, îngăduie-mi să spun şi eu o vorbă... 

Dimitrie îl privi, îl văzu aprins la faţă şi se temu să nu-i 
scape vreun cuvint pripit. De aceea îl opri: 

— Paharnice Mitru, am chibzuit îndeajuns. Lasă, om mai 
vorbi şi altădată, zise domnul şi se sculă în picioare. 

— Va multamim de sfat, boieri dumneavoastră! 


Apoi făcu un semn cu mina şi boierii salutară adînc, 
rostind vorbe de închinăciune, şi se îndreptară pe rînd să 
iasă din sală, în frunte cu mitropolitul. 

Dimitrie aşteptă pina ajunse Neculce în dreptul său şi 
spuse, numai pentru auzul lui: 

— Mai zăboveşte o clipă, spătare!... Opreşte-l şi pe 
paharnic!... 

Cei doi se priviră bucuroşi şi rămaseră. Uşa se închise în 
urma boierilor. Acum erau singuri şi Dimitrie se ridică 
sprinten din scaun, tndreptindu-se către ei şi le întinse 
braţele. Gheorghiţă se aruncă cel dintii la pieptul său. 

— Măria ta! murmură el tulburat. 

— Ei lasă, lasă! Nu mai e nevoie! zise, rizind pe sub 
mustață, Dimitrie. Acuma sîntem singuri. Îmi poţi spune pe 
nume, aşa ca pe vremuri. Ş-apoi am văzut că tu nu prea ştii 
să te prefaci. De aceea ţi-am curmat vorba: mă temeam să 
nu se iste sfada. Că pe tine, vad, nu te rabda inima pina nu 
spui tot ce gindesti. Geaba ai zabovit la curte, ca tot n-ai 
învăţat să te porţi ca un curtean! 

— Adică să am două fete? spuse rizind, plin de fericire, 
Mitru. Nici o pagubă, măria ta! Apoi, lovindu-se cu palma 
peste gură: Dumitraşcule! 

Dimitrie îl bătu pe umeri, privindu-l cu multă duioşie. 

— Citi ani au trecut de cînd nu te-am văzut, măi 
Gheorghiţă? Ti-aduci tu aminte de jocurile noastre? Cum ne 
fugăream acolo, în casutele vecine de la Silisteni... 

— Parcă te aud si acum citind din, cărţi latinesti... si eu 
stind şi ascultind, ia aşa, cu gura căscată... zise Gheorghiţă. 

— Parcă a trecut un veac si parcă era ieri, adăugă 
Neculce, cu gîndul dus în trecut. 

— lată-mă iar lîngă voi! şopti Dimitrie, cu răsuflarea 
aproape tăiată de emoție. 

— Ca pe vremuri, măria ta! spuse Gheorghiţă înduioşat şi 
el. Acum eşti domn! Domnul Moldovei! 

— Da, ai dreptate! Sînt domn... grăi Dimitrie, ca trezit 
dintr-un vis frumos. Şi într-un ceas nespus de greu. Sint 
multe, tare multe de făcut, măi copii! 


Şi zicînd acestea, Dimitrie începu a umbla cu paşi mari, 
aşa cum făcea ori de cite ori era în cumpăna gindurilor. 
Apoi vorbi ca pentru sine: 

— Cu atit mai greu cu cit simţi că ai în preajma ta numai 
oameni care îşi ascund gîndurile! l-aţi auzit şi voi pe toţi... 
Vornicul Lupu îmi poartă de grijă să nu-l supăr pe vizir... 

— Slugă plecată la stapin darnic, maria ta, răspunse 
Neculce. 

— lar vornicul Russet m-a înfruntat pe faţă, urmă vodă, 
mihnit. 

— Îi minios că l-ai pus la hodină. Nu i-o mai fi ajungînd! 
De treizeci de ani cîrmuieşte, din umbra domnilor, sărăcind 
tara, izbucni furios Gheorghiţă. 

— Ştiu, şi mai ştiu că mă duşmănesc cu toţii. Trebuie să 
am grijă a mă feri de ura lor. Nu am în jurul meu decit 
iscoade şi vrăjmaşi, fiecare cuvînt, fiecare gînd imi poate fi 
răstălmăcit, zise Dimitrie si adăugă ca pentru sine: şi 
puterea turcilor e inca mare!... 

— Dar maria ta ştie de prin cărţi că s-au aflat şi oşti care 
s-o infringa, îi curmă Neculce firul gindurilor. 

— Aşa este, loane, dar una este să cauţi înţelesuri în 
cărţi, şi să-ţi aşterni gindurile pe hirtie, şi alta e să le 
preschimbi în faptă vie. Pentru aceasta se cere multă 
înţelepciune şi... multă răbdare. 

Gheorghiţă vru să spună, în sfirşit, ceea ce voise să 
spună în Divan şi izbucni: 

— Ba, eu n-am cercetat multe cărţi, dar ştiu, că de s-ar 
porni un război între ţar şi sultan toată suflarea ţărilor 
române s-a ruga pentru biruinţa măriei tale, dacă te-ai bate 
alăturea de ţar! 

Dimitrie îl privi lung, apoi zise cu mihnire în glas: 

— Numai cu rugăciuni nu biruie nici o oaste... Pe cine să 
mă bizui?... Pe mitropolitul Ghedeon şi pe hatmanul Jora 
care m-au sfătuit să ascult de turci, cînd le e gîndul către 
moscoviți? De ce vorbeau aidoma cu Lupu şi Russet? 

— De teamă, maria ta, zise Gheorghiţă. Se gîndesc că ii fi 
plecat Porții. 


— Dar ei nu mi-au jurat credinţă mie? Şi-acum vorbesc 
într-un fel şi gindesc într-altfel? Cui îi poartă de grijă? 

— Lor înşile, maria ta, se amestecă în vorbă Neculce. 
Cată să afle ţarul că pe ei îi are aici prieteni, şi să le ţină 
seama, dacă a fi să-i biruie pe turci. 

— Vedeţi, răspunse Dimitrie, de ce nu mă pot încrede în 
ei? Eu nu mă pot bizui decit pe voi, pe cei curati la cuget, 
care va ginditi la binele ţării. Boierilor mari le e gindul 
numai la măriri şi... la averile lor. Tu, Neculce, şi tu 
Gheorghiţă, şi Luca, şi toţi cei întorşi din pribegie sinteti 
de-o seamă cu mine... Noi n-avem decit o singură moşie: 
Moldova! Pe ea trebuie s-o ocrotim! De aceea ştiu că numai 
pe voi mă pot sprijini şi numai pe vorba voastră pot pune 
temei. Vreau să-mi fiţi aproape întru toate, şi pentru sfat... 
şi pentru sufletul meu! 

— Ti-om fi, maria ta! zise Neculce. 

— Din toată inima! se alătură şi Gheorghiţă. 

Şi amindoi întinseră mîinile, care se uniră cu ale lui 
Dimitrie, pecetluind încă o dată prietenia lor. 


După plecarea celor doi prieteni, Cantemir rămase încă 
multă vreme să vegheze, singur cu gîndurile sale. Era 
noaptea tîrziu cînd se hotărî să cheme la el pe doi din 
oamenii săi de mare încredere. Aceştia erau Pricopie, 
căpitanul, ostaş credincios al tatălui său, cel de la care pe 
vremuri învățase meşteşugul spadei, şi Dumitru Saraciul... 

Şi tustrei tăinuiră îndelung, la lumina sfeşnicului, în care 
ceara luminărilor se scurgea încet. 

În zori, Pricopie pornea în mare taină, călare, ducînd cu 
el în căptuşeala hainei o carte către ţarul Petru Alexeevici, 
pe cînd Dumitru Saraciul pleca înspre Constantinopol 
pentru a-l cerceta pe lani şi a-i da noi sarcini. Şi astfel 
începură a se ţese nevăzute firele diplomaţiei lui Dimitrie 
Cantemir... 


URZELI ÎN UMBRĂ 


De atunci, Pricopie, infruntind zeci de primejdii, bătu de 
mai multe ori, pe drumuri ocolite, calea către ţarul Petru. 
De fiecare dată îi dusese veşti de la Dimitrie şi de la Tolstoi, 
culese de lani la Țarigrad si pe care le afla prin Saraciul. 
Parcă avea iarba fiarelor lani, atît de uşor pătrundea la 
Edicule, unde era întemnițat Tolstoi. Această legătură era 
de mare preţ pentru ţar, căci prin ea putea afla ce pregătiri 
de luptă fac turcii, porniţi împotriva lui. Şi... prietenia ca şi 
încrederea ţarului în Dimitrie creştea neîncetat, cu fiecare 
călătorie a lui Pricopie. Prin schimburile de gînduri între 
domnul Moldovei şi ţar se pregătea astfel un tratat de 
alianţă, prin care Dimitrie urmărea nu numai să 
slobozească Moldova de sub jugul turcilor, dar şi să pună 
ffu  atotputerniciei boierilor. De aceea căutase să 
statornicească în noul tratat şi trecerea scaunului domnesc 
din tata în fiu, în neamul său, ridicînd astfel puterea 
domniei mai presus de puterea boierilor, de poftele şi de 
tocmelile lor. Căci Dimitrie intelesese, din pilda istoriei altor 
tari, dar si din trecutul Moldovei de sub domnia Musatinilor, 
că propăşirea ţării mergea în pas cu tăria puterii domnului 
asupra taberilor boiereşti. 

Izbutise să ducă aproape la capăt toate aceste planuri 
ale sale, fără să le fi dat ceva de bănuit turcilor. Căci, în 
acest timp, el le trimitea veşti despre mişcările de oaste ale 
moscovitilor în aşa fel încît să nu-l primejduiască pe tar, dar 
să le întărească turcilor credinţa că domnul pus în Moldova 
îi slujeşte pe ei... 

Prin luna februarie a anului 1711, Saraciul aduse, în 
sfîrşit, vestea pe care Dimitrie o aştepta cu mare 
nerăbdare. 


Sta, ca de obicei, într-o încăpere liniştită, avînd lîngă el 
pe Casandra, înţeleapta lui tovarăşă de viata, cu care îi 
plăcea adesea să schimbe o vorbă, căci sfatul ei cuminte îi 
era de mare folos. 

— Măria ta, vorbi Saraciul care, venit în mare grabă, intră 
fără a mai aştepta să fie poftit. Am dat seama vizirului, 
după cum mi-ai poruncit, de felul în care hanul a încercat 
să prade tara, şi vizirul a fost tare multamit. Abia dupa 
patru zile i-au sosit si vestile de la pasa din Tighina despre 
aceleasi fapte. Un slujitor cu care sint in mare prietesug 
mi-a povestit ca vizirul i-a scris pasei: 


„Beiul din Moldova e un ghiaur, dar le ştie pe toate 
cite se fac la lasi si la Mosc, si scrie la Poarta tot 
adevărul. Dar tu, pasa, nu ştii nimic! Si... nu faci două 
parale!...” 


Cînd am înţeles la ce laudă a ajuns măria ta la Poartă, 
am făcut precum m-ai învăţat. Am cerut vizirului să-ţi 
îngăduie a lega prieteşug cu ţarul Moscului şi să dai de ştire 
Porții de tot ce-i vedea şi intalege. Vizirul, sigur de credinţa 
măriei tale, datu-ti-a învoirea! 

— Îţi mulţămesc, Saraciule! zise Dimitrie, cu faţa 
luminată de bucurie. Vad că nu ţi-ai pierdut vremea în 
zadar la Țarigrad! învoirea aceasta imi este de mare pret}... 

Într-adevăr, Dimitrie avea acum tot ceea ce îi trebuia ca 
să poată duce la bun sfîrşit întocmirea planului său de 
dezrobire. Îi împărtăşi Casandrei vestea cea bună. 

— Pricopie mi-a adus de la ţar înţelegerea dintre noi. 
Hotărită în toate punctele ei, aşa cum am vrut. lată, 
pergamentul e gata. Trebuie doar să-l iscălesc şi să i-l trimit 
ţarului, să-şi pună şi el pecetea. Dar aceasta n-o poate face 
un sol în taină. Trebuie să trimit un boier din Divan, cu 
împuterniciri depline, învoirea pe care mi-a adus-o Saraciul, 
din partea vizirului, imi dă putinţa s-o fac pe fata, fara 
primejdia de a fi bănuit. Lăsîndu-i pe turci să creadă că 
trimisul meu e o iscoadă prin care să pot culege veşti de la 


Petru, pentru a le da de ştire lor. Trebuie numai să-mi aleg 
bine solul. 

Şi Dimitrie îl găsi. Porunci să fie chemaţi de îndată 
căpitanul Pricopie, vistiernicul Luca şi cei doi prieteni de 
încredere, cu care se sfătuia în toate: lon Neculce şi 
Gheorghiţă Mitru. 

Un copil de casă îl tnstiinta că toţi cei chemaţi adastă în 
camera alăturată porunca sa. 

— Să intre! răspunse, voios, Cantemir. 

Cel dintii care se arătă fu Ştefan Luca. 

— Cu plecăciune, măria ta! zise el, înclinîndu-se. 

— Sară bună, vistiernice! Apropie-te şi, vino să stai aci, 
alăturea de mine! îi spuse Cantemir, făcîndu-i loc pe 
divanul pe care şedea. 

— Prea multă cinste, maria ta! spuse Luca, făcînd iar o 
închinăciune adinca. 

— Lasă acuma ploconelile. Aici nu sîntem în „Divan”. Si 
apoi, n-avem a pierde multă vreme, spuse cu glas 
prietenos Cantemir si, arătîndu-i-l pe Pricopie, îl întrebă: Pe 
oşteanul acesta îl cunoşti? E omul cel mai de credinţă pe 
care îl am. Pricopie căpitanul! 

— Cum să nu-l cunosc? ÎI ştiu prea bine, maria ta, 
răspunse, cu un zimbet larg, Luca, bucuros de prietenia ce 
i-o arăta Dimitrie. 

— Domnia ta ai cercetat multe locuri, pe cînd ai fost în 
pribegie, vistiernice Luca, trecu Dimitrie de-a dreptul la 
faptă. După cum am aflat, ai fost si pe la Iaroslav. 

— Da, măria ta! Am stat opt luni de zile acolo, se grăbi a 
răspunde Luca. 

— De minune, se bucură Dimitrie. Atunci nu s-a mira 
nimeni dacă îi fi poftit la laroslav, să zicem la... o nuntă. De 
pildă la nunta lui Pan Zimnitzki. 

— Pan Zimnitzki? Nu-mi aduc aminte să-l fi cunoscut, 
răspunse, oarecum mirat, vistiernicul. 

— Nu-i nici o supărare. Îl vei cunoaşte acum. De 
altminteri, vei mai întîlni acolo un om foarte mare, pe care 
nu l-ai cunoscut. Pe ţarul Petru Alexeevici... 


La auzul numelui acesta, pe feţele tuturor celor de faţă 
se aşternu o mare uimire, dar şi o nespusă bucurie. 
Neculce nu ştia dacă auzise bine şi nu-şi putu ascunde 
curiozitatea. 

— Pe ţar? întrebă el, de asemeni cu faţa luminată de 
bucurie. 

— Da, chiar pe tar, răspunse Dimitrie, care le pricepu 
dintr-o data simtamintele. A fost si el poftit la nuntă. 
Luminatia sa tarul Petru este un om de omenie. Nu-i falos 
ca alti imparati şi vorbeşte în rînd cu toţi oamenii. Pricopie 
va avea de grijă să te infatiseze înălţimii Sale. inteles? 

— Înţeles!... inteles! răspunse foarte smerit Luca. 
Pricepind tot tilcul vorbelor lui Dimitrie, spuse, 
înseninîndu-se deodată: Domnul meu mă trimite să dau 
ochii cu ţarul? Apoi adăugă, plecînd ruşinat capul: Măria ta, 
ai crescut la turci... „Le-a fi prea plecat”... ziceau boierii. „Şi 
s-a teme că îşi pierde domnia”... lar eu... Dar acum văd că 
m-am înşelat şi mă rog de o mie de ori de iertăciune. 

Dimitrie se întunecă puţin şi zise întristat privind la 
citesitrei prietenii care stăteau acum în fata lui cu capetele 
plecate. 

— Cum? Şi tu?... Şi voi? E drept, am crescut la turci. Aşa 
a fost ursita mea, dar nu m-am vîndut lor. Eu am fost şi am 
rămas moldovean şi nu mă vind nimănui. Fac numai ce-mi 
porunceşte vremea! 

Gheorghiţă nu-şi mai putu ascunde simtamintele şi 
izbucni năvalnic după cum îi era firea: 

— În sfîrşit, iată, a sunat si pentru noi, ceasul luptei 
pentru dreptate, măria ta! 

— Al luptei încă nu, se grăbi a-i răspunde Cantemir. 
Sîntem abia la ceasul dintii. Fiţi cu grijă. Nimeni nu trebuie 
să afle cele ce s-au vorbit aci, altfel pierdem totul. Si, 
punind prieteneşte mina pe umărul lui Gheorghiţă, grăi: 
Lasati-i pe boieri să creadă că sînt un domn slab si 
nehotărit. Va veni vremea să vadă că s-au înşelat, cînd s-a 
plini gîndul meu. Apoi, întorcîndu-se către Luca, vorbi cu alt 
glas: Vistiernice Luca, ceasul cînd vom putea arăta ţării 


hotărîrea noastră atirna de întîlnirea domniei tale cu Petru 
Alexeevici. Ai înţeles? 

Luca se ridică tulburat. 

— De întîlnirea mea? 

— Da, Luca! Îţi dau împuternicirea să-i duci ţarului acest 
pergament, pe care îl iscălesc şi pe care pun pecetea mea 
domnească. II vei da să-l întărească şi cu pecetea lui. Si 
acum mergi cu bine, vistiernice Luca! Te aştept să te întorci 
cît mai curînd! Şi zicînd acestea se întoarse către 
Gheorghiţă şi Neculce: Atunci şi numai atunci vom putea 
porni la luptă! rosti el. 

Infiorati de măreţia ceasului acela, toţi pusera, fără de 
voie, mîinile pe spade. 


În timpul acesta boierii din tabăra vrăjmaşă începură să 
fiarbă. Simteau că sub liniştea ce domnea la Curte se 
ascunde, mocneste ceva. TJinuti deoparte, priveau 
neputincioşi la tot ce făcea vodă pentru uşurarea greului ce 
apăsase poporul, şi duşmănia lor creştea zi de zi. 

Se împlinea o lună de cînd Dimitrie trimisese solie către 
tar, cînd într-o noapte boierii din divan se intilnira într-o 
încăpere tainică a palatului, luminată de o singură torta. Se 
hotarisera să pună odată capăt rinduielii pe care Dimitrie 
se silea s-o pună în tara prădată pina atunci cu ajutorul 
„domnilor”. 

Se aflau acolo Lupu şi Constantin Costache, Nicolae 
Costin, mitropolitul Ghedeon şi Antioh Jora. Nu lipsea dintre 
ei decit lordache Russet şi toţi începuseră a da semne de 
nerăbdare. Se auzeau murmure. Se întrebau tocmai unii pe 
alţii: „O veni? N-o veni?” cînd printr-o uşiţă tainică intra, 
încovoindu-se, bătrînul Russet.  Murmurele  încetară 
deodată. Dintre toţi se desprinse Lupu, care îl întîmpină cu 
vorbe prefăcute: 

— Mă bucur că ai venit la întîlnirea noastră, vel-vornice, 
zise el. Ţi-ai dat şi domnia ta seama că nu mai putea merge 
astfel! Trebuie să pornim odată la luptă! 


— Da, am înţeles şi eu că e mare nevoie să ne unim şi să 
pornim împreună, şi am lăsat la o parte orice gînd de 
învrăjbire între noi, răspunse, împăciuitor, batrinul. 


— E drept că neamurile noastre s-au cam ciocnit într-o 
vreme, zise mieros Costin, dar întotdeauna ne-am gîndit 
mai întîi la nevoile ţării şi la păstrarea bunelor ei întocmiri! 


— Pe care, iaca, se găsi sa ni le strice Dumitraşcu, se 
grăbi a răspunde Russet. 

— De aceea se cade să fim cu toţii laolaltă, şi Costineştii 
şi Russetestii şi Costachestii, cînd e nevoie să apărăm ce e 
al nostru! sări foarte infierbintat Lupu. Să privim lucrurile 
aşa cum sînt. Aflaţi că vizirul a sosit la Dunăre, dar cînd a 
ajuns la pod s-a oprit. Auzind că vine oastea lui Şeremetiev, 
la vreo 15 000 de oameni se spune, parcă s-ar cam teme 
să treacă în astă parte... 

— L-a rinduit ţarul să meargă drept la Dunăre, la pod, 
să-l bată pe vizir, mirii acru Antioh, da’ nici el n-a cutezat, 
că avea oaste puţină. S-a oprit la Soroca. Dumitraşcu le ştie 
pe toate, dar nu mişcă. De ce oare? Ce adastă? N-avem şi 
noi dreptul să ne întrebăm? De ce se codeşte? Ai? 

— Eu simt că la curte bate vînt de hainie’. As pune mina 
în foc că Dumitraşcu a purtat vorbe cu ţarul moschicesc, 
zise înverşunat Lupu. 

— Da, da, da, are dreptate Lupu, sări ca ars Russet. 
Altcum, ce hram ar fi purtat doctorul Policala, care a fost 
trimis de la Mosc? Că nici domnul nici doamna nu zăceau. 

— D-apăi Luca vistiernicul ce cata la laroslav? se 
amestecă în vorbă mitropolitul Ghedeon. 

— Se spune că s-ar fi dus la nunta cneazului, nu ştiu cum 
îi zice, mai adăugă şi Constantin Costache, punînd paie 
peste foc. 

— Da' mult mai ţine nunta asta! Că-i plecat de mai bine 
de o lună, sforai pe nas, popeste, mitropolitul Ghedeon. 

— Pe vodă îl rod bănuielile, îşi mai dădu părerea 
lordache Russet. Se teme că l-a simţi vizirul şi de pogoară 
la Dunăre, îl mazileşte, dacă n-o s-o pată şi mai rău. Poate 
că l-a face cu un cap mai scurt! 


7 Hăinie - Trădare. (n.a.) 


— Oricum a fi, teafar tot n-a scăpa el. Vizirul le ştie pe 
toate. Am avut eu grijă, nu te teme! spuse, cu un rînjet de 
mulţumire, Lupu. 

— Atunci de ce mai zaboveste? Să-l lovească odată, dacă 
a aflat că s-a hăinit! sforăi iar, pe nas, Ghedeon. 

— Ei, ai răbdare, frate. Te pui cu şiretenia turcului? l-am 
trimis eu vizirului tot felul de ştiri, îl încredinţă Lupu, dar 
nu-i ajunge, mai cere dovezi. 

— Şi nu putem întocmi destule? se grăbi a răspunde 
Russet. 

— Eu zic să nu ne pripim. Lăsaţi pe mine! se făli iar Lupu. 
Gasesc eu ac de cojocul lui! Şi vă dau încredințare că, pina 
în şase luni, Nicolae Mavrocordat va fi iar domn în Moldova. 

— Mda! zise strimbind din nas batrinul Russet. Apoi 
atunci eu pot să iau calea pribegiei. N-am poftă să-i cunosc 
a doua oară beciurile. A, dacă ar veni Racoviţă, ar fi cu totul 
altceva, se întoarse el. 

— Nu te teme, vel-vornice, cata a-l linişti Lupu. Vodă 
Nicolae mi-a scris că se căieşte de felul cum s-a purtat cu 
domnia ta şi mi-a jurat că va face tot ce ne-a făgăduit, dacă 
îl vom aduce iar în scaun. 

— Nu prea îmi vine să mă-ncred în vorba lui. A mai făcut 
legamint cu Dumitraşcu, atunci cînd s-au întîlnit la Galati, 
că n-o să-l pirasca la Poartă şi n-o să-i rivnească scaunul. 
Si, poftim, de-abia a ajuns la Țarigrad si a şi-nceput cu 
pirile... Cum s-ar zice, şi-a ţinut cuvintul cum ţin ciinii 
posturile!... 

— Pentru cuvîntul ce ţi-l va da domniei tale, ne punem 
noi chezaşi... În ziua cînd se va întoarce, vodă Nicolae va 
face ce vrem noi! întări Lupu, batind cu palma în masă. 

— De-ar veni mai degrabă ziua aceea, zise Constantin, 
făcîndu-şi o cruce mare. 

— Va veni, nu te teme. Nu vedeţi că Dumitraşcu nu mai 
ştie cum s-o scoată la capăt, se grozăvi iar Lupu. Bucatele 
s-au scumpit. Nu mai aduce nimeni nimic, de cînd s-a 
băjenit ţara. Am avut noi grijă de am făcut să umble tot 
felul de spaime: ba că se apropie tătarii, ba că ne pindeste 
foamea, seceta şi alte de alde aiestea... 


— Şi apoi vistieria e pustie! Fluieră vintul în ea! chicoti 
Antioh. 

— Aşa îi trebuie, se încruntă Russet. Că ştiindu-se tare 
învăţat nu i-a socotit vrednici de sfat pe boierii bătrîni, la 
tot ce mintea lui cea crudă a hotărit. Pe mine, încalte, nici 
nu m-a chemat în „Divan”. Dar pe domnia-voastră, sfetnici 
şi boieri cinstiţi, întrebatu-va ceva? 

— De unde! cirti la rîndul său Costin. Nu se sfătuieşte 
decit cu razesii divaniti de el, boieri de trei parale, fara 
moşii, fără averi! Ei n-au ce pierde! Neculce e mare spătar. 
Ştefan Luca are vistieria în mînă, iar Gheorghiţă Mitru trage 
sforile şi umblă prin tirguri să iscodeasca prostimea. lh, 
fraţilor! în Divan a început să miroasă a opincă! 

— Ascultati-ma pe mine. De nu ne-om uni împotriva lui 
Dumitraşcu, ne-a urgisi de tot, atita din nou Lupu. 

— Aşa e, interveni Costin. Am auzit că vrea să schimbe şi 
pravila strămoşească, să-i dezlege pe moldoveni de şerbie. 
Îi vine lesne să slobozească robii, că nu-s moşiile lui 
tatine-su! Ehei, dacă ar avea moşii, nu i-ar da mina să 
vorbească de slobozenie. 

— Obiceiul tot de la ei vine, vorbi iar Lupu, punind paie 
peste foc. Auzit-aţi ce a făcut ţarul cu boierii? Le-a tăiat la 
toţi bărbile, iar pe femei le-a silit sa-nvete a dantui, a ciripi 
pe frantozeste, a se sulemeni, că aşa a văzut el pe unde a 
umblat. Ce mai încolo, ce mai încoace? Trebuie să ne unim 
şi să-i stricam socotelile, altfel e vai de noi! 

Lupu se opri o clipă, îi privi pe toţi la rînd, apoi întrebă 
apăsat: 

— Ce ne facem dacă s-a da pe faţă că Dumitraşcu se 
închină Moscului? 

— Eu, unul, ridic glasul şi mă împotrivesc, se făli Russet. 

— |mpotrivirea pe faţă nu-i bună. Ne poate pierde, îl 
potoli Costin. 

— Logofătul Costin are dreptate, zise Lupu. Socot ca 
deocamdată nu trebuie să cricnim. E mai bine să-i mai 
trimitem o carte vizirului, despre tot ce se întîmplă. Veniti 
aci, mai aproape de faclă, s-o întocmim împreună. 


Şi în timp ce toţi se apropiau, ceilalţi doi dintre ei, acei 
tnchinati Moscului, îşi şoptiră unul celuilalt: 

— Avut-am noi grijă să-i stricăm socotelile şi cu Moscul, 
nu vă temeti... 

— O fi primit oare ţarul cărţile noastre? se întreba, 
îngrijorat, Jora. 

— De primit le-a primit, dar... nu ne-a dat nici un 
răspuns, gîndi „cu glas tare” Ghedeon. 

— De ne-a da, de nu ne-a da răspuns, e tot una, 
răspunse Jora, aratindu-se nepăsător. Vorba e: a aflat ca 
Dumitraşcu e omul turcilor. Şi asta cred ca nu i-a ierta-o... 

În timp ce şopteau astfel, ceilalţi întocmeau răvaşul către 
vizir, care trecu din mînă în mînă, pentru a fi iscălit. 

Deodată, din încăperea alăturată, se auzi un zgomot. Toţi 
tresăriră speriaţi. Teama că li s-ar putea descoperi urzeala 
făcu să le îngheţe sîngele în vine. li adunase aci si îi unise 
pentru un ceas, dincolo de interesele lor potrivnice, lăcomia 
care îi făcea să se asemene, dorinţa de a-şi apăra averile, 
privilegiile şi puterea de a jefui pe cei sărmani, toate 
primejduite de înnoirile pe care le presimteau din faptele 
domnului. Dar îndată ce simţiseră apropierea unei 
primejdii, nu-i mai stăpînea decît spaima, începură cu toţii 
a tremura din toate mădularele. 

Ghedeon şi Jora se apropiară şi ei speriaţi de grupul 
celorlalţi. Ghedeon făcea cruci mari şi murmura: 

— Doamne apără! 

— Asta ce-o mai fi fost? întrebă inspaimintat Jora. 

— Parcă s-a trintit o uşă, spuse Russet, căruia i se făcu 
inima cit un purice de frică. 

— O fi rămas vreo fereastră deschisă, îi potoli Costin. 

— Vi s-o fi năzărit! N-a fost nimic, îi linişti Lupu. Şi 
orice-ar fi fost, noi nu dăm îndărăt, fraţilor! Trebuie să-l 
scoatem pe Dumitraşcu din scaunul domniei! Să ne lege 
mitropolitul Ghedeon cu juramint, pentru a ne tine cuvîntul, 
hotărî el. 

Dar chiar în clipa aceea facla se stinse, ca suflată de vînt, 
şi boierii fugiră, ingroziti, care încotro... 


În încăperea în care nu se afla decit el şi Casandra, 
Dimitrie se plimba cu paşi mari, îngrijorat. 

— Gonesc ceasurile care mă apropie de hotărîrea cea 
mare, glasui el, către Casandra, care căuta să-l liniştească. 
De-ar veni odată Pricopie să-mi aducă ştirile de care atirna 
întreaga soartă a Moldovei. Pind acum n-a sosit decit 
Saraciul, cu veştile de la Poartă. Trebuie să mi se infatiseze 
de îndată. Hotarirea e pe drum. Doamne, de-ar veni mai 
curînd! rosti el ca pentru sine. 

De afară se auzeau glasuri şi vorbe învălmăşite. Cineva 
încerca să intre fără a mai aştepta incuviintare. Casandra 
tresări puţin speriată. Cantemir o linişti, apoi se apropie de 
uşa care se deschise şi se lovi piept în piept cu Gheorghiţă. 
Năvăli ca o furtună şi, abia tragindu-si sufletul, vorbi 
repede, tnfierbintat: 

— lertaciune, maria ta! N-am mai putut rabda şi am venit 
într-un suflet să-ţi spun: măria ta! Dumitraşcule! Se 
pregăteşte o mare mirsavie impotriva-ti. Boierii urzesc în 
umbră pierzania ta! 

Fără a-şi pierde cumpătul, Dimitrie îl întrebă cine sînt 
aceşti boieri şi dacă îi cunoaşte. Gheorghiţă înşiră pe 
nerăsuflate numele lui Russet, Lupu, Constantin, 
mitropolitul Ghedeon, Costin şi Antioh Jora. 

— Parcă pina acum se duşmăneau între ei? spuse mirat 
Cantemir. Ştiam că Ghedeon şi Jora erau de partea ţarului, 
iar ceilalţi, slugi plecate Porții. Dar pesemne că la miselii se 
înfrăţesc lupii cu oile... Haide, paharnice, vino-ti în fire si 
povesteşte. Ce ai aflat? 

Lui Gheorghiţă îi mai veni putin inima la loc, vazindu-l pe 
domn atit de liniştit. 

— laca, mă înturnam ostenit spre casă din drumurile 
mele pe la oamenii de omenie, pe care îi cercetez să aflu 
cum li-s gîndurile, povesti el, cînd zăresc o flăcăruie 
patrunzind prin crăpătura uşii unei cămări de oaspeţi, din 
spatele casei doamnei. Ştiind că oaspeţi la curte nu-s şi 
n-are cine umbla prin părţile acelea, alerg degrabă să văd 
cine e, dar cînd ajung aproape, aud glasuri infierbintate. 
Gindii mai întîi să izbesc în lături uşa şi să-i prind pe tilhari 


la faptă. Ziceam că poate o fi venit careva să prade palatul 
domnesc, dar care nu-mi fu mirarea cînd mi se păru că 
desluşesc nişte glasuri cunoscute. 

— Auzitu-le-ai şi vorbele? îl intrerupse, din ce în ce mai 
tulburat, Dimitrie. 

— Auzit, măria ta! Au trimis cărţi vizirului că eşti vîndut 
Moscului, dar vizirul aşteaptă dovezi. Lupu şi Russet s-au 
lăudat că le plasmuiesc ei! 

— Dar Ghedeon şi Antioh ce spuneau? Au scris şi ei 
vizirului? întrebă Dimitrie batjocoritor. Că pînă acum ştiu că 
ţineau cu ţarul. 

— Da! au scris şi ei. l-am auzit soptind în taină, sa nu 
audă ceilalţi, că au trimis carte ţarului să vie mai curînd să-i 
bată pe turci şi să-l scoată din domnie pe Dimitrie voievod, 
care e omul turcilor. Şi mai spuneau că le dă hatmanul 
10 000 de oaste şi zaherea numai să vie degrabă să 
lovească podul de pe Dunăre şi să-l dea jos pe domn. 

— Ajunge, Gheorghiţă, îl opri Dimitrie şi, acoperindu-şi 
fata cu mîinile, rosti cu glasul scăzut: Îi ştiam vicleni, 
hrapareti, în stare de intrigi mărunte, dar nu-i credeam atit 
de ticăloşi! Mi-e silă şi ruşine! 

Casandra căuta să-l liniştească, cu glasul ei blind si 
vorba-i inteleapta, dar de astă dată Cantemir nu o mai 
ascultă. Bătu furios din palme şi un copil de casă intră. 

— Să vină aici, numaidecit, hatmanul Jora şi spătarul 
Neculce, porunci el. 

Casandra îl privi îngrijorată, apoi se ridică să plece. Nu se 
cuvenea să ia parte la trebile domniei. O soţie cuminte îl 
ajută pe domn din umbră şi nu se cade a se înfăţişa decit 
atunci cînd este poftită să se aşeze pe scaunul domnesc, 
alăturea de domnul ţării. 

Cantemir o însoţi pînă la uşă, sarutind-o pe frunte. Cînd 
se întoarse, în faţa lui se aflau hatmanul Jora şi spătarul 
Neculce. 

— Cu plecăciune, măria ta! zise hatmanul, înclinîndu-se 
pînă în pămînt, în timp ce Neculce se plecă si el, putin 
nedumerit. 


— Vă multamesc, boieri dumneavoastră, că ati venit, zise 
Dimitrie, abia stăpînindu-şi minia. V-am poftit aci în grabă, 
pentru sfat... Mi-au sosit veşti de la Dunăre. Vizirul se 
apropie şi, după cum ştiţi, ne cere ajutor şi hrană. Dar în 
ast timp pogoară şi oastea moschicească. Dacă ajung la 
hotarele noastre, ne vor cere si ei ajutor. In cumpăna 
aceasta, domnul vă întreabă pe cine se cade a ajuta? 
Cantemir se opri şi-l privi drept în ochi pe Jora, apoi urmă: 
Ca unul ce ai mina asupra ostirii, ce mă sfătuieşti, 
hatmane? 

— De... Ştiu şi eu... măria ta... Nu ne putem întoarce faţa 
de la lumina sultanului. Se cade dar să ascultăm de 
porunca vizirului? Şi apoi... cu ce puteri să ajutăm pe ţarul 
Moscului şi ce am avea de cîştigat de la el? 

În faţa acestei neruşinate prefăcătorii, Dimitrie nu-şi mai 
putu ţine firea şi izbucni: 

— Cu ce puteri? Să-ţi spun eu, hatmane? Cu cei 10 000 
oaste şi cu zahereaua ce ai scris ţarului că le ai gata. Şi mai 
întrebi la ce ne-ar putea ajuta? Să trimită cît mai degrabă 
să lovească podul de pe Dunăre, şi să-l schimbe pe domnul 
Moldovei, aşa cum i-ai scris lui Petre Alexeevici. Ce ai 
cîştiga? Aş vrea să ştiu şi eu ce ai voit să cîştigi domnia ta? 
Că de vroiai binele ţării, ne-o spuneai pe faţă, la sfat, în 
Divan. Şi apoi, de vreme ce crezi în puterea Moscului, de ce 
mă îndemnai, adineauri, să dau ascultare turcului? 

— Mai greşeşte omul, fără de voie. lertăciune, măria ta, 
bolborosi Antioh pierdut. 

— Asta ţi-a fost credinţa ce mi-ai jurat, hatmane? mai 
strigă, dindu-si drumul miniei, Dimitrie. 

Mic, neajutorat, fără pic de mindrie, hatmanul sta în fata 
lui, încovoindu-se şi tremurind. fi aminti de mila ce i-o 
arătase lui Russet şi îl rugă să se îndure şi de batrinetele 
lui. 

— Nu te încovoia aşa, hatmane! Eu nu tai capetele 
boierilor  potrivnici, îi răspunse  dispreţuitor, dar 
neînduplecat, Cantemir. Pe mitropolit nu-l pot lovi aşa cum 
s-ar cuveni, că e faţă bisericească. Dar n-am nevoie de 
hatman fără credinţă peste oastea mea! Semnele 


dregătoriei le vei da spătarului Neculce, care va fi de azi 
înainte hatman peste oaste. lar domnia ta... te vei duce la 
minastirea Bistriţei, să te rogi pentru iertarea păcatelor! Si 
fără să-l mai privească se întoarse către Neculce: Da-i 
strajă să-l însoţească, spătare! porunci el, căutînd pe cit 
putea să pară liniştit. 

Dar după ieşirea lui Antioh, Cantemir se lăsă istovit în 
jiltul său. 

— Nu-ţi pară rau, Dumitrascule, de ce ai făcut. S-a mai 
curatit pădurea de o uscăciune! 

Cu aceste cuvinte care-i aduseră „domnului” din nou 
zimbetul pe buze, prietenul său din copilărie, Gheorghiţă, 
se înclină şi ieşi. 

Un copil de casă il instiinta pe Cantemir că afară se afla 
Saraciul, care venea cu ştiri de seamă de la Țarigrad. 

Îl aşteptase cu mare nerăbdare, dar cînd acesta îi spuse 
că veştile pe care i le aducea erau şi bune, şi rele, se 
întunecă iar. Vru să le cunoască şi pe unele, şi pe altele. 

Cele bune erau în legătură cu Tolstoi, la care lani 
patrunsese din nou, cumpărîndu-l pe paznic. Dar cînd veni 
vorba de cele rele, Saraciul se codi un timp, apoi încercă să 
vorbească, dar nu izbuti, îşi ascunse faţa în miini şi izbucni 
în plins. 

— Ce ai, Saraciule? Ce s-a întîmplat? întrebă, speriat, 
Dimitrie. Spune! Nu cumva Antioh?... 

Saraciul îşi stapini cu greu plinsul: 

— Vizirul a făcut juramint să te piardă, maria ta! zise 
într-un tîrziu. Ţi-a dat învoirea să faci prietesug cu Moscul, 
aşa cum ai cerut, dar a făcut-o numai pentru a putea aduna 
dovezi împotriva măriei tale, să-i arate sultanului că te-ai 
unit cu ţarul şi că unelteşti împotriva lui. 

Dimitrie se tulbură. 

— Şi ce-a spus? Ce-a făcut sultanul? 

La întrebarea aceasta, drept orice răspuns, Saraciul lăsă 
capul în piept şi tăcu. 

— A poruncit să-mi taie capul! Nu e aşa? Vorbeşte, 
Saraciule! Eşti doar omul meu de credinţă! Haide, rogu-te, 
vreau să ştiu totul, nu-mi ascunde nimic! 


Saraciul mărturisi, într-un hohot de plins: 

— Sultanul a dat poruncă de mazilire, maria ta! 

Şi zicînd acestea, se aruncă la picioarele lui Cantemir, 
care nu se clintise din încremenirea în care îl aruncase 
vestea cea neaşteptată. 

— Aşadar, planul boierilor răzvrătiți a izbutit. M-au pirit 
vizirului? Acuma, deasupra capului meu atirna sabia gidelui 
turcesc, murmură el. lar dacă ţarul va da şi el ascultare 
ticăloşilor care au uneltit împotriva mea, nu-mi voi putea 
aduce la îndeplinire planul de dezrobire al scumpei mele 
tari... Sărmane Toader! Miluţă, Moş Gavrilă şi voi toţi cei 
mulţi care aşteptaţi de la mine izbăvirea, n-o veţi avea. 
Boierii au fost mai tari! Vă cer iertare! 


Trecuse de miezul nopţii. Casandra se plimba de la un 
capăt la celălalt al încăperii, fringindu-si mîinile. Din cînd în 
cînd dădea puţin în lături o perdea şi privea dincolo de ea. 
Apoi se îndrepta spre un sfeşnic cu mai multe braţe şi 
stinse din luminari. Nu rămase aprinsă decit una singură. O 
slujitoare veni să aducă un ulcior cu apă, pentru la noapte. 
Îi spuse în şoaptă: 

— Umblă binisor, Ileana! Măria sa se hodineste. Să nu-l 
trezim. De trei nopţi n-a mai închis ochii... 

Slujitoarea dădu din cap în semn că a înţeles, puse 
ulciorul pe masă şi ieşi în vîrful picioarelor. Dar perdeaua se 
dădu încet în lături. Dimitrie intră, calcind în vîrful 
picioarelor, să nu-i deştepte pe cei din casă, pe care îi 
credea adormiti, o zări pe Casandra, şi o privi înduioşat. 

— Te credeam adormit, Dimitrie. 

— Cine poate dormi, cînd a zvirlit în primejdie atitia 
oameni nevinovaţi, buna mea Casandra? Gindeste-te! 
Pentru a se răzbuna pe mine turcii ar putea să-l ucidă pe 
Antioh, apoi pe Saraciul, pe lani. Pricopie şi Luca ar putea 
plăti şi ei cu viaţa, dacă ţarul ar pleca urechea la cuvintele 
înveninate ale vrăjmaşilor mei şi ai poporului! Ştii tu ce 
înseamnă să ai cugetul împovărat că ai azvirlit în primejdie 
atitia oameni, prieteni, fraţi şi tara pe care ai vrut s-o scapi? 


Dimitrie îşi trecu mîna peste frunte şi începu a călca rar, 
în lungul şi latul încăperii, aşa cum făcea întotdeauna cînd 
era framintat de gînduri. Aşadar, omul de ştiinţă, cu vederi 
limpezi, s-a înşelat cînd a crezut că va avea alături de el pe 
sfetnicii, pe slujitorii bisericii, pe aceia pe care îi scăpase 
din temniţă... Îi ştia pe boieri lacomi, trufaşi, dar nu credea 
că, pentru a-l pierde pe el, ar fi în stare să-şi jertfească 
tara. Uitase ca pentru ei, ,tara” era o moşie pe care o 
foloseau pentru chiverniselile lor. Nu va putea deci sa se 
bizuie decit pe citiva prieteni si pe norodul care isi dorea 
izbăvirea. Îşi aminti de făgăduiala ce i-o făcuse lui Toader şi 
îi vorbi în gînd: „Nu, Toadere, nu te-am minţit. N-am minţit 
pe nici unul din acei ce au crezut în mine. lar de ar fi să nu 
îmi pot tine făgăduiala, să nu mă blestemati! Gindul mi-a 
fost bun, dar viclenia oamenilor din preajma mea a zguduit 
temeliile pe care vroiam să cladesc neatirnarea noastră!” 

Glasul Casandrei îl smulse din gînduri: 

— Nu te nelinişti, Dimitrie, vorbi ea. Ştiu că fără ajutorul 
ţarului nu ţi-ai putea aduce la îndeplinire planurile, dar ţarul 
e un om mare, el nu va da ascultare vorbelor unor ticăloşi 
fără credinţă. Vei vedea că Pricopie şi Luca se vor întoarce 
nevatamati. Atit cit poate judeca mintea mea de femeie, 
socot că numai un om mărunt ca vizirul poate pleca 
urechea la uneltiri viclene. 

Deodată, Casandra tăcu. De afară se auzeau tropote de 
cai. Dimitrie le ascultă şi el mai înviorat. Tropotele se 
apropiau, şi amindoi alergară, plini de bucurie, la fereastră. 

— Trebuie să fie ai noştri! rostiră într-un glas. 

Faţa lui Dimitrie se însenină. Cine alt ar putea alerga aşa, 
în noapte? 

— lată, se luminează de ziuă, zise, mai înveselită, 
Casandra. 

— Dee domnul să se lumineze şi viaţa noastră! răspunse 
Dimitrie. 

Dar tropotele se îndepărtară. Li se păru că n-a fost decit 
o nălucire. Dimitrie se tulbură. 

— Nu, n-a fost o nălucire, spuse el, şi dacă nu sînt solii 
care se înapoiază de la ţar, atunci trebuie să fie altcineva... 


Da, ei sînt, ienicerii vizirului care vin să-l ducă la Poartă! 
Se apropie de Casandra şi îi vorbi: 

— Casandra mea, tu nu eşti o femeie sperioasă. Ai un 
suflet de ostean. Ai dovedit-o în atitea rînduri, tinind piept 
primejdiilor prin care ai trecut alături de mine. Dacă vor 
veni să mă ia să mă ducă la picioarele sultanului, nu te 
inspaiminta! Şi adăugă cu un zîmbet duios: Vorba dădăcii: 
„larba rea nu piere”. Avem copii şi ceea ce n-am izbutit eu, 
va duce poate la capăt băiatul nostru cel mic, Antioh, care 
îmi seamănă în totul. 

În timp ce vorbea, tropotele, care încetaseră o clipă, se 
auziră din nou. Dimitrie făcu un pas să se îndrepte spre 
uşă, totuşi... rămase neclintit si dirz în locul unde se afla, 
asteptind bărbăteşte osînda... Dar Casandra nu mai putu 
răbda şi, plină de curaj, ieşi să înfrunte ea cea dintii 
primejdia... Trecuseră numai cîteva clipe, dar lui Dimitrie i 
se păru o veşnicie. Deodată o văzu pe Casandra intrind ca 
o furtună şi strigînd voioasă: 

— Sînt ai noştri, Dimitrie! În sfîrşit! lată, s-au întors şi vin! 
.. Vin! 

Dimitrie se însenină la fata şi se grăbi să le iasă întru 
întîmpinare. Întinse braţele să-i cuprindă pe amindoi, pe 
Luca şi Pricopie, care veneau în grabă mare însoţiţi de 
credincioşii lui prieteni, Gheorghiţă şi Neculce. 

— Ce-ati făcut? Haide, spuneti-mi mai curînd, vorbiti! Aţi 
primit de la ţar întărirea? întrebă, plin de nerăbdare, 
Cantemir. 

— Primit. În ziua de 13 aprilie, la Lutc, maria ta, răspunse 
Luca şi-i arătă învoiala ce s-a aşezat între el şi ţar, după 
cum fusese hotărit. 

— E iscălită de mina înălţimii Sale şi întărită cu pecetea 
lui, mai adăugă. 

Dimitrie şi Casandra se priviră cu ochii în lacrimi. Luca 
scoase din sacul de călătorie o cutie frumos încrustată şi i-o 
întinse lui Dimitrie. 

— Acesta este darul înălţimii Sale. lată şi mantia de 
samur pe care o trimite doamnei, mai zise el. 

Dimitrie deschise tulburat cutia cu incrustatii fine: 


— E pecetea şi chipul ţarului, înconjurat cu diamante, pe 
care vi-l trimite ca semn al prieteniei sale, spuse, cu 
mindrie, Luca. 

Dimitrie îl sărută pe frunte, apoi, catind să-şi infringa 
înduioşarea ce-l cuprinsese, întrebă: 

— Ai dat ochii cu generalul Şeremetiev? 

— Dat, măria ta! M-am abătut în drum pe la tabăra din 
Soroca şi i-am arătat porunca ţarului. Generalul a pornit de 
îndată 4 000 de oaste către laşi, să-l ocrotească pe domnul 
Moldovei. Miine în zori vor fi aici! răspunse prompt Luca. 

— Atunci sa nu mai zăbovim o clipă, spuse Dimitrie, cu 
faţa luminată de fericire. A sosit ceasul să rostim în faţa 
întregii ţări voinţa noastră. Şi întorcîndu-se către Pricopie 
hotărî: Căpitane, dă poruncă să fie trase toate clopotele în 
cetate! Să vestească norodului că se petrece o faptă mare! 
lar lui Neculce îi porunci: Hatmane, cheamă-i pe boieri în 
Divan! E sfatul lor cel din urmă! 


„N-AM HOTĂRÎT SINGUR!” 


Dangătul clopotelor răscolise întreg tirgul. Mulțimea 
ieşise grăbită, umplind ulițele, neştiind ce năpastă s-o mai 
fi năpustit asupra ei. 

Acum se îndrepta către Palatul domnesc, tălăzuindu-se 
pînă pe sub ferestrele lui, înghesuindu-se curioasă să vadă 
ce se intimplase. Erau tot soiul de oameni de prin oraşe si 
sate, care se strigau pe nume şi dădeau din coate să se 
poată apropia unii de alţii. 

— Ce-o mai fi, doamne?! Ce ne mai paşte oare? Aţi aflat 
cumva ceva? 

Nu, nimeni nu aflase. Nimeni nu ştia nimic. 

— Bag sama trebuie să fie lucru însămnat, de sună toate 
clopotele leşilor, spuneau unii dintre ei. 

— Chiar aşa! răspundeau alţii. Hai degrabă şi om afla! 

Şi oamenii porneau înainte făcîndu-şi loc prin gloata tot 
mai deasă. 

În pragul unei case, o bătrînă opri din drum un trecător 
voinic şi tînăr, îmbrăcat ca pe la ţară, şi-l întrebă speriată. 

— Ce s-o întimplat, flăcăul mamii? Nu cumva or intrat 
tătarii? 

— N-or intrat, mamuca! Da’ ce, altă treabă n-au? glumi 
flăcăul. Apoi, incruntindu-se oleacă, grăi: D-apoi eu, drept 
să spun, încă nu ştiu ce-i că nu-s de pe aici... Abia sosii în 
oraş. Sint venit cu tatine-miu după nişte amărite de nevoi! 
Dar m-oi duce să văd ce-i. O veni oastea Moscului, 
batrinico! La ei ne e nădejdea şi scăparea! 

Bătrînica duse mina la gură şi oftă: 

— Să te audă Dumnezeu, ficiorule! 


Dar flăcăul n-o mai auzi, o zbughise şi se pierduse prin 
mulţime. În urma lui, un moşneag, care le ascultase vorba, 
o întrebă zimbind pe sub mustata căruntă şi groasă: 

— Si zi, vrei să vină oastea ţarului, mămucă, să te scape? 
mormăi el. 

Femeia îl privi cercetător, nedumerită. Cu ce gind o 
întreba oare? Să fi fost vreo iscoadă de-a turcilor? Parcă 
n-ar fi crezut. Prea îi era portul cinstit şi chipul prietenos. 
Femeia îşi scutură teama de o clipă şi răspunse: 

— Ei, da, vezi bine că vreau! Şi ce-i? Au dumitale ţi-a fi 
atit de bine cu turcii că n-ai vrea? 

De astă dată moşneagul rise cu toată gura. 

— Apoi nu mai pot de atita bine. Că de aceea umblu 
după judecăţi pe ulițele Iaşilor... 

Femeia se mai lumină la faţă. 

— Da’ de pe unde eşti, moşule? întrebă ea, îmbunată. 

— la, de prin părţile Fălciului. Gavrilă-mi zice, iar flăcăul 
cu care ai stat de vorbă mi-i fecior, îl cheamă Miluta! îşi 
umflă moşul pieptul, mîndru nevoie mare. 

— Apăi să-ţi trăiască, bade, că-i tare „corajos”! răspunse 
femeia. 

Dar moş Gavrilă nu mai avu timpul să-i mulţumească, 
aşa cum s-ar fi cuvenit, căci norodul venea buluc şi îl 
împingea mai departe. Şi apoi se grăbea să-l ajungă din 
urmă pe Miluţă, care se îndepărtase binişor. 

Cînd ajunseră amindoi sub zidurile palatului, clopotele 
încetaseră. Nu mai stăruia decît murmurul mulţimii 
încordate, cu privirile atintite spre ferestrele închise ale 
palatului. 

Ce s-o fi petrecînd acolo înăuntru? se întrebau oamenii. 

Se întreba şi moş Gavrilă, şi Miluţă. Aceeaşi întrebare se 
citea şi pe chipul ars de soare al unui om care se afla lîngă 
ei şi spre care cata Miluta cu coada ochiului, că era tare 
chipeş şi vînjos. 

Dacă dangătul clopotelor răscolise în chipul acesta 
sufletele oamenilor de afară, în alt chip îi stirnise pe boierii 
ce se aflau înăuntru. Adunați în marea sala a Divanului, se 


întrebau unii pe alţii ce lucru de seamă se petrecuse fără a 
li se da şi lor de ştire. 

Şi, cînd îl mai văzură între cei de faţă pe vistiernicul 
Luca, intrară la şi mai mare bănuială. Vornicul Lupu 
Costache se apropie de el, şi neputind să-şi ascundă un 
zimbet strimb, îi vorbi: 

— Ei, da' ce-mi văd ochii? Lume nouă! Lume nouă!... Sînt 
aproape două luni de cînd nu te-ai prea arătat printre noi, 
vistiernice! Ce ai făcut prin Lehia, de ai zăbovit atita? 

— la, am jucat şi eu la nuntă! rise Luca. 

— Şi ai jucat bine? 

— Bine, vornice, că doar îs tînăr şi îmi place să joc! 
Domniei tale nu? întrebă el zimbind cu înţelesuri. 

— Cum de nu? Cum de nu? Şi mie îmi place să joc! 
scrişni Lupu. 

Apoi se depărtă spre un colţ al sălii, unde îi făcu semn 
fratelui său Constantin să se apropie, împreună cu alţi 
cîţiva din boierii uniţi în aceleaşi gînduri. Cînd fură toţi lîngă 
el le spuse pe soptite: 

— Ascultati ce va spun eu! La curte bate vint de hainie! 
Nu-mi place obrazul lui Luca. Ce-a cautat la lehi? Ascultati, 
dacă iese la iveală că Dumitraşcu se închină la ţarul 
Moscului să nu cricniti! Vă trageţi de îndată la minastire la 
Bursuci, faceţi tabără si vă inchideti acolo cu ceva oameni. 
Vă dau eu de ştire, la vreme, ceea ce aveţi a face mai 
departe. 

Dar... şoaptele încetară deodată. În sala Divanului se 
lăsase o tăcere apăsătoare. 

Dimitrie Cantemir intră călcînd mai apăsat ca de obicei. 
Se aşeză în scaun încet şi solemn, îi măsură cu privirea pe 
toţi cei de faţă, apoi grăi rar şi răspicat: 

— V-am chemat în grabă, boieri dumneavoastră, fiindcă 
s-a petrecut o faptă deosebită şi de mare însemnătate, pe 
care se cade să o aflaţi şi domniile voastre! lată dar cele ce 
am hotărît... 

Crezind că e bine să-i amintească domnului şi de voinţa 
boierilor, batrinul Russet îl intrerupse: 


— Cum? Luatu-s-a vreo hotarire în Divan, fără a ni se da 
şi nouă de ştire, măria ta? 

— Da, vel-vornice! Hotarirea a luat-o domnul ţării, îi tăie 
vorba Dimitrie. După... cinstitele sfaturi ce cu multă 
buna-voie şi înţelepciune mi le-aţi dat... 

Făcu o scurtă pauză, în care timp urmări uimirea de pe 
chipurile lor, apoi rosti cu glas puternic şi hotărît: 

— Văzind starea în care ne aflăm şi cererile grele cu care 
ne împovărează vizirul şi la care ţara nu poate răspunde, şi 
toate greutăţile ce au adus turcii ani de-a rîndul peste capul 
nostru, văzînd că ţarul Petru a ridicat sabia pentru a slobozi 
popoarele de sub robia turcească, am făcut legătură cu 
înălţimea sa împăratul... 

Un freamăt trecu prin toată adunarea. Lupu şi Russet 
păliră, în timp ce printre boierii întorşi din surghiun se 
auziră murmure de mulţumire. Dar freamătul se potoli de 
îndată, căci vodă urmă: 

— Vorbirile ce s-au dus între noi în ăst timp s-au purtat 
din voia noastră deplină, fără silire sau apăsare de nici un 
fel, într-o înţelegere desavirsita, ca de la prieten la prieten. 
La capătul acestor vorbiri, am căzut la învoială cu ţarul să 
ducem împreună lupta împotriva sultanului Vistiernicul 
Luca va să dee citire învoielei ce s-a aşezat între noi, spre 
ştiinţa domniilor voastre. 

De asta dată, freamatul care străbătuse mulţimea 
boierilor nu conteni decit în clipa cînd Luca se apropie de 
scaunul domnesc, cu pergamentul în mînă. 

În colţul lui, galben la faţă şi tremurind, Lupu strînse 
braţul fratelui său, şoptindu-i: 

— Văzut-ai? Ce v-am spus? Acum ştiţi ce-aveti a face! 
Duceti-va în grabă la Bursuci! Adunați oamenii şi ne-om sili 
cît om putea să nu-i iasă lui Dumitraşcu pe voie! 

Fără a mai zăbovi o clipă, Constantin Costache şi alţi 
cîţiva boieri potrivnici domnului se strecurară afară din 
sală. În timpul acesta, Luca despături pergamentul 
pecetluit cu peceti grele şi începu a da citire celor hotărite: 


„Bir să nu dea tara nici un ban. 

Pre domn să nu-l schimbe nimeni pina la moarte si 
să-i urmeze fiul lui, pre care şi l-o alege tara, astfel ca 
neamul lui să nu lipsească din domnie. 

Pre boieri să nu-i mazilească domnul din boierie 
pina la moarte, decit pentru mare vină! Si orice 
greseala ar face, sa nu-i pedepseasca fara judecata 
sfatului şi iscălitura mitropolitului. 

Venitul domnului să fie doar vama ocnei şi a altor 
tirguri, iar altă dare să nu pună. 

Mazilii şi minăstirile să-şi stăpinească ocinile şi 
moşiile şi să iee de pe ele şi desetina de stupi şi de 
mascuri şi goştine de oi, fără a da nimic din ele. 

Zece mii de oameni de oaste să se pregătească de 
luptă în tara. Împărăţia să le dea leafa din vistieria 
împărătească. 

lar pace cu turcul nicidecum să nu facă”. 


Sfirşind citirea, Luca înfăşură pergamentul şi-l dădu 
domnului, adaugind: 

— Pre aceste ponturi au jurat tare împăratul Moscului şi 
au iscalit. lara eu am iscalit pentru domnul Ţării Moldovei, 
singur stapinitor! 

După citirea acestei învoieli, în Divan se făcu o tăcere 
adinca. 

Toti cei de fata simteau cit de insemnate erau toate cite 
le auziseră. Îşi dădeau seama că, într-adevăr, asa cum le 
spusese, Dimitrie căzuse la învoială cu ţarul ca de la frate 
la frate. Nu era în învoială nici urmă de închinare. 
Dimpotrivă, se întăreau hotarele ţării, care era slobozită de 
orice biruri. 

Boierii razesi intelesera cu bucurie că domnul întocmind 
învoiala se gindise şi la nevoile celor sărmani, căci hotarise 
să micşoreze mulţimea birurilor care-i apăsau. lar el însuşi 
dăduse pildă, nepastrind pentru domn decit venitul din 
vama ocnei. 

Şi tocmai aceasta nu era pe placul boierilor mari, care se 
simțeau loviți de-a dreptul în averile lor. Apoi nu le venea 


de fel la indemina ca domnia să se mosteneasca din tată în 
fiu. Nici nu voiau să audă de asemenea orinduire. Se 
invatasera a-i schimba pe domni după voie şi a cumpăra pe 
rind, la Poartă, scaunul ţării. Altfel însemna ca domnul să 
stea mai presus de puterea lor, stapinindu-i şi taindu-le 
orice putinţă de a jăfui!... 

lată gîndurile care îi framintau pe toţi acei de fata şi nu le 
dădeau răgazul a mai simţi nimic altceva. 

Dimitrie înţelese ce se petrece în sufletele lor, şi grăi, 
pentru a-i dezlega de încătuşarea nehotaririi: 

— lată, boieri dumneavoastră! Aceasta a fost hotărîrea 
mea, pe care nu cu uşurinţă am luat-o. Şi acum voiesc a şti 
care sînt gîndurile domniilor voastre? 

Lupu vorbi cel dintii şi, pentru a-şi ascunde gîndurile, 
răspunse mieros: 

— Cu multă cumintenie ai hotărit, măria-ta! Eu, unul, 
socot că e bine ce s-a făcut. E tare bine!... 

Dar Russet, care nu-şi putea stapini ciuda, îi luă vorba 
din gură. 

— Or fi bune toate, dar mie un lucru nu mi se pare drept 
şi nu l-am priceput. De ce să fie domnul tot de un neam şi 
să nu se mai aleagă şi dintre boieri? 

— Fiindcă s-a adeverit că această alegere nu-i decit un 
prilej de zavistie şi de cheltuială. Nu este alegere, vornice! 
E tîrg şi cumpărare! lar preţul îl plăteşte ţara! Cînd nu se va 
mai cumpăra domnia, nu va mai fi nevoie s-o plătească 
norodul, din sudoarea lui! Acum ai priceput? răspunse dirz 
Dimitrie. 

Căldura vorbelor lui începu să slobozească limbile celor 
care gindeau la fel ca el. Neculce vorbi: 

— Bine-ai grăit! Aşa e, măria-ta! 

Dar vornicul Russet nu înţelegea să se dea încă bătut: 

— Mda! făcu el. Eu, unul, însă, ca mai batrin, cred ca 
te-ai cam pripit, măria ta, cu prieteşugul Moscului. Era mai 
bine să fi adăstat pînă s-a bate turcii cu ei şi, care parte a 
birui, cu aceea să ţinem... 

— Bună socoteală! Să adast! Dar ei mă adastă pe mine? 
întrebă minios Dimitrie. Nu, vel-vornice, nu mai era vreme 


a mă chivernisi, că mă apucau turcii. lar dacă am văzut că 
boierii de sfat nu sînt toţi într-un cuvint şi o credinţă cu 
mine, am pornit la faptă şi am hotărit să iau asupra mea 
legătura pe care o cerea ceasul. Că eu, s-o ştie toţi, apăsă 
vodă pe cuvinte, n-am mers după mintea mea, ci am făcut 
ce m-a învăţat tocmeala vremii! Şi, privind spre mitropolit, 
Dimitrie adăugă: Ce gîndeşte sfintia sa? E bine ce-am 
hotărît? 

Ghedeon îşi dădu seama că nu mai poate da îndărăt. 
Dacă e să vină țarul, cum ar putea da biserica îndărăt? 

— Bine ai făcut, Măria ta, întări el. Căci împăratul a jurat 
să scape toate neamurile din răsărit de robia turcească. 

Se mai ridicară şi alte glasuri: 

— Bine-ai făcut, măria ta, spuse bătrînul boier Ilie Sturza. 
Noi ne temeam că-i merge cu turcii, şi ne legasem între noi 
să te lăsăm singur şi să trecem la Mosc. 

— Bine-ai facut, maria ta! se auzi şi glasul lui Nicolae 
Costin. 

Gheorghiţă Mitru se repezi şi el, cum îi era firea. 

— Să nu-ţi para rau, maria ta, că de-i slobozi norodul, 
apăi norodul te-a binecuvinta în veci! 

— Va multamesc, boieri dumneavoastră, le răspunse 
tuturora Dimitrie. Şi vreau să vă mai spun că, în aceste zile, 
4 000 de călăreţi ai generalului Şeremetiev vor cobori în 
laşi, spre a face pază, de ar voi turcii să ne lovească! 

La spusele lui Cantemir, Lupu îngălbeni la faţă, îşi muşcă 
buzele şi murmură înciudat. 

— S-a gîndit la toate, napirca! 

Această ultimă veste păru însă a zdruncina chiar şi 
nehotarirea celor care nu vorbisera pina atunci. Şi izbucniră 
cu toţii într-o urare: 

— Să trăieşti, maria ta! 

—lar acum, hatmanul Neculce sa dea citire acestui 
cuvînt al nostru către mulţime! Să-l cunoască toată tara! 

Dimitrie îi întinse pergamentul lui Neculce, care se 
îndreptă spre fereastră şi o deschise. 

Afară se făcu deodată o mare tăcere. Nu mai sufla 
nimeni. Neculce începu a citi cu glas tare: 


„Noi, Dimitrie Cantemir, din mila lui Dumnezeu 
Domnul tării Moldovei, facem cunoscut acestea 
întregului norod. 

Duşmanii noştri de totdeauna, turcii, n-au fost 
următori cinstiți învoielii încheiate de înaintaşii noştri. 
Ei au adus asupra țării Moldovei tot felul de asupriri, 
au dărimat cetăţile, au dat voie tătarilor a le prada, 
au dus în robie pe fii şi fiicele tării, iar tributul l-au 
sporit pe fiece zi într-atita, de au ajuns cu neputinţă 
de rabdat. 

De aceea, ascultind glasul Moldovei care geme 
greu asuprită, noi ne-am unit cu ţarul Moscului, 
milostivul şi dreptcredinciosul Petru Alexeevici, care a 
ridicat arma spre a mintui popoarele din jugul robiei 
mahomedane. 

Și impreună am legat pe vecie soarta ţărilor 
noastre, pornind din toată inima la luptă împotriva 
turcilor!” 


Ca vuietul mărilor porni de sub ferestre strigătul de 
bucurie al mulţimii. Neculce fu nevoit să se oprească din 
citit. Cînd se mai potoli zgomotul, el rosti ultimele cuvinte 
ale chemării la luptă: 


„Moldoveni! Eu, Dimitrie voievod, vă chem pe toți 
să vă ridicați şi să veniţi la oaste! Luaţi armele, spre 
a-i sta Moldovei într-ajutor! Să vă insufleteasca 
faptele străbunilor şi să va bateti vitejeşte, ca pe 
vremurile lui Ştefan vodă, pentru dreptatea si 
slobozenia voastră şi a copiilor voştri!” 


Afară, oamenii se îmbrăţişau fără a se cunoaşte, rideau, 
plingeau, îşi aruncau în văzduh căciulile. lar strigătele lor 
de bucurie se înălţau nestăvilite şi pătrundeau prin 
fereastra deschisă, ca şi cum mulţimea ar fi fost în sala 
Divanului. 

Neculce, Gheorghiţă, Luca şi toţi boierii răzeşi îşi simtira 
ochii umezi. Plingeau şi ei de bucurie, ca şi oamenii de 


afară. Numai pe feţele boierilor mari se întinsese ceva din 
ceata gindurilor ce-i stăpineau. Russet tăcea, dar parcă se 
făcuse mai mic. Ascuns în umbră, Lupu se ferea să nu se 
vadă cum îi tremură bărbia. 

Dar cine se mai uita la ei? incalziti de dogoarea ce venea 
de afară, din sufletele oamenilor, toţi ceilalţi se apropiară 
de scaunul lui vodă, făcînd zid în jurul lui. 

Dimitrie cobori încet treptele tronului şi se îndreptă spre 
fereastră. Cînd se arătă în pervazul ei, bucuria norodului nu 
mai cunoscu margini. De pretutindeni se înălţară strigăte 
de „ura, trăiască Vodă Cantemir!” 

El privi mulţimea în tăcere, făcîndu-i semne prietenoase 
cu mîna. Apoi se întoarse cu faţa spre cei dinăuntru, şi cu 
glasul mişcat, le spuse: 

— Aţi auzit? Acesta a fost cuvintul ţării! Ea m-a îndemnat 
a face ceea ce am făcut. Vreau să se ştie că n-am hotărit 
singuri... 

Privi apoi cu chipul luminat spre cei de afară ce nu mai 
conteneau să-şi arate bucuria... 


Pierdut în mulţimea pe care o întrecea cu un cap, moş 
Gavrilă privi uimit la omul din fereastră, apoi îşi scoase 
căciula şi rosti: 

— Aveai dreptate. Aşa este! Acum te-ai dat pe faţă, 
Dimitrie! Tu nu erai străin! Al nostru erai, aşa precum 
spuseseşi! Să trăieşti, măria ta! 

Zicînd acestea batrinul îşi plecă genunchii cu smerenie. 

Miluţă îşi privi îndelung tatăl. Îl asculta fără a înţelege 
tilcul vorbelor lui, dar înţelese tilcul ingenuncherii şi îi urmă 
pilda. La fel făcură toţi cei din jurul lor. Ca spicele care se 
apleacă sub leganarea vintului, aşa se încovoia mulţimea, 
tălăzuindu-se şi îngenunchind, cît era uliţa de mare, în 
semn de multamita, în fata domnului care-o tntelesese şi 
căta să-i preschimbe gîndurile în faptă. 

Deodată, în tăcerea care se lăsase, se auzi un glas plin 
de voiosie. Era glasul lui moş Gavrilă care, amintindu-si 
parcă de ceva, strigă către fecior-su, împins de lume cam 
departe de el: 


— Văzut-ai, mai Miluta? Aista era domn, măi! Domnul 
ţării! 


TRĂDAREA 


Pilcul de 4 000 de călăreţi ai generalului Seremetiev sosi 
chiar a doua zi la laşi şi slaba împotrivire a ostaşilor turci 
aflaţi în cetatea de scaun se nărui de îndată. Nici o 
primejdie de lovire nu se mai arăta din această parte. 

Lupu Costache înţelese că Dimitrie nu mai poate fi scos 
din scaun decit prin biruinţa oştilor turceşti asupra ţarului, 
şi hotărî să-şi împlinească planurile. Plecă în aceeaşi seară 
spre Galaţi, sub cuvînt că se duce să ia măsuri pentru a 
porni carele cu grine trebuitoare armatelor unite. 

La chemarea lui Cantemir răspunsese cu avint tara 
întreagă. Oamenii veneau de pretutindeni să se înscrie la 
oaste. Mai întîi se înscriseră mazilii, care fugiseră de urgia 
lui vodă Nicolae. Din Vrancea pina în Orhei, pilcuri de ţărani 
se înarmaseră cu ce apucaseră şi se îndreptau spre laşi, iar 
numărul lor se îngroşa pe măsură ce se apropiau de 
cetatea de scaun. 

Pe toate ulițele, pe la toate încrucişările de drumuri, se 
gătiseră locuri anume pentru a-i înscrie pe oameni la 
steaguri. 

Sub toate umbrarele se înjghebaseră în grabă mese 
înfipte în patru pari pentru acei care veneau în pilcuri dese 
şi erau atît de multi că nu se mai ajungeau. Se întorceau 
butoaie mari cu fundul în sus, se uneau scaune şi chiar 
căldări de aramă scoase de prin beciuri, pentru întocmirea 
listelor. Căci veneau meşteşugari şi ţărani, tot soiul de 
negustori hotariti sa lupte, să-l doboare pe duşman. 
Hatmanul oştirii se codise la început să primească printre 
ostaşi oameni care se socotea că îşi au rostul în alte locuri 
şi a căror lipsă de la munca lor putea opri în loc mersul 
vieţii de fiecare zi. Dar oamenii stăruiau, nepăsători la ceea 


ce lăsau în urmă, să fie primiţi la oaste. Se lăudau în gura 
mare ciubotarii şi croitorii, fiecare cu priceperea lui, că fără 
ei soldaţii n-ar face doi bani, că n-ar putea lupta fără cizme 
şi fără straie. 

Un rotar pe cale de a fi respins, fiindcă nu mai era tînăr, 
spunea că nu are atitea degete să numere cite roţi ar fi în 
stare să dreagă într-un singur ceas, pentru căruțele ostirii. 

— Şi tocmai pe mine vreţi să mă lăsaţi... de căruţă? 
adăugă atit de mihnit, încît fu înscris pe data. 

Un fierar spătos se fălea aratindu-si pumnul cit o 
maciuca: 

— Eu n-am nevoie de flintă. Eu mă bat cu asta! Daca îl 
ating numai pe turc, i-am turtit si fesul $i capul! 

Si astfel mergea treaba, cu risete si voie buna. Pina si 
slugile boiereşti îşi lăsaseră stapinii, în nădejdea ca vor 
scăpa de ei pentru totdeauna, dacă Petru şi Dimitrie vor 
birui. 

Gheorghiţă Mitru nu pregetă să-l ajute cu nădejde pe 
Neculce, care nu mai prididea să adune oştirea. Umbla din 
loc în loc, cercetind dacă oamenii-aveau ce le trebuie, le 
aducea cuvintul de îndemn şi multamita al domnului. lar 
cînd îi spunea careva că şi-a uitat slujba de paharnic, 
răspundea rizind: 

— Apăi de aci încolo asta mi-i slujba de paharnic, să ajut 
tării să-şi golească mai degrabă paharul de amar! 

La rîndul său, Dimitrie părea multamit de cum mergeau 
lucrurile. Tinuse de mai multe ori sfat cu generalul 
Şeremetiev, care pogorise în Moldova, la puţine zile după 
avangarda sa şi făcuse tabără în apropiere de laşi. 
Şeremetiev trimisese solie şi domnului Munteniei, în mare 
taină, pentru a-i aminti de făgăduială. Sosise vremea să-şi 
tina legamintul de a le da hrană pentru oaste şi a le trimite 
ajutoare pentru luptă. 

Acum aşteptau răspunsul lui Brincoveanu, pe care 
puneau mare preţ, căci în Moldova se făcuseră în anul 
acela bucate tare puţine. Cîmpiile erau arse de secetă şi 
griul lipsea cu desăvirşire. De pretutindeni, pe unde 
trimisese după hrană pentru oştire, carele se întorceau 


goale. Dimitrie era oarecum îngrijorat, dar se gîndi că 
dăduse bani vornicului Ţării de Jos sa stringa si să pună 
bine griu pentru vreme de nevoie. lată că vremea de 
nevoie sosise şi domnul trimise numaidecit solie lui Lupu 
Costache, poruncindu-i să îndrume degrabă carele cu griu 
către laşi, unde era mare lipsă de piine pentru oaste. 


Acum aştepta, dar în afară de lipsa de piine îl chinuia şi 
lipsa de ştiri care nu mai veneau de la o vreme dinspre 
Țarigrad. Dumitru Saraciul, care ar fi trebuit să se întoarcă 
demult, nu da nici un semn de viata... Intr-o zi, pe cînd se 
afla cu doamna în cămara sa, un copil de casă îl vesti, în 
sfîrşit, că Saraciul a sosit si cere ingaduinta să i se 
infatiseze, fără a se mai duce să se scuture de colbul 
drumului. 

— Să vină! Să vină fără zăbavă! zise Dimitrie, frematind 
de nerăbdare. 

Dumitru Saraciul avea faţa trasă şi era prăfuit ca omul 
care a făcut un drum lung şi greu. Dimitrie îl tntimpina cu 
bucurie: 

— Bine-ai venit, Saraciule! Te aşteptam cu multă 
nerăbdare. 

— Ştiu, maria ta, răspunse inclinindu-se adînc Saraciul. 
De aceea n-am pregetat să ajung mai degrabă, aşa cum 
eram de la drum. Am avut multe, tare multe de înfruntat... 
lată de aceea am intirziat... 

— Primejdii? Drum greu? îl iscodi, nerăbdător, vodă. 

— Greu, măria ta. Oştile vizirului au trecut Dunărea şi vin 
puhoi, tmpinzind toate cărările. Iscoade pretutindeni. A 
trebuit să mă strecor printre ele, să beau laolaltă cu toţi, să 
dorm numai cu un ochi închis şi pe celălalt să-l ţin mereu 
treaz, iar urechea să fie ascuţită pentru a putea să prindă 
toate urzelile. 

Dimitrie îl cuprinse în braţe şi îl sărută pe frunte. 

— Ai fost dintotdeauna un om de mare credinţă, 
Saraciule! Şi acuma spune, rogu-te, ce veşti îmi aduci de la 
Tarigrad? 


— Nu ştiu ce să spun mai întîi, maria ta, răspunse 
codindu-se puţin Saraciul... Oamenii mei din Serai mi-au 
spus că atunci cînd a aflat de tocmeala ce-ai făcut cu 
împăratul Moscului, vizirul a fost ca turbat. Urla de gindeai 
că e o fiară, că îi iese dreptatea, că el nu te-a vrut în scaun. 
Jura în legea lui că te-a lovi în fel şi chip, să-i cunoşti 
puterea şi să afli ce înseamnă a-l înfrunta pe sultan. 

— De ce spune, nu mi-e teamă. Dar de făcut, ce-a făcut, 
Saraciule? 

— Intti l-a prins pe lani, pe cînd încerca să plece în 
Moldova. 

— L-a prins pe lani? se înfioră Dimitrie, şi mîna lui o 
strînse tare pe a Casandrei, care se afla alături. Si... l-a... 
închis cumva? 

Saraciul plecă fruntea, şoptind cu glasul în lacrimi: 

— Mai rău... măria ta! 

Dimitrie înţelese că l-au tăiat. Îşi lăsă capul în piept, 
închise ochii, să-şi oprească lacrimile, şi spuse aproape în 
soapta: 

— lani! Sarmanul meu lani!... Vorba lui nu era desarta... 
„Te-oi sluji pînă la cea din urmă suflare”... spunea. Bunul, 
bietul meu lani!... Apoi întrebă cu teamă: Spune-mi, fără 
sfială, Saraciule, dar fratele meu, Antioh?... 

— Trăieşte, maria ta! se grăbi să-l liniştească Saraciul. 
Dintru întîi l-au prins şi l-au închis la Edicule! Vizirul dăduse 
chiar poruncă să-l taie fără zăbavă. Dar el făcuse întocmai 
cum l-a sfătuit măria ta mai de mult, să dea de ştire 
caimacamului că măria ta înşală Poarta şi a făcut înţelegere 
cu Moscul! La început vizirul crezuse că e doar o scornire. 
Că te pizmuieşte fiindcă i-ai luat locul în scaun, apoi, însă, 
pe vorba caimacamului, a scăpat măria sa Antioh cu viaţă, 
şi i-au dat drumul şi din închisoare. 

— Născocirea mea de a-l pune să mă pirasca la Poartă i-a 
scăpat viaţa! mai zise, oftînd uşurat. 

— Abia acum am înţeles tilcul vorbei ce mi-ai spus atunci 
să-i duc, zise Saraciul. Mă minunez şi eu cum de te-ai gîndit 
la toate, măria ta. 


— Dar la mine acasă ce mai e, Saraciule? întrebă 
Dimitrie cu oarecare îndoială. Ce face loana? Mai are grijă 
de cărţile mele, să le tot şteargă bodoganind, după obiceiul 
ei „că prea sînt multe”? 

Saraciul se codi o clipă, iar după o tăcere grea răspunse: 

— După cum am mai spus, măria ta... Vizirul a jurat să te 
lovească în fel şi chip... Seraiul măriei tale l-a dat fiicei lui, 
că i-a plăcut, iar cărţile au venit de le-au ridicat, să le ducă 
în biblioteca Seraiului împărătesc... Cînd au intrat să le ia, 
au găsit-o pe biata dădaca în scaunul de lîngă rafturi. Tinea 
în mînă cartea care ştia că ţi-e mai dragă şi adormise acolo, 
sărmana, pentru vecie. 

Dimitrie nu mai avu putere să spună nici un cuvint. 
Casandra îi strinse mai tare mina, fără a cuteza să rupă 
tăcerea. Abia într-un tirziu, sopti: 

— Biata dădacă! Cite jertfe! Cite jertfe! 

— Nu-ţi pară rău de nimic, Dimitrie, încercă să-l 
îmbărbăteze Casandra. 

— Ştiu, Casandra... Nimic nu se poate înfăptui fără jertfe! 
Şi eu am jertfit totul. Pentru a răscumpăra pămîntul 
strămoşilor nici un preţ nu e prea mare! Dar acum trebuie 
să biruim! Intelegi, Casandra! Trebuie! vorbi el pe un glas 
pe care nu-l mai recunoştea aproape. 


Din ceasul acela, domnul se porni şi mai aprig să 
pregătească războiul care se apropia. Oştile turceşti 
trecuseră Dunărea şi făcuseră tabără, aşteptind să 
sosească vizirul, să ia comanda ienicerilor şi a spahiilor. Nu 
mai era vreme de zăbovit. 

Vazind că de la vornicul Lupu nu vine nici o ştire şi că nici 
una din cele trei solii trimise la el nu s-au întors, Dimitrie 
hotari să mine un om de mare nădejde, să vadă ce se 
petrece acolo. 

Cînd îi destăinui această hotarire lui Pricopie, căpitanul 
ceru tngaduinta să plece chiar el, căci nimeni altul afară de 
el nu putea duce la îndeplinire o sarcină atît de plină de 
primejdii. 


Zadarnic se împotrivi Dimitrie. Pricopie stărui, pînă îi 
smulse încuviințarea şi, pina în zori, porni singur, călare, 
spre Galaţi, cu gîndul să lămurească lucrurile. 

Umbla fără teamă, ştiind că nu umblă pe pămînt străin, 
cînd în preajma Minastirii de la Bursuci se trezi înconjurat 
de o ceată de slujitori de ai Vornicului Lupu ce pindeau 
ascunşi de-a lungul drumului. Între ei se încinse o luptă 
aprigă. Pricopie se luptă cît putu, singur împotriva a 
douăzeci de oameni, dar pina la urmă fu rănit din greu si 
doborit. 

Îl duseră, mai mult mort decît viu, legat, fiindcă tot se 
temeau de el, şi-l aruncară într-un beci al mînăstirii. De 
acolo fu scos tirziu, în noapte, şi adus într-o încăpere slab 
luminată, unde se află faţă în faţă cu vornicul Lupu, care 
stătea într-un jilt moale şi trăgea tacticos dintr-o narghilea. 
Pricopie tinea fruntea sus. Ochii îi cătau către el, semet şi 
dîrz. Lupu tăcea, dar îl privea cu ură. Într-un tîrziu începu 
a-i vorbi cu glas dulceag: 

— Dumneata erai, căpitane? Da' ce vint te-a adus pe 
aici? 

Pricopie simţi batjocura din glasul vornicului şi nu se lăsă 
mai prejos. 

— la, mergeam cu poruncă de la vodă Dimitrie să-l caut 
pe vornicul Ţării de Jos... 

— Eu sînt vornicul Ţării de Jos. Ce, nu ştiai? îşi pierdu 
dintr-o dată cumpătul Lupu. 

— Parcă nu mi-ar veni a crede, răspunse batjocoritor 
Pricopie. După cum m-au întîmpinat slujitorii domniei tale, 
mi se păruse că am nimerit în tara turcească, printre 
vrăjmaşi. 

Lupu se prefăcu a nu înţelege. 

— Şi ce poruncă aveai pentru vornicul Ţării de Jos, mă 
rog? 

— Aveam să-i amintesc de datoria către domnul 
Moldovei, pentru care a primit 800 de galbeni buni. 

— Dar domnului tău nu i-a amintit nimeni de datoria lui 
către vizir? răspunse Lupu. Poate să aştepte mult şi bine 


să-i trimit eu griu pentru ţarul Moscului... Griul Ţării de Jos 
l-am păstrat pentru ostile vizirului! 

Pricopie îl măsură cu o privire liniştită, dar vorba îi era 
tăioasă ca o lama de cuţit. 

— Dacă eşti într-adevăr vornicul Ţării de Jos, apoi eşti 
dator să asculti de poruncile domnului Moldovei. El te-a pus 
în slujbă! Lui i-ai jurat credinţă! 

— Tu vorbeşti de credinţă? scrisni Lupu. Cine şi-a călcat 
credinţa către sultan? Eu sau domnul tău? 

— Domnul are credinţă pentru ţara lui! îl înfruntă 
Pricopie. 

— Tara? Ha!... Tara! Şi cine e tara? Poate voi, prostimea? 
Ţara sîntem noi, boierii, care avem puterea de la 
Dumnezeu! Ţara e vizirul, care tine sabia sultanului 
deasupra capului nostru. Lui avem a-i da socoteală, 
spurcăciune! urlă Lupu scos din fire. 

— Nu de la Dumnezeu va vine vouă puterea, ci de la 
jăfuirea norodului! strigă, tot atît de tare, Pricopie. 

Lupu se ridică din jilţ îşi se apropie de el. 

— Ceasurile tale sînt numărate şi mai îndrăzneşti a cirti? 

— Pe drumurile mele, îl înfruntă iar Pricopie, am mers 
adeseori cu moartea alături şi nu m-am temut de ea. Dacă 
e să-mi sfirsesc zilele în birlogul tău, vreau încalte să ştii, ce 
gîndesc eu şi alţii ca mine. [ara nu sinteti voi, cei 
îndestulaţi pe spinarea ei, ci noi, toţi cei flaminzi de 
dreptate şi insetati de slobozenie. Tara sînt truditii, din a 
căror sudoare adunaţi voi averile. Ţara sînt copiii şi copiii 
copiilor noştri, pentru care ziua de miine, sau măcar 
veacurile viitoare, trebuie să aducă o viaţă slobodă şi o 
soartă de om, nu de ciine. Tara e ceea ce cotropesc 
dusmanii, ceea ce calcati voi in picioare si ceea ce vrem sa 
tnaltam noi! Asta e Tara!... Pentru ea sînt gata să-şi dea 
viata, ca si mine, toti aceia care sint cu adevarat ficiorii ei 
credinciosi. La ea s-a gindit Dumitrascu Voda, pornind 
războiul, şi pe ea o slujeşte. Si privindu-l pe Lupu pina in 
albul ochilor, adăugă: Dar tu? Cui îi slujeşti, vornice? Ţării? 
Sau duşmanului ei? 


— Eu slujesc stapinului meu, sultanul, răspunse cu glas 
şuierător vornicul. 

— Să-ţi spun eu cui slujeşti! Aceluia care te plăteşte... Te 
vinzi cui dă mai mult!... 

— Ocările tale nu mă ajung! urlă Lupu, spumegind de 
furie, şi începînd să se preumble plin de minie prin 
încăperea întunecată. Am să-ţi smulg eu limba din gură, 
lasă! Şi-ai să taci pentru totdeauna! Vreti să adunaţi de pe 
aici hrană pentru oastea Moscului?... Dar n-o să le ajungă 
hrana, nu te teme! Te-am prins la vreme. Oastea turcilor 
s-a lăţit către Siret! Toate căile-s bătute de ai noştri! Daca 
n-ai putut pătrunde tu prin plasa ce am tesut-o noi, apăi nu 
va mai pătrunde nimeni! N-o să ajungă pina la ai voştri 
hrana şi o să crape de foame toţi, pînă la unul! N-o să-i 
puteţi lovi pe turci. Nu! Vizirul vă va zdrobi că are oaste 
multă, iar voi sinteti puţini! şi zicînd acestea, se invirti în 
jurul lui Pricopie, rînjind şi arătîndu-şi colții ca de... lup. De 
ce taci? Ştii bine că aşa e. Haide! Spune citi sinteti? O mina 
de oameni, cu oastea lui Petru cu tot! 

— Am spus ce aveam de spus, răspunse Pricopie. Haide, 
ucide-mă mai iute şi nu cerca zadarnic să afli ceva de la 
mine! 

Dar Lupu avea un gînd al lui şi căută să-l momească. 

— De ce să nu aflu? Ai putea să-mi spui cît de maree 
oastea lui Petru? Ştii că vizirul a jurat să-l nimicească pe 
Dumitraşcu. Te pot acoperi cu aur, dacă îmi spui adevărul. 
Pricopie, nu fi nebun! Gindeste-te la copiii tăi! Nu e păcat 
să-ţi pierzi viata? 

Pricopie îl privi cu sila şi îi strigă dispretuitor: 

— De aş avea mai multe vieţi, le-aş pierde bucuros, dar 
nu mi-aş vinde domnul! Mă crezi în stare să-mi calc în 
picioare juramintul de credinţă? Nu, vornice, eu nu sînt 
boier şi nu sînt vindut turcilor ca tine! 

Cuvintele lui Pricopie îl scoaseră cu totul din fire pe Lupu, 
care racni: 

— Mai ai îndrăzneala să rosteşti cuvinte de ocară? 
Ticălosule! Ei bine, atunci ai să culegi ce ai semănat! Luaţi-l 


şi astupati-i gura! lute! Să nu-l mai văd înaintea mea! 
porunci el. 

Şi, la un semn al lui, slujitorii îl tîrîră afară pe Pricopie, 
care mai avu puterea să-i strige: 

— Cîine! Unealtă a robiei! Blestemul meu si al întregului 
neam să cadă asupra tal... 


După cîteva zile de la acestea, trupul lui Pricopie fu găsit 
ciopirtit la o margine de drum, unde fusese azvirlit, în taina 
nopţii, de către oamenii lui Lupu, spre a face să se creadă 
că a fost atacat de către hoţii ce umpleau drumurile pentru 
a jefui. 

Dar Dimitrie nu se lăsă înşelat. Vornicul îşi pecetluise 
trădarea prin uciderea celui mai bun dintre ostasii lui. Nu-i 
putuse ierta marea lui credinţă pentru domn şi pentru ţară. 


VIZITA TARULUI PETRU LA IAŞI 


Sosirea ţarului la laşi în ziua de 11 iunie a anului 1711 
strînse si mai mult legătura dintre Moldova şi Tara 
Moscovită. 

Petru veni pe neaşteptate, în lipsa lui Dimitrie, care se 
afla în tabăra generalului Şeremetiev, dar fu primit nu 
numai cu cinstea ce se cuvenea unui înalt oaspe, dar mai 
ales cu un avint ce mărturisea dragostea şi nerăbdarea cu 
care fusese aşteptat. 

După ce multami mitropolitului, boierilor şi norodului, 
care îl intimpinasera la porţile cetăţii, Petru plecă singur, pe 
jos, fără alai, însoţit numai de două slugi ale sale, să 
cerceteze oraşul şi să cunoască oamenii. Toţi ştiau că 
ţarului nu-i plăceau măririle, nici fala deşartă, dar acum 
vedeau că într-adevăr era una cu norodul. De aceea, la el 
acasă ostaşii îi spuneau „Domnul Tunar”, iar în Olanda, 
unde se dusese să înveţe meşteşugul de a face corăbii, cu 
gîndul de a-şi întocmi o flotă, era cunoscut ca „Piter 
dulgherul”. Numai cînd treburile ţării îi cereau să fie 
împărat, ştia să fie cu strălucire împăratul Rusiei mari şi 
mici, ţarul tuturor ruşilor. Acum umbla în voie prin laşi, 
vorbind deschis cu toată lumea, de le merse oamenilor la 
inimă. Copiii îi ieşeau înainte, fără sfială, iar el le vorbea ca 
un părinte şi le împărțea zaharicale... 


Toate acestea le aflase Dimitrie din gura lui Neculce şi a 
lui Gheorghiţă, care se întorseseră în grabă. In timpul 
acesta în palatul domnesc era fierbere mare. Casandra da 
porunci în dreapta si în stînga pentru orinduirea ospatului 
ce aveaa 


se da în cinstea ţarului. Dimitrie se pregăti a-şi primi 
oaspeţii, ce începuseră să şi sosească. 

Cel dintii veni generalul Şeremetiev, iar odată cu el 
sosiră generalii ROnne, Kropotov şi principele Golovkin. 
Dintre boierii români erau de faţă mitropolitul Ghedeon, 
lordache Russet, Nicolae Costin şi alţii mai mărunți. 

— Luminăţia sa ţarul soseşte îndată, îi spuse lui vodă 
generalul Şeremetiev. E tare nerăbdător să vă cunoască, 
principe, dar nu s-a putut lipsi de bucuria de a cerceta 
cetatea de scaun a domniei-voastre. Şi apoi... Inaltimea sa 
nu este omul primirilor după rinduiala. 

— Sînt bucuros că ne va cinsti casa, precit sînt de fericit 
că a socotit vrednică de a fi cunoscută cetatea de scaun, 
răspunse Cantemir. 

Deodată, de undeva din fundul încăperii se auzi un glas 
puternic, care întreba: 

— Bucuroşi de oaspeţi? 

Intîi se făcu o tăcere respectuoasa, apoi toţi cei de fata 
se impartira pe două rînduri şi se înclinară adînc, căci în 
cadrul uşii se arătase statura înaltă şi foarte impunătoare a 
ţarului Petru. 

— Mi se pare că aşa se spune pe la voi!... rosti el cu 
simplitate, soargind dintr-o dată atmosfera glacială. 

Apoi îi privi cu ochi ageri pe toţi cei de faţă, căutînd 
printre chipurile boierilor pe acel al domnului ţării. 

Portul lui Cantemir era asemănător cu al celorlalţi boieri, 
de care nu se deosebea la îmbrăcăminte. Petru înaintă cu 
paşi iuti şi siguri, trecu pe lîngă aceia ce fără de voie îi 
stăteau în cale, se duse drept la Cantemir şi, deschizind 
larg braţele, rosti: 

— Frate!... apoi se aplecă puţin şi îl sărută pe frunte, fără 
solemnitate. 

Dimitrie se simţi atît de tulburat, încît nu putu rosti mai 
mult decit: 

— Maiestate! 

— Ha, ha, ha! rise Petru. Maiestate! Luminăţia ta! Si... Ei 
şi mai ce? Lasă astea, Dimitrie Constantinovici! Am eu 


pentru cine să fiu maiestate. Pentru prieteni sînt Petru 
Alexeevici. Şi tu îmi eşti prieten. Chiar foarte bun prieten! 
apăsă el pe ultimele cuvinte, căutînd cu privirea pe acei 
care încercaseră a-l defăima în faţa lui. 

— Îţi mulţămesc pentru cinstea de a mă socoti prieten, 
rosti Dimitrie. 

— Nu te socotesc numai... Te știu prieten... Şi ce e aceea 
„cinste”? Cinste a fost pentru mine că am cîştigat inima 
principelui îndrăzneţ şi învăţat, care putea plăti cu capul 
această prietenie!... Da! Aşa e! Vreau să ştiţi cu toţii că pe 
omul acesta, eu îl preţuiesc mult şi îl iubesc! Apoi, după ce 
îl îmbrăţişă din nou pe Cantemir, se uită împrejur la boierii 
moldoveni şi adăugă rizind: Asta, pentru a da răspuns la 
unele cărţi, trimise într-ascuns, la care n-am dat crezare. 
lată, acesta a fost răspunsul meu... Aşa! Şi acuma gata! Am 
isprăvit cu răfuiala! zise el şi rise ca după o glumă bună. 
Vreau să-ţi mai spun, Dimitrie Constantinovici, că mi-au 
plăcut multe din cîte am văzut pe la voi... 

— Voi fi multamit să-ţi aflu gîndurile şi despre unele şi 
despre altele, Petre Alexeevici. Mă bucur ca ai cercetat 
oraşul... Dar acum e vreme de război... Singur pe străzi?... 
Fără însoţirea cuvenită tarului?... Am fost îngrijorat... grăi 
Dimitrie. 

Petru îl bătu pe umăr şi răspunse rizind: 

— Eu sînt ţar numai cînd şi unde trebuie... Astăzi am fost 
arhitect... Şi... bisericile voastre sînt foarte frumoase! Dar 
cel mai mult mi-a plăcut minastirea Golia. 

— Da, răspunse Dimitrie, are trei feluri de meşteşuguri: 
leşesc, grecesc şi rusesc... 

— Şi din toate la un loc, meşterul a ştiut scoate ceva 
românesc... Miine vreau să mergem împreună la 
„Trisfetitele”, zise, cu aceeaşi voie bună, Petru. 

— Tot ca arhitect? glumi Cantemir, care se simţea plin de 
multamire. 

— Tot! raspunse Petru. Ca si in asta am credinta ca ne 
asemanam si om avea ce vorbi... Mergem numai noi doi! li 
lăsăm pe toţi să umble unde vor, iar noi o pornim pe jos... 
Vreau să mai schimb în drum o vorbă cu oamenii... să-i văd 


de-aproape, nu din butcă, rise iar Petru aratindu-si dinţii 
albi, mari şi frumoşi. 

— Vom merge după cum ţi-e voia, Petre Alexeevici! 

— Să ştii că, trecînd pe uliti, am văzut multe şi m-am 
mirat că aveţi atît de puţini mestesugari! observă ţarul. 

— E drept. Sint şi eu mihnit să ne folosim mereu de 
străini la diferite treburi în loc de ai noştri, răspunse 
Dimitrie. 

— Trebuie să-i învăţaţi şi pe ai voştri să fie meşteşugari. 
Eu i-am trimis pe feciorii de ţărani în străinătate, să 
deprindă a face corăbii, să toarne tunuri, să ridice case, ba 
chiar şi pe fete le-am trimis, se mîndri Petru. 

— Vor învăţa si ai noştri, că miinile le sînt dibace. Ştiu să 
încresteze în lemn, să îndoaie fierul, să ridice troițe si 
biserici, iar fetele tes mindrete de năframe şi scoarte, 
răspunse Cantemir şi pieptul i se umflă si lui de mindrie. 

— Să-i faci şi negustori, Dimitrie. Eu am început a trimite 
blănurile mele pina în tara Chitaiului, pe unde ştiu că a 
bătut drumul şi un moldovean de-al vostru... mai zise 
Petru. 

— Da, spătarul Milescu! rosti Dimitrie bucuros că ţarul îi 
amintise de el. 

— M-a învăţat să dezleg buchiile, Dimitrie. Ce moldovean 
de treabă şi cît de înţelept era! spuse Petru, apoi adăugă: 
Aproape aşa ca dumneata. Mult mi-a fost de folos şi tare îl 
îndrăgisem. Pe drumul lui se duc acum ai noştri cu lucruri 
ce le trimitem pina hat, departe. Din cite bogății are tara 
voastră, puteţi trimite şi voi destule, Dimitrie. 

— Am putea trimite şi noi, dar... răspunse Dimitrie, 
înăbuşindu-şi un oftat, turcii ne iau totul. Din ce ne rămîne, 
abia le-ajunge oamenilor a se hrăni. Dar trag nădejde că 
om izbuti în curînd să scăpăm de jugul lor, şi atunci... 

— Aşa nădăjduiesc şi eu. De aceea ne-am şi unit, 
Dimitrie spuse ţarul şi adăugă: Dar acum avem a ne război 
cu turcii şi nu ne putem gîndi la meşteşuguri şi negustorii. E 
mai întîi nevoie de ostaşi... Cum merge cu rinduiala ostirii? 
întrebă el, trecînd de la un gînd la altul, cu sprinteneala, 
aşa cum îi era firea. 


— Să ne spună hatmanul Neculce, care e căpetenie 
peste oaste, zise Cantemir, aratind către Neculce. 

— Ei, vin oamenii să se înscrie la oaste, hatmane? 
întrebă ţarul. 

— Vin, înălţimea ta, de peste tot, răspunse Neculce. Ţara 
întreagă s-a ridicat să lupte. Vin moldovenii fără încetare. Şi 
cei de pe la sate vor să intre la steaguri. Serdarul Donici 
ne-a adus oameni de prin ţinutul Orheiului. Pînă şi slugile 
boiereşti şi-au lăsat stapinii şi aleargă să se scrie la oaste! 

Petru izbucni într-un ris sănătos, molipsitor. 

— Bietii boieri! îi căină el. Vai de ei, săracii! Au rămas 
fără slugi! Ha, ha, ha! Mi se rupe inima! Cine o să le mai 
scoată cizmele? Cine o să-i mai ducă beti în spinare, la 
ziuă, acasă? 

Dimitrie continuă gluma inveselit. 

— Şi mie îmi plinge inima de mila lor, dar n-am ce le 
face. E vreme de război, trebuie să se înveţe şi ei a-şi trage 
singuri cizmele. 

— Imi place, Dimitrie, că ştii să şi glumesti, se bucură 
Petru, nu numai să te baţi şi să scrii cărţi. Ai multe 
îndeletniciri şi toate bine rostuite, după cite ştiu. 

— In clipa aceasta am un singur rost, pe acela de gazdă, 
de care se pare că am uitat, spuse Dimitrie amintindu-şi de 
ospatul pregătit cu atita grijă de Casandra. 

Acum se cade a vă pofti să cinstiţi masa, pe care tot 
moldoveanul e bucuros s-o întindă pentru oaspeţii săi. 

— Straşnic ai vorbit, frate Dimitrie, izbucni Petru. Pre 
Dumnezeu prea Sfîntul, sînt înfometat ca un lup! 

Toţi cei de fata se porniră a ride, iar Dimitrie se indrepta 
împreună cu Petru şi urmat de către toţi ceilalţi către masa 
îmbelşugată şi frumos rînduită, din încăperea alăturată. 

După ce se aşezară, fiecare după rangul său, Dimitrie 
vorbi cel dintii: 

— Inaltimea ta, îngăduie să-ţi înfăţişez pe dumnealui 
Gheorghiţă Mitru, pe care-l avem paharnic mare. În grija lui 
avem a ne lăsa acum! 


— Paharnic? zise Petru intinzindu-i cupa: Atunci 
împlineşte-ţi slujba şi spune-mi cum se numeşte băutura 
aceasta? 

— Pelin, înălţimea voastră, se grăbi a răspunde 
Gheorghiţă. 

— Pelin? întrebă Petru. Şi ce fel de vin e acesta? 

— E un vin care la sorbitura dintii ţi se pare amar, dar 
cînd îţi ajunge în vine simţi cît e de dulce! glumi Dimitrie. 

— Şi dacă se opreşte pe drum, paharnice, rămîne tot 
amar? întrebă ţarul umezindu-şi buzele în băutura puţin 
amăruie. 

— Atunci îl îndulcim cu Cotnar! şăgui Gheorghiţă. 

— Cotnar? Cotnar? Ei, ia stai, de vorba asta am mai auzit 
eu mai de mult. Tot de la dascălul Milescu. Cînd îmi vorbea 
de vinul acesta îmi spunea că nici Moldova n-o poţi 
cunoaşte din auzite, nici Cotnarul fără să-l bei. Acum văd că 
avea dreptate şi în ce priveşte Moldova, şi în ce priveşte 
Cotnarul. Straşnică băutură!... E chiar mai bună decit 
şampania, zise el sorbind din vinul cel gălbui. 

— E cu totul altceva, spuse unul din însoțitorii ţarului. 

— Aveţi viţă de şampanie în Rusia, Petre Alexeevici? 
întrebă Cantemir. 

— Avem, Dimitrie Constantinovici. Am adus-o din Franţa. 
Acum rodeşte şi pe locurile noastre. Şi daca îmi vei ingadui, 
voi porunci să se aducă să o gustati cu toţii, zise Petru si 
făcu un semn unui slujitor. 

— Va multamesc, maiestate. Dar aş dori să ştiu, întrebă 
Dimitrie, între Pelin şi Cotnar, care vi s-a părut mai de luat 
în seamă? 

— Amindoua băuturile sînt nespus de bune, dar fiecare 
are firea ei, ca şi omul. Cotnarul e aromitor şi înşelător, ca 
prietenul cu vorba dulce şi gîndul ascuns. 

Spunind acestea, Petru se uită pe sub sprinceană la 
mitropolitul Ghedeon, care se făcu a nu băga de seamă... 

— lar pelinul, urmă el, e amar ca sufletul aceluia pe care 
l-ai ajutat la nevoie şi n-a pregetat a te lovi! 

Şi privirea lui Petru se lăsă ca plumbul de grea, asupra lui 
Russet, care, simtindu-i parcă apăsarea, îşi plecă fruntea si 


mormai ceva în barbă. Apoi ridicînd cupa şi schimbind cu 
Dimitrie un semn de înţelegere, ţarul zise, cu alt glas: 

— Dar acum, să schimbăm vorba, că n-aş vrea să supăr 
pe nimeni. Aveam şi eu în Rusia, pe vremuri, boieri 
îndărătnici, dar am ştiut să le retez, o dată cu bărbile, şi 
trufia şi lăcomia. Aici sînt numai oaspe şi aş vrea, pe cit se 
poate, să fiu politicos... 

Ochii lui Petru îi sfredeleau pe acei dintre boierii care îşi 
simțeau cugetul încărcat de piri şi uneltiri împotriva lui 
vodă, în vreme ce părtaşii luptei sale îşi simțeau inima 
crescînd de bucurie. Căci glasul sincer al ţarului şi vorbele 
sale dovedeau cît de mult se putea bizui Dimitrie pe 
prietenia lui. Hotărîrile tratatului, care aşezau Moldova si 
Rusia pe temeiurile unor legături fratesti, în demnitate şi 
încredere, se întăreau astfel şi mai mult. Şi, o dată cu 
această întărire a puterii domnului, se îngrădea cu totul 
puterea boierilor mari. Ei simtisera aceasta şi de aceea 
chipul lor acru oglindea, fără de vrere, toată ura şi 
duşmănia lor devenită acum neputincioasă. 

Petru le măsură infringerea şi încheie: 

— Să ciocnim, Dimitrie, pentru izbînda noastră! Gustati şi 
din vinul meu şi... hai să vorbim de altceva... 

— Ai dreptate, Petru Alexeevici, să vorbim de altceva! 
răspunse Cantemir, ridicind paharul. Să vorbim de viitorul 
ţării noastre, pentru care pornim acum la luptă! Să vorbim 
de ajutorul pe care aţi venit a ni-l da, pentru dezrobirea ei. 
Apoi, întorcîndu-se către boieri: Şi să închinăm cu toţii 
pentru sănătatea luminatiei sale, ţarul Petru Alexeevici! 

— Despre toate cite avem a le face, vom vorbi mai tirziu 
şi cu temei, spuse de astă dată cu toată seriozitatea ţarul. 
Trebuie să-ţi spun, Dimitrie Constantinovici, că ai rostit cu 
glasul domniei-tale gindul meu. Am înţeles de mult că 
sufletele şi gîndurile noastre trebuie să se infrateasca. 
Pentru gîndurile acestea, ale noastre şi ale acelora care sînt 
cu noi, pentru ele vreau sa beau! Şi pentru scăparea 
Moldovei din robia turcească! 

Cuvintele lui Petru cuprindeau în ele toate temeiurile 
noilor aşezări dintre cele două ţări prietene. 


O simţiră toţi cei de fata si se ridicară în picioare, în 
strigăte de „URA! TRAIASCA ȚARUL PETRU! TRAIASCA 
PRIETENIA DINTRE POPOARELE NOASTRE!” 


LEGAMINT PESTE VEACURI 


Chiar a doua zi după această primire sărbătorească, ţarul 
Petru se întîlni cu Dimitrie Cantemir, în Palatul domnesc, la 
un sfat de război. 

În afară de ei, nu mai erau de faţă decît căpeteniile celor 
două oşti, hatmanul Moldovei lon Neculce şi generalul 
Seremetiev. 

Acesta îi împărtăşi ţarului vestile cele din urmă. După 
solia trimisă lui Brincoveanu, nu se primise nici un răspuns 
în ceea ce privea hrana făgăduită. Şi nici oaste de-a 
domnului muntean nu se arătase pînă atunci să vină. Se 
ştia însă că vizirul începuse să treacă podul de la Dunăre, 
cu ostaşii lui, care păreau să fie nemăsurat de mulţi. Pentru 
a le afla numărul, Şeremetiev trimisese de citeva zile o 
iscoadă şi aştepta întoarcerea sa. 

Auzind veştile acestea, Petru se încruntă uşor şi îl întrebă 
pe Neculce: 

— Dar vornicul Ţării de Jos ce-a făcut cu hrana pe care 
ştiu că trebuia s-o adune şi să ne-o trimită din părţile 
Galatilor, hatmane? 

— Mi-e tare greu să o spun, dar luminatia-ta trebuie sa 
ştie că vornicul Lupu Costache, care a primit de la vodă 
Dimitrie 800 de galbeni să cumpere piine, n-a mai dat 
sămn. l-am scris carte după carte, dar n-am primit nici o 
veste de la el, şi nici solii nu s-au mai întors. 

— Vornicul s-a tras cu rudele şi oamenii săi la Minastire 
la Bursuci şi s-a închis acolo. Nici hrană n-a trimis, nici 
cuvînt de răspuns, adăugă Dimitrie, cu glasul îndurerat. Cel 
din urmă dintre soli a fost Pricopie Căpitanul. Nici el nu s-a 
mai întors viu. l-am aflat lesul sfirtecat la o margine de 
drum. Aceasta a fost fapta vornicului! 


— Cum? L-a ucis pe Pricopie? şi ţarul se ridică deodată şi 
bătu atit de tare cu pumnul în masă, încît toţi se îngroziră. 
Cîinii! Simt o mihnire de parca aş fi aflat că mi-a murit un 
frate... Ce om! Ce om! Măcar de-am avea mulţi ca el, frate 
Dimitrie!... 

— Din păcate avem prea puţini ca el şi prea mulţi „lupi” 
care-şi arată colții şi firea vicleană! spuse peste măsură de 
îndurerat Dimitrie. 

— Nu te mihni, principe! îl linişti Petru. Eu sînt deprins cu 
trădătorii. Ştiu. Nu e atit de greu să lupti cu vrajmasul din 
afară, pe cit e de greu sa lupti cu ticăloşia celor mai 
apropiaţi ai tai... de care m-am lovit adeseori. 

— Tot trădarea a fost pricina care a zădărnicit încercarea 
lui loan Vodă de a dezrobi ţara... rosti mîhnit Cantemir. 

— El a fost singur, răspunse Petru, scuturindu-si gîndurile 
negre. Noi vom lupta împreună şi de astă data ne va fi mai 
Uşor. 

Un ofiţer intră, vestind că s-a întors iscoada trimisă de 
Şeremetiev înspre Galaţi. Petru porunci să vină de îndată. 
Un soldat rus, tînăr şi bălai, cu ochii albaştri, deschis la 
faţă, cu un chip ca de copil, intră şi rămase sfios în uşă. 

— Cum te cheamă, ostaş? îl întrebă ţarul. 

— Simion Pereberev mi-e numele, domnule tunar! 
răspunse el, salutind militareste. 

— la spune, Simioane, ai ajuns la Galaţi? 

Dar în locul soldatului răspunse Şeremetiev: 

— l-am dat poruncă să cerceteze dacă se poate trece, iar 
dacă e primejdie, să nu încerce, dar să se întoarcă să ne 
aducă ştiri cu orice preţ... 

— De aceea n-am mers mai departe. Că de-mi spuneati 
să trec... muream sau ajungeam, nu ştiu... dar treceam! îi 
întregi vorba Simion. 

Petru zimbi mulţumit. 

— Bine, Simioane. la spune ce-ai văzut pe drum? 

— Ce să văd? Spre Galati nu mai poţi ajunge de citi turci 
sînt... Iscoade peste tot şi oaste nemaipomenit de multă! 

— Ai putut afla citi sînt? 


— Aflat, domnu' tunar! Sint pe putin de patru ori o sută 
de mii! Tabăra lor e aproape gata de luptă, dar oastea e 
aşezată la o strimtoare lîngă Prut, şi n-are să poată folosi 
grosul, că e locul mic pe vale. 

Petru murmură, ca pentru sine: 

— Patru sute de mii!... Şi noi numai cincizeci de mii... 
Apoi se întoarse către ostaş: îţi multamesc, Simioane! zise 
el şi îl sărută părinteşte pe obraji. 

Ostasul roşi, ochii i se luminară, îşi atinse uşor obrazul cu 
mîna, apoi spuse: 

— Domnule tunar!... Domnule tunar!... Sărutarea asta!... 
Şi izbucni deodată: Doamne, ce-am să mă mai bat!... 

Apoi salută şi ieşi fericit. 

Petru îl urmări cu privirea o clipă, mulţumit şi mindru de 
ostasii lui. Apoi se întoarse către ceilalţi: 

— Aţi auzit cu toţii, dragii mei! Opt turci pentru un ostaş 
de-al nostru. Are dreptate Simion: Ce-o să ne mai batem!... 


Sfatul de război se urmă îndelung. În picioare, în faţa 
unei mese acoperite cu hărţi, pe care Dimitrie însuşi le 
întocmise cu o pricepere ce-l uimi pe ţar, Petru şi Dimitrie 
pregăteau un plan de bătălie care să le îngăduie a ţine 
piept puhoiului duşman. La marea pricepere de ostaş a lui 
Petru se adăugau cunoştinţele adinci pe care Dimitrie le 
avea asupra felului de a se lupta al turcilor, încă de pe 
vremea cînd luase parte la luptele de la Zenta. 

Unindu-şi gîndurile, cei doi prieteni îşi întocmiră în toate 
amănuntele planul de aşezare al ostaşilor în aşa fel încît, 
folosind strimtoarea locului, să nu le îngăduie turcilor a-şi 
desfăşura întreaga putere. In strimtoarea aceea vor căuta 
să-i tie în loc şi să-i macine zguduindu-le trufia si 
încrederea în ei. Căci Dimitrie îi povestise ţarului cum 
ienicerii atît de infumurati, cu toată dirzenia lor, ajungeau 
să-şi piardă cumpătul şi pofta de luptă cînd vedeau că 
armatele dusmane se încumetau să li se impotriveasca. 


Umbrele serii începuseră tocmai să coboare cînd se auzi 
în curtea palatului domnesc zvon de călăreţi şi un copil de 
casă intră să vestească sosirea din Muntenia a spătarului 
Toma Cantacuzino. 

Cei doi prieteni tresăriră, cuprinşi de acelaşi gînd: se 
hotărise în sfîrşit Brincoveanu a-şi tine cuvîntul? Le trimitea 
oare oastea şi carele cu hrană arvunite? 

Dimitrie se ridică de la masă şi îi ieşi întru întîmpinare cu 
chipul strălucitor de bucurie. Toma intra plin de colbul 
drumului, dar pe chipul lui se citea o hotarire şi o dirzenie 
care le dădu de gindit. După ce se îmbrăţişară îndelung, 
Dimitrie îl duse să-l infatiseze ţarului. 

— lată, luminatia ta, acesta este vărul soţiei mele şi 
prietenul meu, spătarul Toma Cantacuzino, despre care ţi-a 
vorbit mai de mult contele Tolstoi. 

— Mă închin în fata maiestatii voastre! zise Toma, făcînd 
o adinca plecaciune în fata lui Petru. _ 

— Şi eu mă bucur că te cunosc. Iti ştiu şi faptele si 
gîndurile. Şi mai ştiu că eşti nu numai neam de Brincovean, 
dar şi cel mai de frunte dintre credincioşii săi. Te-a trimis, 
în sfîrşit, cu oaste aşa cum ne-a fost înţelegerea? 

— Nu, luminatia ta! Am plecat singur şi fără ştirea lui. 

— Cum singur? Şi de ce fără ştirea lui?! se miră ţarul. 

— lată de ce, înălţimea voastră! l-aţi trimis trei sute de 
pungi, să facă oaste, să cumpere piine şi să vă iasă întru 
întîmpinare la Fălciu. Dar am venit în grabă să vă vestesc 
să nu vă puneţi nici o nădejde în el. 

— Umbla şi el cu vicleşug? întrebă, minios, Petru. 

— Umbla cu frica... maiestate. Gindul lui este a vedea 
întîi cine bate. El nu cugeta ca este acum nevoie a se hotărî 
într-un fel, de aceea nici oaste nu face, nici piine nu 
cumpără, nici el nu va veni înaintea ostirii voastre. A hotărît 
să trimită pungile înapoi, şi crede că în acest fel se va plăti 
de datorie. 

— Atunci... domnia ta cum de te afli aci? 

— Văzind temerile lui, eu nu am mai putut rabda şi am 
plecat singur, cu mîna mea de călăreţi. N-am făcut-o pentru 


mine şi nevoile mele, căci Brincoveanu mă tinea ca pe un 
fiu 


al său. Dar sabia mea nu poate sta deoparte cînd se 
hotărăşte soarta ţărilor noastre şi am venit s-o pun în slujba 
luptei voastre, împreună cu braţul meu care va fi 
necruţător faţă de duşmani. Aş dori, maiestate, să scăpăm 
amîndouă ţările de turci, şi Muntenia şi Moldova! Că una le 
e soarta şi împreună trebuie să lupte! 

— Iti multamesc, spătare, pentru veştile ce-mi aduci şi 
pentru credinţa domniei tale! 

Petru îl imbratisa cu căldură, apoi zise către Cantemir: 

— Acuma ştim cel puţin pe cine ne putem bizui şi pe cine 
nu! Ne-aşteaptă o luptă fără seamăn de grea. Totul s-a unit 
împotriva noastră. Trădarea boierilor ne-a lipsit ostaşii de 
hrană, ajutorul făgăduit din Muntenia nu mai vine, iar vizirul 
a ridicat atita oaste cum nu s-a mai pomenit de pe vremea 
lui Mahomed. 

— Şi totuşi nu trebuie să ne pierdem nădejdea, spuse 
Dimitrie. Ştefan Vodă a ţinut în loc talazurile ienicerilor lui 
Mahomed cu o mina de moldoveni. Oastea lui Sinan Pasa 
s-a înecat în mlaştinile Neajlovului, înfrîntă de Mihai Vodă. A 
venit vremea să ne amintim şi noi de vitejia strămoşilor şi 
să le urmăm pilda. 

— Ai dreptate, Dimitrie, răspunse Petru. Să ne amintim 
de ei, şi să ne gindim că ei erau singuri, iar noi sîntem doi. 
Uniti în aceeaşi luptă, românii şi ruşii, chiar de va fi grea 
lupta, chiar de nu vom izbuti acum, unirea aceasta e o 
piatră de temelie pentru luptele viitoare. La capătul lor 
trebuie să răsară şi zorile dezrobirii. 

— Ale dezrobirii şi dreptăţii, îi întări Dimitrie cuvintele. 


În urma veştilor aduse de Toma, Petru şi Dimitrie porniră 
să-şi întocmească noi planuri de luptă. Dar nevoia de hrană 
pentru oaste se simţea tot mai mult şi Toma se gîndi că ar 
putea s-o adune din ţinutul Brăilei, unde se făcuseră bucate 
destule. In Moldova lăcustele pustiiseră totul, lăsînd 
pămîntul ca în palmă. Ceru învoire de a merge, cu un pilc 
de călăreţi, să cuprindă cetatea Brăilei şi să trimită de acolo 
carele cu grîu pentru oaste. 


Petru se învoi, dar hotărî să-i dea şi cîteva mii de călăreţi 
din cei mai buni, pe care-i avea, sub comanda generalului 
Rönne. După cuprinderea Brăilei şi trimiterea griului, toată 
călărimea aceasta trebuia să se întoarcă şi să cadă în 
spatele oştilor turceşti, pe care oştile române şi ruse aveau 
să le tina pe loc la strimtoare, macinindu-le. Căci numai 
lovind-o din două părţi s-ar putea birui o oaste atit de mare, 
cu ajutorul oastei lor de opt ori mai mică. 

Într-adevăr, calaretii lui Toma şi ai lui Rönne îşi duseră la 
bun sfîrşit sarcina. În patru zile cuceriră Brăila şi trimiseră 
de îndată ştire despre aceasta, dar trădarea boierilor se 
aşeza de-a curmezişul planurilor atît de bine întocmite de 
cele două mari căpetenii, Petru şi Dimitrie. 

Vornicul Lupu a pindit şi a ucis toţi solii, iar vestea atit de 
însemnată a cuceririi Brăilei n-a mai ajuns pina la Cantemir, 
care o aştepta plin de nerăbdare împreună cu Petru. 

Intre timp, oştile lor se pregătiseră de a lupta la 
Stănileşti, între deal şi apa Prutului, pe un loc facut parcă 
anume pentru a-i ţine în loc pe turci şi a-i împiedica să 
înainteze. 

Bătălia începu fără ca Petru să cunoască soarta călărimei 
sale trimisă spre Brăila, pe al cărei ajutor se bizuia atit de 
mult. 

Era într-o seară de luni. lenicerii începură a năvăli din 
trei, patru părţi deodată asupra taberei întărite, în care ruşii 
şi moldovenii luptau cot la cot, vitejeşte, infratindu-se prin 
sîngele ce şi-l dăruiau. Turcii dăduseră năvală după năvală 
în tot timpul nopţii. lar oamenii lor cădeau aşa cum cad 
perele coapte singure din copac. Cînd îşi istoveau focul şi 
se dădeau înapoi, să mai răsufle, soldaţii români şi ruşi 
înaintau lăsînd mormane de turci morţi pe sub metereze. 
Totuşi, spre ziuă, turcii pornira goniti de zapcii, ca nişte lupi 
care dau tircoale stinei, dar nu-şi pot înfige colții încă si 
muşcă numai pămîntul. Trimbitele  moschiceşti şi 
moldoveneşti vesteau mereu o noua izbinda. 

Vizirul afla totul din cortul său şi spumega de minie, 
tntelegind că n-a izbutit nici a le sparge tabăra. 


Văzind pierderile lor nemăsurate, turcii şi-au făcut 
metereze, aşezind în ele cele peste 400 de tunuri ce 
aduseseră spre a zdrobi sub puterea focului lor oastea lui 
Petru, care nu avea decit 47 de tunuri. Şi au început turcii a 
bate, ziua întreagă, cu tunurile, de nu se mai zărea om cu 
om, şi nu se vedea decit focul ieşind din ţevi, de parcă ar fi 
ars clăi întregi de stuf şi vintul i-ar fi împrăştiat vilvataia. 

Dar nici asaltul acesta nu izbuti sa clinteasca oastea 
ruşilor si a moldovenilor. Dimpotrivă, spre a-l opri, Petru 
hotărî să contraatace şi ostaşii săi dădură iureş, pricinuind 
atitea pierderi şi atita tulburare în tabăra turcilor, încît 
deodată tunurile lor amutira cu totul. 

Pentru a doua oară se pogori noaptea asupra taberelor 
care stăteau faţă în faţă. 

În cortul ţarului fusese adus un turc, care fu cercetat de 
Dimitrie în limba ţării lui şi le dezvălui cîtă oaste mai avea 
vizirul. Pierduse pina atunci aproape jumătate din 
pedestrime, dar tot mai avea o sută douăzeci de mii de 
ieniceri, iar calarimea era neatinsă şi număra aproape două 
sute cincizeci de mii de spahii, fără a mai socoti pe tătarii 
hanului şi pe şvezii lui Carol al XII-lea. Mai aflară de la el ca 
vizirului i-a venit carte de la sultan, în care i se poruncea că 
de nu va putea birui pe moscali, să nu se mai bată, să 
caute a face pace. 

Despre acest lucru aflaseră şi ostaşii vizirului care, 
văzînd citi mor dintre ei, începeau a se îndoi că îi vor putea 
infringe pe ruşi şi pe moldoveni şi nu voiau să se mai bata 
în neştire. 

Din cele spuse de turc, Petru şi Dimitrie înţeleseră ca le 
va fi foarte greu să nimicească atita puhoi de oaste cită 
aveau turcii. Dar mai tntelesesem că oastei turceşti i se 
zdruncinase încrederea în biruinta, după pierderile cumplite 
ce le suferise. 

Din păcate, după două zile şi două nopţi de luptă 
crincena, lipsa de hrană începu a se face tot mai simțită, si 
ţarul se întreba cu îngrijorare de ce nu venea călărimea 
trimisă să cuprindă Brăila? Fără de ea, nu numai că nu 
puteau da turcilor lovitura cea hotăritoare, din amîndouă 


părţile, aşa cum plănuiseră, dar se întreba cum va putea să 
se împotrivească spahiilor, aşa cum se împotrivise năvalei 
pedestrasilor, lipsit de calaretii săi cei mai buni? 

În zorii zilei a treia vizirul porunci ienicerilor să dea din 
nou năvală. Dar zapciii mergeau zadarnic din om în om, 
căci ienicerii se sfădeau cu ei, strigind că nu vor să se 
prăpădească pina la unul şi nu mai pot lupta. 

— Mai bine să facă vizirul pace, după cum este porunca 
Sultanului, că noi am pierit mai bine de jumătate si citi au 
scăpat sîntem mai toţi betegi. Nu mai vrem să mergem mai 
departe! strigau ostasii tnfuriati. 

Vazind aceasta, vizirul se temu să nu înceapă iar ruşii o 
nouă năvală care i-ar fi pus în primejdie de a pierde bătălia, 
căci aşa cum îşi vedea oamenii, înţelegea că la cea dintii 
lovitură îşi vor pierde cumpătul şi o vor lua la goană. Isi 
amintea cu înfrigurare de Zenta şi se gindea ca minia 
ienicerilor schimbase de multe ori vizirii, ba chiar si 
sultanii... Se hotărî dar să trimită împăratului Moscului, prin 
Imbrohorul Cerchez Mehmet Paşa, cuvînt de pace. Căci 
ienicerii, ştiind că vizirul voia să se răzbune pe Cantemir, 
strigau: „Nu merită să ne piardă vizirul pe toţi pentru un 
ghiaur!” Totuşi acesta îi ceru ţarului, ca preţ al păcii, capul 
lui Cantemir. 

— Mai degrabă aş da tara mea pina la Kursk, căci as 
putea oricînd s-o recistig, răspunse Petru, decit să-l dau pe 
prinţul moldovean, care din dragoste pentru mine şi-a 
jertfit tronul şi averea. O asemenea pată n-aş putea-o spăla 
niciodată de pe obrazul meu! 

Soarta îl punea din nou pe Dimitrie la grea cumpănă, căci 
ţarul îi ceru sa hotărască dacă să stea de vorbă cu turcii 
sau să urmeze bătălia. Tratatul dintre ei prevedea să nu 
facă vreunul pace cu turcul singur, ci numai împreună şi în 
bună înţelegere. În mintea lui Dimitrie gîndurile se 
învălmăşeau de nu le mai putea aduna. 

Mai fusese o dată în cumpăna alegerii, atunci cînd avea 
să renunţe la liniştea studiilor sale, şi să se arunce în 
viitoarea luptei, pentru a încerca să-şi dezrobească ţara. 
Dar împrejurările şi oamenii îi fuseseră împotrivă. Seceta 


cumplită şi lăcustele care lăsaseră ogoarele pustii, trădarea 
lui Brincoveanu, care le făgăduise ajutor, şi a boierilor 
care-şi vedeau primejduită puterea prin starea nouă pe 
care Dimitrie voia să o aşeze în ţară, toate se uniseră cu 
mulţimea înfricoşătoare a oastei turceşti. Şi totuşi oastea 
aceasta fusese ţinută în friu de vitejia ostaşilor ruşi şi 
avintul cu care veniseră moldovenii de pe toate plaiurile 
țării să se bată, la care se adăuga dibăcia strategiei lui 
Cantemir şi a lui Petru. Îşi dădeau totuşi seama că nu va 
putea fi rapusa. Era cu neputinţă să nimicesti o oaste de 
opt ori mai mare, cu o oaste care mai ducea şi lipsă de 
hrană... 

Cantemir era sigur ca ostaşii moldoveni, dacă li s-ar fi 
cerut, ar fi pierit pînă la unul, luptind împotriva ienicerilor, 
dar avea oare dreptul să le ceară această jertfă? 

Dacă, dimpotrivă, ar sta de vorbă cu turcii, s-ar ajunge la 
o pace fără pierderi şi jertfe prea mari. Singurul care 
trebuia să se jertfească era numai el. Visul lui de a dezrobi 
Moldova nu se putuse încă împlini. Va trebui să plece, să 
apuce iar calea pribegiei. 

Şi Dimitrie nu puse nici o clipă în cumpănă viaţa sa, cînd 
era vorba de soarta ţării... Ridică fruntea şi îi răspunse 
liniştit ţarului: 

— Oricit mi-ar fi de greu, Petru Alexeevici, se cade sa 
ascult de glasul cuminteniei şi el mă învaţă că e bine să 
primim a sta de vorbă cu vizirul. 

Petru îl privi mişcat, patrunzind toată măreţia simplă a 
acestei noi jertfe pe care Dimitrie o făcea în iubirea lui 
pentru ţară. 

— Aveam deplina credinţă ca vei sti a te infringe pe tine, 
Dimitrie, rosti el mişcat. Şi nu m-am înşelat. Ai înţeles ca 
nimic nu se poate înfăptui decit la ceasul prielnic. 

— Am jertfit totul pentru a-mi dezrobi ţara... spuse 
Cantemir. 

— Ascultă, Dimitrie, lucrurile mari nu se înfăptuiesc 
dintr-o data. Întîmplări potrivnice ne-au împiedicat sa 
schimbăm acum aşezarea lucrurilor. Nădejdile noastre nu 
sînt pierdute, sînt numai aminate, pina le va veni timpul. 


— Şi cînd crezi că va veni timpul acela? 

Petru îl privi lung, apoi vorbi grav: 

— Nu ştiu, Dimitrie, dar aşa cum cred în lumina soarelui, 
cred că el va veni! Poate că noi nu vom mai fi... Am eu oare 
nădejde să văd înfăptuindu-se în Rusia mea tot ce 
plănuiesc astăzi? Nu. Pentru asta trebuiesc zeci, poate 
chiar sute de ani. Dar gindul acesta nu mă opreşte, 
dimpotrivă, îmi dă aripi! Noi am început să clădim temelia, 
sfirseasca alţii ce am început noi, dacă vom cădea înainte 
de a vedea ridicîndu-se zidurile noii cetăţi. 

Apoi se apropie de Dimitrie, îi puse amindoua miinile pe 
umeri, şi urmă: 

— Ascultă-mă, Dimitrie. Prietenia dintre popoarele 
noastre nu e de o zi, de o lună, de un an. E o prietenie care 
va dura peste veacuri! Noi am deschis un drum, şi dacă nu 
vom putea să-l străbatem pina la capăt, vor veni alţii şi-l 
vor străbate. Acum să ne mulţumim că am izbutit cu cei 
cincizeci de mii de oameni ai noştri să înfringem trufia 
turcească. 

— Da, Petru Alexeevici. Mi s-a adeverit prevestirea, zise 
Cantemir. Aici mi s-a dovedit că puterea turcilor a început 
să scadă. Mă gindeam de mult să scriu o carte despre 
aceasta, de pe cînd eram zălog la ei. 

— Acum o vei putea scrie, Dimitrie, acolo la mine, în 
Rusia, unde vei veni să luptăm împreună... Căci lupta abia 
începe!... O vei duce cu pana, pina în ziua cînd vei lua din 
nou în mînă spada. 

Dimitrie se simţi mai îmbărbătat de cuvintele pline de 
încredere ale ţarului. 

— Da, Dimitrie. În împrejurările acestea grele ne-am 
putut cunoaşte mai bine. Cred ca mă pretuiesti aşa cum am 
învăţat şi eu să te preţuiesc. Cunosc toate foloasele pe care 
mi le poate aduce înţelepciunea domniei tale. Vei pleca la 
laşi să-ţi iei familia, apoi vei veni în Rusia, şi împreună cu 
domnia ta să vină toţi moldovenii care vor să te urmeze. 

Acolo te vei bucura de toată cinstea cuvenită şi îmi vei fi 
sfetnicul cel mai apropiat, pînă în clipa cînd vom putea 


porni din nou să slobozim ţara Moldovei de robia turcească. 
Căci eu „Petru Tunarul”, îţi jur că ceasul acela va veni! 

— Aşa să fie! rosti solemn Dimitrie. 

Şi cei doi prieteni se imbratisara îndelung, ca pentru un 
legamint peste veacuri... 


EPILOG 

Petru şi Dimitrie au făcut întocmai cum au hotărit. 

Dimitrie l-a urmat pe Petru Alexeevici în Rusia, împreună 
cu patru mii de moldoveni, şi s-a aşezat în ţinutul 
Harkovului, unde ţarul i-a dăruit pămînt, dindu-i titlul de 
consilier intim. 

Dimitrie trăia aci liniştit, printre moldovenii lui, în satul 
căruia îi dăduse numele său, Dimitrovka, îndeletnicindu-se 
din nou cu scrisul, făcînd dese călătorii la Petersburg şi 
Moscova, de cîte ori era chemat la sfat de Petru. 

Acum, toate planurile sale scriitoriceşti se puteau împlini. 

Desavirsi în primul rînd „/storia creşterii şi descreşterii 
Imperiului otoman”, pentru care adunase de multă vreme 
materialul. In ea nu se mulțumea doar să aştearnă istoria 
propriu-zisă a împărăției turceşti, oricît de însemnat lucru 
ar fi fost să cîntăreşti faptele în lumina adevărului, aşa cum 
nimeni nu mai făcuse pina la el. Pe lîngă şirul intimplarilor, 
el se oprea însă, de cîte ori afla prilejul, şi însemna într-o 
notă deosebită tot ceea ce cunoştea privitor la obiceiurile 
turcilor, la religia şi la instituţiile lor, la artele orientului, la 
oamenii pe care îi cunoscuse. Aceste peste o mie de note 
făceau din cartea sa nu numai o istorie a turcilor, ci şi un 
tablou de o neasemuită bogăţie al vieţii şi a culturii 
orientului musulman. Bogata lui experienţă, nenumăratele 
lui cunoştinţe, în toate domeniile, se infatisau aci în toată 
strălucirea lor. 

Faima lui de mare cărturar îşi dobindi astfel un nou 
temei, şi se raspindi pînă departe în Europa. 

In 1714, Academia de ştiinţe din Berlin îl alese membru 
al ei, trimitindu-i o scrisoare în care îl ruga să primească 
această alegere, „pentru a da prin ştiinţa sa o nouă 
strălucire Academiei”. 

Bucuria acestei cinstiri veni să ostoiască puţin marea 
durere pe care Dimitrie o suferise mai înainte prin 
pierderea bunei sale soţii Casandra, ce se stinsese, 
măcinată de dorul patriei. 


Din clipa cînd o pierdu pe această credincioasă tovarăşă 
de viaţă, Dimitrie luă asupră-şi educaţia copiilor, de care se 
ocupase pina atunci Casandra. Acum, crescuţi mai măricei, 
copiii săi, şi mai ales fiica sa mai mare, Maria, şi băiatul cel 
mai mic, Antioh, îşi urmau învăţătura de-a dreptul sub 
îngrijirea tatălui lor,  împărtăşindu-se din bogăția 
nenumăratelor sale cunoştinţe. 

Trezit de la cinci dimineaţa şi lucrind aproape fără 
încetare pina la zece seara, Dimitrie era prin viata sa, 
dăruită doar ştiinţei şi muncii, un excepţional exemplu 
pentru copiii săi. El avu bucuria de a se regăsi în ei, cu 
toate darurile sale, şi de a transmite ştiinţa sa fiicei sale 
Maria şi celui mai mic din fii săi, Antioh. Maria, care 
stapinea în chip desavirsit mai multe limbi, era socotită cea 
mai inteleapta femeie din Rusia. lar Antioh creştea sub 
îndrumarea tatălui şi al surorei sale mai mari, vădind un 
talent precoce care avea să se dezvolte mai tirziu, şi să 
facă din el un mare poet satiric. 

Dar în sufletul lui Dimitrie Cantemir dorul de ţară, de 
care împrejurările l-au ţinut mereu departe, nu se putea 
stinge. Cu gîndul la ea, el întocmi acum o altă carte, la care 
se gindise mai de mult: „Descrierea Moldovei”. Stiinta 
geografului se unea aci cu marile cunoştinţe ale istoricului 
şi se îmbină cu tot ceea ce spiritul său de observaţie îi 
întipărise în minte din datinele şi obiceiurile populare, din 
legendele meleagurilor moldovene şi din frumuseţile lor 
nenumărate. Publicată de Academia din Berlin, această 
lucrare îi statornici şi mai mult faima. 

Tot ca o închinare patriei îndepărtate, el scrise apoi o 
„Istorie a românilor de la inceputuri”, iar după îndemnul 
ţarului dădu la iveală „/storia religiei mahomedane”, care 
deschidea o cale nemaibătută pina la Cantemir. Si 
nenumărate scrieri de întindere mai mică se adăugau 
acestor mari lucrări, iar altele îşi aşteptau rîndul, gata 
plănuite, să se desprindă din mintea neobosită a 
cărturarului moldovean şi să se aştearnă pe hirtie. 

Dar munca aceasta plină de pasiune şi fără de răgaz, 
izvorita din nevoia lui de a spune şi altora tot ceea ce ştia, 


ca şi multele încercări prin care trecuse în scurta lui viaţă îi 
şubreziseră sănătatea. 

În mai puţin de zece ani, de cînd venise în Rusia, îmboldit 
de atmosfera de înnoire pe care ţarul o statornicise aci, şi 
de gîndul că tot ceea ce scria era pus în slujba ţării sale, 
Cantemir desăvirşise o operă pentru care o singură viaţă 
nu era de ajuns. Şi oboseala începuse a-i şubrezi sănătatea. 

Tocmai atunci ţarul hotărî să întreprindă o mare 
expediţie în Persia, care însemna încă o lovitură dată 
puterii turceşti. Şi Petru îl chemă pe Dimitrie să facă parte, 
împreună cu amiralul Apraxin şi cu vechiul său prieten, 
contele Tolstoi, din conducerea acestei expediţii. 

Înviorat şi pătruns de răspunderea care îl aşeza printre 
cei mai apropiaţi dregători ai ţarului, Dimitrie se azvirli cu 
pasiune in noua sa munca. El organiza o tipografie cu litere 
turceşti şi arabe, cu care chiar în timpul călătoriei se 
tipăreau cărţi pentru popoarele pe care porniseră să le 
dezrobească de turci. lar prin locurile pe unde treceau, se 
oprea să facă săpături şi să dezgroape urmele trecutului, 
făcînd însemnări asupra tuturor celor găsite, cu vechea sa 
dragoste pentru istorie şi arheologie. 

Dar, ca şi cum moartea ar fi vrut să-l răpească atunci 
cînd atinsese culmea gloriei de cărturar şi a cinstirei de 
către ţar, Dimitrie se îmbolnăvi greu şi curînd, după ce 
ajunse înapoi la Dimitrovka, îşi dădu sfîrşitul înainte de a fi 
împlinit vîrsta de cincizeci de ani, cu ochii la cei doi copii, 
Maria şi Antioh, care aveau să îl urmeze în ştiinţă şi în 
înţelepciune. 

Dar sufletul şi-l simţea împăcat, căci ştia că nu 
precupetise nici o jertfă, şi că nu încetase nici o clipă de a 
munci pentru un singur gînd, care-i luminase toată viaţa: 
slăvirea patriei sale! 


